NAZARENE

KA NIH CHHAN

C. William Fisher

Buatsaihtu Rev. Dr. Robin H. Seia

Nazarene Publication Board

NAZARENE KA NIH CHHAN

Published by

Nazarene Publication Board for Sunday School Ministry

First Edition

Copyright © 2012 by C. William Fisher

and Beacon Hill Press of Kansas City

Why I Am a Nazarene

By C. William Fisher

Copyright © 1963

Published by Beacon Hill Press of Kansas City

A division of Nazarene Publishing House

Kansas City, Missouri 64109 USA

This edition published by arrangement

with Nazarene Publishing House.

All rights reserved.

Printed at

Headquarters Assembiy Office

No. 145, Mingyi Road, Insein

Yangon, Myanmar

01-640096/245692

VER 151229epub

ZIAKTU THUHMA

Khawvel mi zawng zawng hian kan dam chhung tawi te-ah hian buaipui neiin hun kan hmang ral a ni ber a. Mi thenkhat chuan hming thanna an ngaihtuah a, thil ropui takte an ti a; thenkhat erawh chuan sum leh pai an ngaihtuah a, tam tawk an nei bawk. Thenkhat chuan thiamna an ngaihtuah a, degree tha tak tak mai an nei a, ... khawiah nge an hman ang?

He lehkhabu hi “Nazarene ka nih chhan” tih a ni a. He lehkhabu hian hlawhtlinna thuruk min kawhhmuh takmeuhin ka hria. A bul tak chu Pathiana chhuak a ni. Amah ringtute a duhzawng titute chu Pathianin malsawmna pek a tiam tlat a ni. He lehkhabu “Nazarene ka nih chhan” hian kohhran zirchianna pawh a fun tel a ni.

A tawp berah chuan, he lehkhabu hi harsatna tam tak karah buatsaih a ni a, chhiartu zawng zawngten he lehkhabu hmanga finna leh nunna chhar chhuah thar a lo nih ngei hi ka duhthusam ber a ni. Chhiartu zawng zawngte Lalpan a tharin malsawm theuh che u rawh se. Amen.

Rev. Dr. Robin H. Seia

Founder & Field Superintendent

Church of the Nazarene of Myanmar

NAZARENE KA NIH CHHAN

Nazarene ka nih chhan ka han tih hian, inhnial nan leh insawimawi nan ka ti a ni lo va, hrilhfiahna a ni zawk a, keima nuna bung hnih awm chu hrilhfiahna a ni zawk. Engtia Nazarene lo ni ta nge ka niha tih leh, a pahnihnaah chuan engtia Nazarene la ni zel nge ka nih tih hi a ni a. Eng emawti takin kan nih zelna hian kan lo nih tawhna chu a zawm zel vek lem lo va. “Chutah” tih leh “Hetah” tih a awm ang bawk hian, mi thenkhat chu an naupan laia Nazarene lo ni tawh a, eng emaw avanga a nuam leh a awlsam zawnga kal tura thlemna avanga bang ta te an awm thin a ni.

Chhungkaw dinhmun atangin Nazarene ka lo ni tawh a, ka pian laiin ka nu leh pa chu Nazarene an lo nih avangin. Chuvangin, ka sakhaw 1am hriatna bul ber chu Nazarene kohhran kalhmang chu a ni a; a inkhawm dan, a dinhmun, a phur dan leh a chet vel dante chu ka nunpui a. Heng ka lo nunpui zelna hian pen bosan lovin min nihtir zel a. Tumah hian an lo nih tawhna bulpui chu an thlau I thla hul hual ngai si lo va.

Ka lo nih tawhna zo zai leh thawh dan te, ka than chho zelnate chuan min tifiah a, min tihlawhtlingin ka duhnate a nemnghet zel a, chuvang chuan Nazarene ka la ni zel a ni.

Heng nemngheh zelnate hi nun zawl tawk zelah leh kawng chi hrang hrangin a lo kal a. Kohhran in sorkar a in ho khawm danah pawh, mi chu eng ang mi nge a nih a, eng vanga chutiang lo ni thei nge a nih tih te, a lo nihna pawh chu eng ang nge ni renga tiin a thatna leh duhawmnate ngun taka enfiah an nih hian, eng emaw a famkim zan lohna chu hmuh a ni zel thin.

Tin, kohhran dan leh thununna pawh chuan khuahkhirhna leh insumna nei lem lova nungte thinlung chu a tina zual thin tih chu hriat chian a ni zel bawk a. Inkawmngeihna erawh chuan, kohhran chhungah inpumkhatna duhawm tak chu a tipung zel tih a tichiang bawk a. Hruaitute thlarau lama incho phuma chu ngaihsan deuh deuh a ni zel a, chu chuan rawngbawlna kawng pawh a tizau zual zel bawk a ni.

Hengte leh a dang tam takte avang hian Nazarene nih ka ba-in ka ni zel bawk a ni.

Engti ema Nazarene nih chu thlang a, loh theih loha ka nih zelna pawh tifiah a, nemnghet zeltu chu CHANCHIN THA PUAN CHHUAHNA THIANGHLIM (Holiness Evangelism) leh Nazarene kohhran thu ken leh a thawh dante hi an ni. A dang zawng chu a dawttu leh tihmasawntu an ni chauh va, chung a dang zawng ka tihte chu a hmasate nena inkungkaihnaah chuan an pawimawh ve a, a hmasate tel lo erawh chuan Nazarene kohhran chu kohhran dang ang bawka inbawk khawm nuai a lo ni ve mai ang.

Isua Krista chuan a kohhran pakhat chiah chu a pe a, khawvel puma tirhchhuahna ber pawh tlanna pakhat atan a ni a, kohhranin chumi anga a tih loh chuan Krista chu a thelh a ni. Mi sual pawh a thelh a, a thil tum bulpui ber pawh a thelh bawk a ni. A ropuina lai ber hlamchhiahin a dawttute nen mai chuan khawvel puma rawngbawlna atan hian a ai-awh, a tlukpui siam chawpin hlawhtlinna hmuh theih a ni ngai lo vang.

Puan darh lama Thianghlimna (Holiness Evangelism) hi a laipui ber a ni a, a dangte zawng chu a bulpui puandarhna an ni vek a. Thurin leh thununnate pawh chu a tum bulpui tilang fiahtu an ni a; thianghlimna inthup, thianghlimna lang chhuak lo erawh chu a eptu, a tak ni lo chu a ni thung a. Chanchin Tha puanna, thurin leh innghahna bul bal nei lo chu phurna kawng bo a ni. Tawiawmtu awm lo laipui chu, innghahna bulpui nei lo thu nawite ang bawka awih tlak der loh a ni bawk a ni.

Nazarene kohhran erawh chuan puandarhna thianghlim (Holiness Evangelism) chungah innghahna laipui nghet tak a nei a, chuta tang chuan chhunzawmna, Krista thupek dik tak hmangin chatlak lovin a puangdarh zau zel a ni.

Englai khan nge Nazarene kohhran chu a din tan a, khawi hmunah nge an tan?

October 13, 1908 kum khan, USA Texas State Pilot Point khuaah din a ni.

Engati nge Nazarene kohhran chu din a nih?

Kum zabi sawm pakua (19)-na velah khan United State-ah. hian Pathian thua Thianghlimna (Scriptural Holiness) sawi pawlte chu hmun hrang hranga kohhran hrangte atangin an lo chhuak rual chiam mai a. He pawl hi kum zabi pariat (8)-naa Wesley-a harhna nen a inzul hle a. Hmun tina mual inkhawm, mahni rilru puak chhuaka an buatsaih theuhte chuan thlarau lamah inanna leh inzawmna tak a nei a, tun hmaa an rinna eng atang chuan lo inthurualin “Penticostal Church of Nazarene” tiin a lo ding ta a ni.

“He pawl lo phur thutna ropui tak hian, Bible thua uar bik, Isua Krista hian an sualna ata mite chu a chhandam chauh ni lovin, tlanna thuah hian hmangaihnaah an famkim tur a ni tih chu an inghahna a ni a”.

Chumi hna chu he pawlte hian an bawhzui a, Califomia atanga New England thlengin an hril a, an rawngbawl zelnaah an chak theih nan, inthuruala insuihkhawmin 1919-ah chuan NAZARENE KOHHRAN hming an lo invuah ta a ni.

1908-a an din tan tirh atang klian pawl hran hranin an rawn fin zel a, chungte chu; Laymen’s Holiness Association-in 1922 kumah, British Isles- a Intemational Holiness Mission-in 1952-ah.

Calvaiy Holiness Church of Britain-in 1955- ah, Gospel Worker Church of Canada-in 1958-ah te an rawn fin (lut) hlawm a ni, Chutichuan, heng pawl hrang hrangte hi, Thurin lamah te, thahnem ngaihna lamah te, rinawmna lamahte inang veka insiamin an inzawm ta chiah a. Khawvel puma Thlarau 1am Thianghlimna puandarhna hna chu chak lehzualin an thawh theih nan an thawk tlang a; an innghahna leh chakna ber chu, “Puandarh lama Thianghlimna” (Holiness Evangelism) a ni a, chu ber chuan an lo ding tir 1908-a mite pawh chu a tihuai a, chutiang zel chuan tunlaia Nazarene kohhran lo darh zel pawh chuan a dikna a tilang a ni.

Sawiho tur:—

1. Inkawmngeihnain inpumkhatna a siam a, chu inpumkhatna chuan kphhran a tithang lian tih kan hria a, kohhrariah inpumkhatna a pawimawhzia sawiho nise.

2. Tun laiah Kohhran thar a ding nasa hle a, hengte hi Pathian remruat leh duh dan kan ti vek thei ang em?

NAZARENE THURIN LAR TAK CHU!

Tihthianghlimna famkim Thurin chu; Dr. J. B. Chapman, Nazarene Kohhran Superintendent hluiin a hrilhfiah dan chuan; “Pathian fate zawng zawngin khawngaihna kan dawn tur chu tiam sa a ni a, chugte chu: Krista famkimna tih te, Thianghlimna tih te, Thlarau Thianghlima baptis tihte leh, Malsawmna pahnihna tihte hi an ni a, chungte chu pianthar lai leh thiamchantirna chan laite khan chan nghal ziah an ni lem lo va. He chhandamna famkimah hian chhandamna changtu dik takte zawng zawng chu kal zel tura fuih an ni a, hemi neihna bul chu rinna hi a ni.

Kristian kan nih tirhna bul bawk kha a ni; mahse simna aiin inserh thianghlimna hi a hmasa ngei ngei tur a ni a, inserh thianghlimna hi simna nen chuan a inang hauh lo a ni. Simna chuan a hmasa zawng zawng kha a dik lo vek a ni tih a nemnghet a, inserh thianghlimna erawh chuan a dika a hriatah khan a inpumpektir zawk a ni. Mi sual chuan a sual a sim mai thei a; mahse, kristian a nih chauhvin a inserh thianghlim thei a ni. Hei hi Thiamchantima chu Tihthianghlimnain a zui dan bul ber chu a ni. Chuvang chuan a ni, miin thiamchantir a nih mai avanga Tihthianghlimna a chan mai theih lohna chu ni” tiin.

Dr. Chapmana thusawi zelah pawh “Mi a pianthar hnua Pathian nen an kal zelin a pianthamain a tihbo loh, a thinlunga sualna la awm zel chu a rawn hre chhuak a, chumi a hriat chhuahna chuan, a hmaa a sualna ang bawk khan a tizak a, Thinlung thar mamawha a awm ang bawk khan, thinlung thianghlim ngaiin a chhungril 1am ngaihtuahna chu a lo auchhuak a; chuvangin tawngtaina avang chuan, chung 1am Pathian hnen atanga chhanna, Pentikos nia zirtirte hnena lo thleng ang mai kha Thlarau Thianghlima khahna chuan a rawn vur ta thin a ni. Hetia Thlarau Thianghlim a lo luhna hian pianpui sualna chu a zung 1am pawt phawngin a tiboral a, chutichuan a thinlung zawng zawngin Pathian a hmangaih thei ta a, amah a inhmangaih angin a vengte a hmangaih thei ta bawk a. Hei hi tihthianghlimna (Sanctifica- tion) chu a ni. Hei hi Thianghimna chu a ni a, Hei hi hmangaihna famkim chu a ni a, hei hi Kristian famkimna chu a ni, hei hi John Wesley-an malsawm vawi hnihna a vuah, khawngaihna hnathawh vawi hnihna chu a ni. Hei hi Pathian mite zawng zawngin an rochan leh an pual chu a ni. Hei hi Thu maia hriat a ni lo va, Pathian fa te, sang tam tak thi tawh leh tuna la dam zawng zawngte chan tawh malsawmna chu a ni zawk.

He mi-ah hian, pianpui sual chu a zung nen lama pawh chhuaha tihboral a ni a. Tihthianghlim i tih te, Thianghlim tih te, Silfai tih te, Thlarauva khat tihte leh, a dangte hi thu maia hmangtute lakah Nazarene kohhran chu a danglam a ni. Hei tak hi a ni, mi thenkhat, tun damchhunga thinlung thianghlim theih ringlotuten, hmui chauhva an chan thiri qhu a ni. A awmze dik tak leh a chana nihna chu an tidal a, taksaa dawn leh chan theihah an ngai lo thin' a ni. Sualna pawh chu nuaibo leh tihbo mai theihah an ngai lo a ni.

Tute pawh niin eng ang mi pawh ni se, eng zirtirna hnuaia kun pawh ni se, an tan Dr. R. T. Williams chuan a lo ziak sak a, amah hi Nazarene kohhrana General Superintendent hna lo thawk tawh a ni a, a thu hi a fiahin a pawimawh em em a ni:- “Helaiah hian Thianghlimna thuah inbeihna ropui tak a awm a. A zawhna hi chu a mawl hle mai a, ‘sualna hi tihthianghlimna hian a tibo thei nge thei lo?’ tih mai hi a ni a. Hei hi tihthianghlimna rin dan zawng zawng zawhfiahna chu a ni a, ringtu tan thianghlimnaa kal kan tum chu thil atthlak tak a ni a, chutiang a nih chuan chu zawhna chu thurin nuaibona a ni zawk ang a, sual tihboralna tel lo chuan thianghlimna dik a awm thei si lo va”.

Nazarene Kohhran Dan teh an thawh dante a la ngai zel em?

Tehreng mai, Nazarene kohhran chuan, unaute dinhmun hlauhthawn awma awm te, khawvel la thurualpui zel te, Krista la zawm mumal lo te, an thlarau 1am hriatna boral mek te, Krista hriatna mumal la nei lo-ho t;e chu fing takin a kawhhmuh zel a, Pathian hmua ring tantirte pawh dik taka famkimna lama hma sawna an lo than zel theihna tunn, fing tak zelin a kawhhmuh bawk a, Pathian duh dan anga an lo awm theihna turin a beizui zel a ni.

Fimkhur taka thlaraumi em em, lo kal hmasaten Thianghlimna kawng ding tak chu fel taka an lo kawhhmuh hlawm avangin ka lawm takzet a ni. Chu kawng kawhhmuh chu tichhiaa bosan lo turin, he hun hlu takah hian Pathianin min tanpui hram rawh se.

Khawvel khawiah emaw thil dang dang dap lo va, Nazarene mi ngei ni a, a tum bulpui siam fel thlarh chu zirna hrang hrangah hian Thununna leh tihtur a phutte chu zawm tura a tih a lo ni tawh si a.

Kristian hmangaihna leh lawmna chu hria a, “Khami ang kha ni lovin, hemi ang hi ka ni” tichiah chiah thei turin, Thurin chuan hriattir a tum a ni si a.

Nazarene kohhran chuan:-

1. KristaThu

2. Bible Thu

3. Chhandamna Thu

4. NakinhunanundanThu,tihtehiengtiangin nge a sawi le?

Zima pawl hrang hrangah heng zawhna palite hi an zawt ngei tur a ni a. An chhannate pawh chu Thlarau Thianghlim pek a ni tur a ni. Mihring taka an chhanin emaw, Pathian chatuan Thutak puannaa an chhanin emaw hmangaihna leh kawhhmuhna dam diai-in a ni tur a ni.

Heng zawhna pawimawh tak palite thu-a Nazarene kohhran pawm dan leh zirtir dante tawi fel taka a lan chianna ber chu Manual of the Church of Nazarene bu-ah a ni. A hmabak zel kan chhiartur zawhna la awmte pawh hi chumi bu 1255 leh 1963- a chhut bu atangtea lak chhuah an ni.

Sawiho tur:—

1. Nazarene kohhran thurin lar tak “Tihthianghlimna famkim” chu kan hriatfiah dan sawiho ni se.

2. Sualna hi tihthianghlimna hian a tibo thei nge, thei lo?

NAZARENE KOHHRANIN ISUA KRISTA LEH BIBLE A PAWM DAN

1. Nazarene kohhranin IsuaKrista a pawm dan chu eng nge ni?

Isua Krista chu Pathianna thuhmun, pathumte zinga pahnihna chu a ni. Chatuan Pathian, Pa nena thuhmun reng pakhat a ni a, Thlarau Thianghlim hnathawhin nula thianghlim Mari-ah chuan tisaah a lo chang a, mihring a lo ni a. Nihna pahnih pumhlum leh famkimin, Pathian leh Mihring tih a lo ni. Pathian dik tak leh Mihring dik taka mi pakhat lo awm chu Pathian-Mihring chu a ni tih kan pawm a ni.

Isua Krista chu kan sual atan a thi a. Ama taksa ngei chuan thihna ata a tholeh ngei a, a mihring nihna famkim biai nen chuan vanah a chho leh ta a, chutah chuan min sawisak turin a awm tih kan ring.

Lalpa Isua Krista chu a lo kal leh ang a, a lo kal leh hunah chuan keini nunga la awmte hian Kristaa muhil tawhte chu kan lehkhalh lo ang a. Amaha kan awm erawh chuan mithianghlim tho lehte nen Amah hmuak turin boruakah lak chhohvin kan awm ang. Tin, Lalpa nen chatuanin kan awm tawh ang tih kan ring a ni.

Heng thute hi dap chawpa tham tel mai an ni lo va, Krista Pathianna leh kan entawn tur duhawm tak Nazarene-in a tarlan mai a ni hek lo. Isua Krista M ^Pathian-Mihring a ni nge ni lo? tih pawh hi; Nazarene chuan a ni tiin kan ring. Isua Krista chu mi zawng zawng tlan nan a thi nge thi lo? tih pawh hi; Nazarene chuan, Mi zawng zawng tlah nan a thi tiin kan ring. Isua Krista hi thlan atangin a tho leh nge, tho leh lo? tih pawh hi; Nazarene chuan, A tho leh ngei a ni tiin kan ring. Isua Krista chu he leiah hian Amah ngei a lo kal leh ang nge, kal leh lovang? tih pawh hi; Nazarene chuan, A lo kal leh ngei ang tiin kan ring tlat a ni. Chutianga ring chuan Nazarene chuan Krista chu hmangaihnaa zawm tlat turin a bei a, eng hunah pawh lo kal se la, Amah tawk turin an inpeih reng tur a ni.

2. Nazarene Kohhranin Bible a pawm dan chu eng nge ni?

Nazarene kohhran lo ni tawh phawt tan chuan Bible chu: Lehkhabute lehkhabu a ni a. Pathian Thu-bu a ni a, Kristian nun leh rinna atana pawimawh thudikte chu a funkhawm a, kan chhandamna atan mamawh thil zawng zawngte Pathian duh dana puanchhuahna a ni. A thu zirtirte hriatchian a, chumi anga awm chu Kristaa rinna nghattute zawng zawng tihtur hmasa chu a ni.

Pathian lehkha Thu Thianghlima Thlarau thawkkhumna kim biaixhu a ni tih kan ring a, chutiang zelin, Thuthlung Hlui leh Thar bu sawm ruk leh paruk (66)-te chu Pathian thawkkhuma pek a ni tih kan hrechiang a ni. Kan chhandamna atana Pathian duh dan tawk chu a puang a, chuyangin a chhunga tel ve lo thute chu rinna tanfung atan hman hlek loh tur a ni.

Chuvang chuan Bible chu Pathian thawkkhum Thu a ni tih Nazarene chuan a ring a, kan chhandamna atan tul leh mamawh zawng zawng puan chhuah chu a tel vek a. Chuvang chuan Nazarene chuan Bible chu an Dan-bu-ah a hmang ni lovin, pawl penhlehte tih dan anga “Bible leh kan lehkhabu” ti an ni ve hek lo. Thlarau thawkkhuma hriatfiah; Pathian duhzawng, Pathian thil phut, Pathian tlanna hnathawh leh Pathian ven leh enkawl zelna leh Vanram kal-kawnga harsatna apianga min hruaitu famkim awm chhun chu a ni a, chu chu Bible ngei chuan min kawhhmuh bawk a ni tiin kan pawm a ni.

Sawiho tur:—

1. Nazarene kohhrahin Lal Isua chhandamna thu hi engtin nge a pawm dan?

2. Bible chu Pathian thawkkhuma pek ani tih kan ring a, Pathian thawkkhurn vek a ni tih ring lotute’n Bible an pawm dan teh eng nge ni?

NAZARENE-IN CHHANDAMNA LEH NAKIN HUN A PAWM DAN

1. Chhandamna thu-ah Nazarene pawm dan eng nge ni?

Sual bul, bawhchhiatna hmasa chu Adama nun zelnaa chhiatna bul chu a ni tih kan pawm a, chumi atang chuan thlahtu bul dinhmun thu leh thianghlim atang chuan mi tinte kan bo hla ta em em mai a, chu chu Pathian huatzawng niin, Thlarau Thianghlim tel lo chuan sual tihchaknaah kan kal ta zel si a ni tih hi kan pawm a; Thlarau Thianghlim hminga baptisma channaah chhun en a nih hma loh chuan chu sual chu a kawl a ni tih kan pawm bawk a ni.

Isua Krista chuan a tuama atangin ama thisen ngei chhuahna atang leh, Kraws-a a tuama hlu takte atangin mi zawng zawng sual tlanna famkim chu a siam a, he inremlehna chauh hi chhandamna kawng awm chhun chu niin, Adama thlah mi mal tinte tana tawk em em chu a ni. He inremlehna hi mi sual leh mi thate zawng zawng tan a tawk em em bawk. Nimahsela, an sual an sim chauhva an chantur chhandamna chu a ni tih kan pawm a ni.

Simna chu mi-sualte thinlung thlakna dik tak chauh chu a niin, mahni sualna ata inletna chu a ni. Pathian do dal a, mi-sual lo ni tate leh nih la tumtute zawng zawng neih ngei turin, he simna hi phut leh beisei a ni tih kan pawm. Pathian Thlarau chuan chutiang sual sim tumtute zawng zawng chu, a khawngaihnain thinlung taka sim turin a tanpui thin a ni. Thlarau 1am nun leh ngaihdamna famkima an lo nun theih nan, khawngaihna a beiseitir tih kan pawm a ni.

Thiamchantima thuah chuan, piantharna leh fa nihna hi an awm rual chiah a. Pathian zawngtute nihnaah chuan, rinna atangin an rawn chang thin a ni; simna erawh chu, a awm hmasa ngei thin a, hetah hian Pathian khawngaihna chuan Thlarau Thianghlim hriattirin fa a nih a lo inhre thin a ni tih kan pawm a ni.

Tihthianghlim famkimna hi chu Pathian hna thawh a ni a, piantharna zuitu a ni. He mi avang hian ringtu chu sual pianpui lakah a fihlim ta a; Pathiana inpumpeknaah a lo lut a ni; hmangaihna avangin thuawihna thianghlim chuan a tifamkim ta a. Thlarau Thianghlima baptisma chuan thuam mawiin a lo awm a. Thlarau Thianghlim chen chilhin thinlung sualna chu a tlengfai a ni tih a nih zelna atang chuan a chiang thin a ni. Tichuan, a nunah leh a rawngbawlnaah chuan tih chakin a lo awm zel thin a ni tih kan pawm a ni.

A nih leh, chhandamna hi rinna-in nge, thiltihin? tih chu Nazarene chuan; pawl penhlehte tihdan ang ni lovin, rinnain a ni tih kan ring a. Krista tlanna thisen rinna leh chu rinna avanga thil tha tih chu a ni tiin. Isua Krista chuan mi-sual chu a sualna ata a chhandam thei nge, thei lo? tih pawh hi, Nazarene chuan, a chhandam thei tih kan ring a. Isua Krista chuan ringtu thinlung chu sual ata a silfai thei nge, thei lo? tihte pawh hi, Nazarene chuan, a silfai thei tih kan ring. Pathian chuan thianghlimna kawng a siamsak nge, siamsak lo? tihte pawh hi, Nazarene chuan, a siamsak tih kan ring. Mi tam tak chuan chu kawnga kal tur chuan, theihtawp an chhuah zel a, an nunin hma a sawn zel a, an nun chu an inhlan zel bawk a, inthawina nun te, thuawihna nunte an nei zel bawk a. Chutiang chu a ni tih ringin, a fapa Isua Krista thisen chuan kan sual zawng zawng min tlenfaisak thin a ni.

2. Nakin huna nun dan thu-ah Nazarene kohhran rin dan chu eng nge ni?

Mitthi thawhlehna hi kan ring a, Mi-thate leh Mi-thalote taksa pawh an tho tlang leh vek ang a; “Thil tha titute chu nunna changin an tho leh ang a, thi sual titute erawh chu thiamloh changin an tho leh ang ” tih kan ring. Nghet taka ringtute leh Lalpa Isua Krista chu thuawih taka zuitute zawng zawng chu chatuan nunna leh ropuina pek an ni ang a, a tawp thlenga sim duh lotute erawh chuan, chatuana hremna an tuar ang, tih kan ring a ni.

Nazarene chuan, vanram a awm an ring chauh ni lovin, chu hmun chu Pathian lchawngaihna dawngtute tanabuatsaih ani n, Pathian chuari anni chu Thlarau chenchilhin, hmangaihnaa inzawm tlatin an cheng za dawn a ni, amaherawhchu, chuta cheng tur chuan an theih tawkin an bei zel a ni tih pawh kan ring bawk a ni.

Nazarene kohhran chuan Bible ringtu Kristian dangte ang bawkin, hremhmun a awm an ring bawk a, chu hmun chu Pathian hmangaihna hnartute, khawngaihna hmusittute awmna tur a ni thung ang. Chung mite chuan Pathian hawisana penbosan turin an bei tang tang thung bawk thin a ni tih pawh kan pawm bawk a ni.

Sawiho tur:—

1. Simna thu kan hriatfiah dan sawiho ni se.

2. Mitthi thawhlehna chungchang hi Bible zirtir dan ni-a i hriat dan engtin nge?

NAZARENE KOHHRAN THAN CHHOH ZEL DAN CHU ENG-NGE Nl?

1. Nazarene kohhran than dan bi chu eng ang nge ni le?

Thurin tangkai leh langsarte rinchhanin Nazarene kohhran than dan bi chu, Protestant kohhran lian zawkte aiin a letin a chak a ni. Kum tin zaa pathum (3 %) zelin a pung a, United State- ah ngawt pawh kum 1960 kum khan member 318,597 an nei a, khawvel ram dang 42-ah din a ni bawk a ni.

Nazarene kohhran lan dan tlangpui ber chu, inkhawmnaa thalaite an tam ber zel hi a ni a, an thian dangte nena zalen taka inkhawm a, an hla duhzawngte sa a, inkawmngeihna leh chanchin tha puan zauna kawnga inthurualna tak nen inkhawm a nih thin avangin a ni.

Nazarene kohhran chuan thalaite tan, Youth Campt inkhawmpui te, zirna lamte leh thil chi hrang hrang a buatsaihsak thin a. Pathian biak dan duhawm tak nen kum tin hetianga a buatsaihsak fo avangin Nazarene kohhran hi chak takin a thang duang a ni.

2. Nazarene kohhran chu eng nge a nih le?

A chhanna tawi fiah tak chu, Dr. J.B. Chapmana’n (Amah hi Nazarene kohhran General Superintendent lo ni tawh a ni) a siam a.

Nazarene kohhran chu Orthodez Protestant kohhran a ni a, Thuthlung Thar thurin zawng zawngte chu a vuan tlat a, a bik tak erawh chuan Weslyan Thurin “Tihthianghlimna leh hmangaihna famkim” a vuan tlat a. A tawi zawnga sawiin he thurin hi kan dam chhung ngei hian kan thinlung kan tithianghlim tur a ni a, chu thianghlimna chu piantharna leh thiamchantirna ruala neih nghal a ni zel lem lo va, pianthar hnua rinnaa neih a ni thin. Thlarau Thianghlimin a tlan avangin sualna hual vel he khawvelah pawh hian, Pathian khawngaihna atangin kan lo nei thei thin a ni. He kohhran hi atchilh bik nei kohhran kal peng ang a ni lo va, thleibik nei lova hnam tin zingah hrilh darhtu a ni zawk. A thu ken pawh mi zawng zawng rem zel chi a ni a, a memberte pawh a thurin pawmtute chu an ni. Kristian nun dik taka nungte a kohhran inkhawmnaa tel zel thinte chu a mem- ber an ni zel a ni tiin a sawi a.

Nazarene kohhran chu Cult (chu chu Kristian kalphung pangngai pawn lama kal) ni lovin, Sect (Kristian kalphung huam chhung lama thawk zel) chu a ni a; chu chu hriatrcng tur a ni. Tunah, kohhrana a lo din tak avang hian, William Warren Sweet sawi danin, “Tun lai hi: America-a sakhaw hrang hrangte hi Sect atanga kohhran insiam hun a ni a. Nazarene kohhran hi an entawn a ni a ti a.” Tin, “Sect leh Cult inan lohna ber chu hei hi a ni, Sect chu Kristian kalphung huam chhunga thawktute an ni a, Cult erawh chu a pawn lama thawktute an ni” a ti leh a.

Nazarene kohhranin Kristian kal zelte tih dan bulpui ber chu an chhawm zel a ni tih an rinhlelh avangin, tute mahin a chunga thurin kan sawite khi an hmufiah thei lo tawp mai a. Pathian hmangaihna thuk tak neia kan sawi chuan, Nazarene kohhran rawn inthlak danglamna pawh hi a thu uar PUANDARHNA THIANGHLIM (HOLI- NESS EVANGELISM) vawn him zel nan a dik a ni kan ti thei ang. Chu chiah chu a nihna niin, chu chiah chu a awmna chu a ni bawk reng si a.

A nih leh Nazarene mi ka ni em?

1. A thu kalpui zel avang leh keima duhthlanna avangin, Nazarene mi ka ni.

2. Awm hran duh vang leh tan hrim hrim vang ni lovin, Isua Krista Pathianna a puan dan leh a zirtir dan avangin, Nazarene mi ka ni.

3. Nazarene kohhran chuan, Bible chu Pathian Thu, Thlarau Thawkkhum chu a nih leh, chu thu chu mi tinte vanram kalnaa harsatna tawkte hruaina tling tawk a ni tih a zirtir avangin, Nazarene mi ka ni.

4. Nazarene kohhran chuan, “Chhandamna chu a thawha thawh vang ni lovin, Isua Krista tlanna thisen rin vangin a ni e” tia a puan leh a zirtir avangin, Nazarene mi ka ni.

5. Nazarene kohhran chuan, mihring nunah sual chu thil pawi lian ber a nih hmu chiangin, chumi atan chuan, Krista khawngaihnaa, chhandamna leh tihthiang- hlimna chu a kim tawk a ni a tih avangin, Nazarene mi ka ni.

6. Nazarene kohhran chuan, thuawihna leh inpumpekna thinlung avangin sual zawng zawng chu tlenfai theih a niin, chu mi chu hria a, Thlarau Thianghlim chen chilhna azara chu nun thianghlima nung tur chuan a zirtir avangin, Nazarene mi ka ni.

7. Nazarene kohhran chuan, a tehna leh thununna atanga nun dan thianghlima nun a duh dan hi a san avangin, Nazarene mi ka ni.

8. Nazarene kohhran chu infak mawi chawpa bumna atanga din ni lo va, a dintute inpumpek zawhna, thianghlimna duhawm tak leh thurin an siamte chu Wesley atangin ni lovin, Luther-a te, Calvin-a te, Augustin-a te, Isai-a leh Mosia atangte ni hek lovin, “Nangni in thianghlim tur a ni, kei ka thianghlim si a” titu Chatuan Pathian thianghlim atang leh, “In Pa vana mi a tha famkim angin, nangni pawh in tha famkim tur a ni” titu A Fapa atangtea siam a nih avangin, Nazarene mi ka ni.

9. Nazarenerkiohhran hruaitute chuan an kohhran chu pe tam tur leh hre tam tur te, hneh tam turtein an fuih chak tawk mai pawh ni.lovin, Nazarene mite chu thlarau mi taka tawngtai tam tur te, sawi tam turte leh ring zual zel turtein an fuih a, chutih avang chuan kohhrana tlanna hna chu hriat lar deuh deuh a lo nih avangin, Nazarene mi ka ni.

lO. Nazarene kohhran harhna za-nga (500) aia tam, America leh khawvel pumah, kum sawmhnih leh pakhat (21) chhunga kan neih tawhah hian, tumahin a thu kalpuite hi tihniam turin emaw, tiawlsam turin emaw min dilin min ngen ngai lo va, thianghlimna a puan dante pawh tidanglam turin min dilin min ngen ngai hek lo. Chuvang chuan Nazarene ka ni a, chuvangin, “Pathian chu fak rawh u” tiin lawm thu ka tilang nghal a ni.

Chutichuan, dik lohna ngamthlemna angin, fing verveka mihring hum chawpin zirtirna thli tinrenga lehlam lehlama vawrh leh len len naupang kan ni tawh lo vang a, hmangaiha thudik tak sawiin, engkimah amahah kan thang lian thei zawk ang. Amah chu lu a ni a, Krista chu (Ephe. 4:14-15).

Sawiho tur:—

1. Nazarene kohhran dan kan en chuan Thalaite harhna boruak atanga lo thang chho a ni tih kan hre thei a, tunlai kan Thalai dinhmun hi eng nge?

2. Nazarene kohhran thurin kan fiah dan leh pawm dan sawiho ni se.

MORMON KOHHRAN CHANCHIN ZIR CHIANNA

1. Mormon kohhran chu eng nge ni?

Huai taka kan sawi dawn chuan “Mormon” tih ang hi thil awm a ni lo va, “Mormon kohhran” tih pawh a awm hek lo. Mormon tih chu Letter-day Saint of Church of Jesus Chirst-a memberte koh duh dahna mai mai a ni a, kum zabi khatnaa Kristian Kohhran atanga lo piangthar lehte chu “Kristiante” tih an ni mai a. Chumi hnu kum zabi sawm pakua (19)~naa Mormon bua an rinna pawmtute chu Mormonho tih an lo ni ta mai a ni. Chung Mormonhote chuan Letter-day Saint (LDS) tih chu an lo thlang leh ta a, a bute zuk ngaihtuah a, chhui chuan Mormon bua thute leh an hming put dante hriat reng a har viau mai.

New York-a Palmyra khaw te-a 1830 kuma an chhut lehkhabu chu a ni a, chu lehkhabu chu chi sawm leh panga (15)-a then a ni a. A tum ber chu; America chanchin an ziah awm hma thu chu a ni a; Babel in sang sak, kum sang tam tak kal taa Juda hnam hrang hrangte America-a lo chengte hun atanga AD 400 lai thleng thu kha a ni.

Mormonho rin, chu lehkhabu chu; hma sanga Aiguptaho thu ziak siam that (reformed Egyptian hieroglyphics), rangkachak pheka inziak, tlangval Jo seph Smith-an Cumorah tlang bul, 1826 kuma a hmuh chhuah a lehlin chu a ni. New-York- a Palmyra kianga Cumorah tlang bula laih chhuah ni-a sawi a ni. Heng rangkachak phekte zingah hian, mitdawivaihna tarmit leh silver thal-ngula lung thiltithei awmte nen hmuh chhuah tel an ni a, chungte chu; URIM leh THUMMIM an ti a. Heng lung thiltitheite hmang hian Joseph Smith chuan, chung Aigupta thil ziak mak takte chu a chhiar thei chauh pawh ni lovin, chanchin leh thu ziak mak pui puite lehlin theihna a nei a, chung a thu lehlinte chu, amah chauhin hmuh thiang a nih avangin puanzar phen atanga chhiarin ramhnuai skul zirtirtu Oliver Cownery leh lo neitu Martin Harris-te chuan lehlam atangin an lo ziak a, chu chu a bu-in an siam ta a ni.

He lehkhabu hi Mormon-ho chuan an rinna innghahna bul atan chauh hmang lovin, Thlarau thawkkhum Holy Bible tluk chiah-ah an ngai a ni.

2. Mormon bu-a thu chuangte chu eng chanchin nge ni?

Lal Zedekia hun laia mi pakhat a hming Lehi hnena Krista lo kal dante sawi hmasain, Lehi fapate pali; Lanian, Lemuel, Nephi leh Sam te an ni a. Lawng siamin tihduhna pumpelh turin Jerusalem an chhuahsan a, South America chhim thlang tuifinriat kama an lo kai dante a ziak a. Chumi hnuah Lehi fapa pahnih, Nephi-a leh Laman-ate chu an inrem lova an indo tak thu te, Laman-a thlahte chungah Pathian a lungawi lo va, an vun dum turin anchhia a lawh a, tichuan, America In- dian (midum) thlahtute an lo nih tak thute a chuang a ni.

Nephites-a erawh chuan engtin tin emaw Pathian duhsakna a dawng a, hmar lamah a pem ta a, Isua Krista hun lai khan America ram lai lamah an lo awm ta a, chutah chuan Juda hnam dangte, Lal Zedekia hun laia pemte chenna chu an va hmu chhuak a, chungte chuan rangkachak phek-a record-te chu an lo la vawng tha a, chuta inziak hnam pathumna hrilhfiah harsa tak Jeredites hnam, Babel in sang chhiat hnua Atlantic rawn kal tlang a, tun hnaia tualchhung indonaa thi mang ta vekte chu an va hmu a.

Mormon bu sawi dan chuan, Krista kha a thawhleh veleh khan, Americaah a lo kal a, Nephiter hnam zingah a kohhran a rawn din a, AD 385 lai vel khan Lamenites hnam mawl, sakhuana mumal pawh nei lo te chuan, Kristian Nephites hnam chu an that chimit vek a, chutah Mormon-a sipai. hruaitu ropui, puithiam leh zawlnei ni bawk chu thah banah a tang a, amah hi Nephites hnam bawk a ni a, ani chuan an thlahtute record chu a la khawm a, rangkachak phekah kim tawi deuhvin a ziak leh a, chu chu a fapa Mormon-a kutah a hlan leh a ni.

New-York thlang lamah Cumorah tlang bula, indona nasatak maiah chuan Mormon leh Nephites* zawng zawng nuai bo vekin an awm ta a. Moroni , chauh chu an zuah a, Moroni chuan a record ziah chu a zawh veleh Cumorah tlangah chuan a phum ta a, kum sang khat leh zanga (1500) hnuah a ram tlangval Joseph Smith hnenah chuan Moroni chu Angel angin a lo kal leh a, rangkachak phek a dahna chu Smith-a hnenah a hrilh a, ani chuan a hmu chhuaktaani.

Chung rangkachak phek hmu chhuaha mi, Joseph Smith-a lehlinte chu Mormon lehkhabu-in a sawi chanchin chu a ni a. Khawvel puma Mormon hovin thurina an hman tak chanchin chu a ni.

Sawiho tur:—

1. Holy Bible tluka pawimawh leh tha, lehkhabu hi khawvelah hian a awm thei tak tak ang em?

2. “Chituh rah seng” kan tih hi a awm thei tak tak kan ring em? Bible thu atangte leh a tawng tawh ni-a kan hriatte sawiho ni se.

MORMON LEHKHABU CHHUIFIAHTUTE TARLAN CHU ENG NGE Nl?

Kum zabi sawm pakua (19)-na bul lamah khan Presbyterian Minister, a hming Solomon Spaulding chuan America khawmualpui lo chang hmasate chanehin a ziak a, a bu hmingah chuan “MANUSCRIPT FOUND” a vuah a, chu chu Pennaylvania-a Pittsburgh-a lehkhabu chhutu, a hming Peterson hnenah chuan chhut turin a pe a, mahse Peterson chuan chhut tlakah a ngai lo va, Spaulding chuan a hnenah chuan a hnutchhiah ta tho va. Ohio-ah a kalsan a, a hnu kum hnih 1816- ah chuan Ohio-a Conncount-ah chuan a thi ta a ni.

Mormon-ho chuan chu thu chu dawt chiang tak leh sawichhiatna mai nia ngaiin tihbo tumin an bei nasa hle a. Monuscript Story tih lehkhabute chhuin an bei leh a, Mormon bu chhung thu erawh chu an khawih lem lova. He lehkhabu hi chu Solomon Spauldinga unau leh midangten Manu- script Found lehkhabu leh Mormon lehkhabu hi a kalhmang leh a tumte tam tak a in-ang a ni, lehkhabu inkalh a ni lo tiin thute intiamin an bei ve a.

Sindney Rigdon, Baptist Preacher ni tawh pawh chuan, a nihna bansanin Diseiple pawl a zawm a, Disciple-a an hruaitu Alexander Campbel nen an inrem loh avangin a nuar leh a, Pittsburgh- a Peterson-a lehkhabu chhutnaah chuan a leng thin a, chutah chuan Spauldinga thu ziak chu a hmu ta a, a han chhiar chuan a rilru a kliawih ta em em mai a. Pathian lehkhabu thu belhchhahna angah a ngai hial a, sakhaw lehkhabu atana hman turah a ngai tlat mai a, chu thu atang chuan Jo- seph Smith chu a lung dawivaihna vanga rophum a zawn chhuah theih ang a, mi tihdertu ni-a hriat a ni tih a awm bawk.

Dr. Bates kawhhmuh dan pawh chuan, Mor- mon-ah chuan “Thuthlung Hlui leh Thuthlung Thar bung tam tak a chuang ve a, chung atanga lak chhuahte chu an ni hlawm a. Tin, Shakespear hi Nephi hriat mi a lo ni a, ani chuan ‘la hmuhchhuah loh ram, a chhunga mi zin lutte tumah lo let ngai loh na ram’ tiin a lo sawi ve a. Tin, zawlnei pakhat a lo awm ang a, a hming chu, chumi chuan nakin thil awm zel dan tur a puang ang a, tiin a hrilhlawk a ni” a ti bawk.

Joseph Smith chuan a tirah chuan amah chauh lo chuan tumahin rangkachak phek chu an en thei lo vang tiin a puang a. A hnu deuhvah chuan chhechhama hretua a siamte hnenah chuan a fa- tir berin chu rangkachak phekte chu a keu phal a ni ang tiin a puang leh a; mahse a fa-tir chu a pian hlimin a thi leh ta mai si a, March 1829-ah chuan, chung rangkachak phek, leia laih chhuah lo hmute mi pathumte chauh chu hriatpuitute an ni ang tiin a puang leh a. Chung hretu pathumte chu; Marin Harris lo neitu, chu lehkahbu chhut nana sum thawhtute, David Whitmer, chu lehkhabu an lehlinna in neitupa, a thian ni thin te, Oliver Cowdery, ramhnuai skul zirtirtu, Smith-an puanzar phen atanga a chhiar lo ziak zeltute chu an ni.

Heng hruaitu pathutnte hian, Mormon bu- ah chuan, “Pathian vantirhkoh van atanga lo chhukin, heng rangkachak phek leh amaha inziakte hi, kan mithmuh ngeiah a rawn dah ani tih chiang taka hmu leh hriain kan puang e” tiin hming an sign a.

Nikin hunah Harris chuan “Chulai chuan puanin an tuam tlat a, ka taksa mit ni lovin ka rinna mitin rangkachak phekte chu ka hmu a ni” tiin Court-ah a intiam a.

David Whitmer pawhin kum 83 a nih kumin, lehkhabu (pamphlet)-te ziakin chungah chuan 1849 kum khan Lalpa chu Cowdery hnenah a inlar a, kohhran hruaitute thurin dik lova kohhran an hruai thute a sawi bawk.

Heng hretu pathumte hi a hnu deuhah chuan Mormon kohhran atangin an paih chhuak a, rukru leh daw-heh tiin an puh a, Harris hi bumhmang leh dawthei an ti a. Cowdery leh Whitmer chu Mormonho pungkhawmin Missouri atangin an um chhuak a, an zinga sawm-riat (80)-te chuan rukru leh tangka lem siamtute an ni e, tiin hming an sign a niv Harris erawh: chu amah Smith-a ngeiin a hnawtchhiak a nii

Hotu filawr pariata pawl hnihte zinga mi pathum, rangkachak phek chu hmu ngeitu leh kut ngeia khawiha insawitute pawh chuan Mormon pawl chu an bansan leh ta mai bawk a. A la bang pangate zinga pathumte erawh chu Smith-a chhungte annia, Smith-a nupui ngei, Emma Hale Smith pawh chuan an pawl chu a chhuahsan a, a pasala inlama hmuh leh a thupuan dawnte pawh chu a phatsan leh vek a, a thih hnu kum hnih-ah chuan I.C. Bidamon Vauvoo, Illionois-a khualbuk vengtu nula chu a nei leh ta a ni.

Professor Carles Anthon, New-York khua, hma sanga Aigupta chanchin chhui mi Marin Har- ris-an rangkachak pheka Aigupta thumak inziak Copy thenkhat a lo entir tawh pawh chuan E.D. Howe hnenah lehkhain a ziak a, “Ka hmuh dan chuan Mormonho thu ziak neih, Aigupta thu ziak mak atanga siam chhuah a ni an tih hi a dik lo vek a, intihderna leh inbumna mai vek a ni. Chu lehkha chu Aigupta thu ziak mak an tiha mi chauh a ni lehnghal a” tiin a ziak bawk a ni.

A buaithlakna tak chu Joseph Smith hian he thil hi a lehlin zawh hnu chuan Angel Moroni-a chuan chung rangkachak phek leh lung thiltithei chu vanah a la bo ta daih hi a ni. Chung rangkachak phek, inches 6 laia chhah, rangkachak zai-a zem vek 'leh chung lung thiliitheite chu la awm sela chuan an duhawm dawn tehlul vei nen, Mormonte leh midangten an ngaisang theuh tur hi a ni a; mahse Mormoni-a chuan Joseph Smith-a hnenah chauh, thla rei lote chhung vawntir chu a duh a ni tih a hriat mai a.

Horton Davies pawhin thu mak tak a nei a, “He inti-thlaraumi, tawng hrang hrang thiamna hmanga intilar hian, Aigupta thu ziak mak hmanga Aigupta chanchin chhui mi nihna belhchhahin a lo lar hle a, chung thu ziakte chu B.C 500 lai atanga A.D 400 lai thlengin a ngai reng a la ni a. Chung ai-mah chuan, Aigupta chanchin chhui mite pawhina an hriat phak loh ‘Aigupta mite siamthatna’ a ti a.: Heng mithiamte hian Aigupta mite thu ziak ruk (lang lo) chu a let thiam dawn lo va, heng an thilte hi hrilhfiah turin thiltihmak ropui tak a ni nge, inbumna lian tak tih chu mahni ngaihdan a ni mai e” a ti bawk.

A nih leh America mi dik tak ni ve, Mormonte mi sang tam takin he lehkhabu hi Bible zirtga an pawm, Pathian Thu-a an ngaih a ni si a. Chutianga a lo dik si loh chuan Mormon pawl pum pui; chu lungphum dik lova inrem an lo ni tihna a ni ngei ang tih a rin theih a ni.

Sawiho tur:—

1. Mormon-ho hi Kristian an ni thei ang em?

2. Mormon dinhmun chhuifiahtuten an innghahna lehkhabute chu inbumna leh dawt thu mai a nihzia an hmuh chhuah thu kan zir a; tunlai ringtute zinga kohhran leh eng eng emaw dintute hi inchhui ve ta ila eng nge kan an le, sawi theih kan nei em?

JOSEPH SMITH-A CHU TUNGE ANIH?

Joseph Smith-a chu December 23, 1805 kum khan Vermont hmuna Sharon-a piang a ni a, a nu leh pate chu lehkha thiam lo mawl tak mai, tlak tlaina nei lo, bawlhhlawh tui lenkhawm ang chauh an ni a, awmhmun nghet nei lovin an insawn kual vel mai mai a, kum sawm chhungin vawi kua (9) ngawt an pem hman a, an hnaah an hlawhchham leh an pem leh thin a, a tawpah Manchester atanga mel hnih (2)-ah an khawsa ta a, chu chu New-York thlang 1am a ni.

Tlangval Joseph Smith pawh hi thiamna nei lo, thatchhia leh inthlahdah tak a ni a, an thenawmte tam ber sawi dan chuan “Mi thatchhia, dawt hmang, a pa ang chiah a ni” tih a ni a. A tuizawng chu, ro phumruk zawna hmuh chhuah tum a ni a, a zawn dan pawh hi “lung chiap thei” hmangin a ni. Chung lungte chu a lukhumah a dah a, chungte chuan a mit an tivar thei a ti a ni.

Tlangval Joseph Smith-a hi inlama ti-zen mi a ni a, a rangkachak phek lehlin phek kha a mumanga a hmuh a ni a ti a, a mangah chuan rangkachak phekte chu “Spain mi ni awm tak, khabe hmul awm thlenga sei, a hrawkah chuan a beng khing linih thleng ve ve-a zai, thi luang chhuak puat puat hian a lo veng a ni” a ti a.

He tlangval hian puithuna mawl, a tak ni lem lo, boruak mai pawha insawi lungawi a chin thin chu hriat a ni a, a sawi chu a awih leh mai a, engmah chik lem lova awih mai mi a ni bawk reng a, a thute hi a tak a nih leh phuahchawp a nih hi a chiang thei lo va, a bulte atangin “Inlama tih leh Pathian hnena Thupuan” tih apui a tam em em mai a ni.

Joseph Smith-a kum 15 mi a nih atang hian, heng inlarna leh thupuan hi sakhaw 1am hawiin a bei tan a, Lalpa chu a inlar a, kohhran pawl zawng zawngte hi a dik lo vek a ni tih amah chu a hrilh a. Tin, kum 18 a nihin Pathian chungnungbera zawlnei ni tura koh a ni a, chumi hnu lawkah chuan Angel Mormoni-a chu a hnenah a rawn inlar a, rangkachak phek mak tak mai thu chu a rawn sawi a. Joseph Smith hian 1844-a mipui pungkhawmin an thah thlengin inlarna tih leh, thupuan tih chu a la chhunzawm zel tho a ni.

Heng thupuan tihte hi zawlnei Smith-a hnenah, ama hun ruat bikah zel a lo kal a, April 6, 1839 khan New York-a Fayette-a Peter Whitmer-a inah Mormon kohhran chu din a lo ni ta a, chu chu Joseph Smith-a kum 24 a nih kum chiah a ni. Chumi ni chiah chuan Lalpa hnen atangin thupuan a dawng nghal a, chu chu an kohhran dina mem- ber paruk (6)-te hruaitu leh zawlnei ni tura amah ruatna thu a ni tiin. a mah ngeiin Oliver Cowdery chu baptisma a chantir a. Cowdery chuan Joseph- a thupuan dan thut thut ang r.hu a pawm loh avangin, Joseph chuan thupuan pawimawh bik dang a dawng leh ta a. Chu chu Cowdery chu khawtlang 1am Lamanho zinga hotu leh thuhriltu a nihna tur chu a ni.

He zawlnei mak tak, thu virvet dan leh herpui dan hi “mitdawivaih thu leh thupuan” tiin a khuh mawiin a hrilhfiah zel a. Kirtland leh Ohio khuaa a insawnna danah te, Temple tam tak a neih dan te, a thil tum dan hmingchhe tak te, a nupui ngah vanga dan ata hnawhchhuah a nih te, a hnungzuitu hnai ber berten an bansan leh mai thin dan te, a hmei ngahte leh, United State-a President dinhmun a chuhna te, Misouri-a a pem dan leh Illinois-a a hel dan te, mi-thianghlim ni tura Missionary hnathawh a tum dante leh sawma pakhat lak a tum dan te, printing press a chhut chhiat vek avanga an chawitirna te, Carthage tan in leh Illinois tan ina a tan leh, chuta June 27, 1844-a thah a nih tak dan te, a thil kalpui dan awihawm lo leh mak danglam tak tak hmanga mimawlte rilru hneh a, ama chan thatna tur ngawta mite a bum kawi dan te, Pathian hnen ata thupuan ti-a amah ngei leh zuitute hrilhfiah nan a hman zelte chu hmuh chhuah a ni zo tawh a.

Hei hi chanchinbu mi pakhatin a sawi danin “America chanchin dik takah kimchang deuh a duh a nih chuan, J. Smith hi chu bum dan siam thiam taka telh a ni ngei ang” a ti a. Amaherawhchu, amah ang bawk, Mormon pawla chanchinbu mi 12 coun- cil zinga tel phak Richard L. Even an tih chuan “Mormon-ho chuan Joseph Smith chu Pathian tirh, Isua Krista chanchin vawng himtu niin an ngai a ni. Pathian zawlnei enin an en a, Thuthlung Hlui leh Thar zawlnei dangte ang chiahin an hmu a ni” a ti ve thung bawk.

Sawiho tur:—

1. Tunlaiah Joseph Smith-a anga zawlnei inti hi hmuh tur leh hriat -tur an tam em em a, chung mite kan hmuh dan leh pawm dan sawiho ni se.

2. Bible-a awm zawlnei-te bakah zawlnei dang hi an la awm thei ang em?

MORMON-HO INNEIH LEH MITTHI CHUNGCHANG DANTE

1. Inneih chungchang:

Mormonho hian lei inneih dan leh van inneih dan tiin an thliar hrang a. Lei inneihna chu dam chhung tan chauh a ni a; van inneih dan erawh chuan thihna piah 1am chatuan thlengin a huam a ni an ti a. Mormonho tan chuan van inneih dan chu lei inneih dan ai chuan a ropui zawk em em-in a pawimawh zawk em em a ,ni. Tichuan, Mormonho chuan van inneihna chu mipa leh hmeichhia chatuan atana an inpumkhatna chu a ni tih an ring a; chuvangin mipain lei inneilj dana a nupui pawh chu van inneih dana a neihzui chuan, chu a nupui emaw, a nupuite emaw nena an fate nen chuan vanah chatuan chhungkua an ni ang tiin an ngai a ni.

Joseph Fielding Smith, Mormon pawla Apostol 12-te zinga tel ve chuan “Inneihna hi Chanchin Tha nena inzawmnaah pawh a ropui ber leh a sang berin a pawimawh em em a ni, chumi-ah chuari Lalpa fanu leh fapa an lo ni a; Pathian chhungkua an lo ni ta a, lei dana inneite erawh chu chhandam an nih ve pawhin Pathian fate ni lovin, a chhiahhlawhte an ni thei chauh a ni” a ti a ni.

He van inneih dan hi Mormon Temple chhunga mi pawimawh bikte nena hman a ni a, van inneihna a nih loh chuan temple pawnah mi tute nen pawh hman theih a ni. Temple chhunga inneite chu nupui pasal tura CHAK (sealed) an ti a, pawna inneite erawh chu lei inneih dana INNEI an ti chauh a ni. Temple pawna inneite thutiam dan chu damchhung atan chauh a ni a, thihna chuan a thiat vek a, vanramah chuan nupa an ni tawh lovang a, chutah chuan fate pawh an nei tawh lovang. Chutiang mite chu pathiante tih an ni ve thei lo bawk ang. Amaherawhchu, van inneihnaa achara charte erawh chu vanah pawh nupa an la ni ang a, fate pawh an la nei zel ang a, vanah pawh chhungkuain an awm zel ang a, pathiante tih an ni bawk ang, tiin Mormonho chuan an ring a ni.

2. Nupui tam tak neih chungchang:

Mormonho thurin buaithlak ber pakhat chu, nupui neih thurin hi a ni a. Mormon mi ngeiten huai tak leh khauh takin nupui tam neih phal hi an hnial a, tunlai zelah pawh chu chu tam takin an la zawm a, mahse khawi lai laiah emaw chuan an dan anga lo la hmangte pawh hmuh tur an la awm fan a ni.

Kum 1843 July 13 khan Illinois-a Nauvoo hmunah zawlnei Joseph Smith chuan Nupui tam neih phalna thupek Pathian hnen ata thupuan dawngin a insawi a, chu thupuan pawm lo chu anchhe-dawnna a ni a, hremhmun kal tura ngaih an ni. He thupuan hi pawrn turin a nupui Halle Emma Smith chu thu pek a ni a, tun hmaa a pasal Smith-a thil lo tihsualte pawh chu ngaidam vek tur leh tudangmah hawisan lova, a pasal chauh pawm tlat tura thupek a ni. Chutiang a tihtheih loh chuan thiamloh changin, hremhmuna kal mai tura tih a ni bawk. Mormonho ngaih-dan chuan nupui neih tam hi mi sang tam takte duhzawng thurin niin, rilru thianghlim taka an tih ngei turah pawh an ngai tlat a ni.

Chanchin ziaktu pakhatin a sawi angin, “Chuti taka nupui neih tamin Chanchin Tha a rem a, a that chuan tun hmaa mite thlarau kha engtia tam nge hemi kawnga thiamchantir tlieih ati nih ang a, tun laia nupui nei tamte pawh hi thiamchantir theih zel an ni ang em? tih hi ngaihtuah buaithlak tak a ni” a ti a.

Ringlo mi leh mi sualho han en vel hian, America ramah nupui neih tamna dan hi a darh zau sawt em avangin, khami hnu kum sawm riat (80) laiah khan Congress chuan nupui neih tam chu a khap ta nghal a ni. Mahse, Mormonhote chuanin Spureme Court-in khapna a puan thlengin an la hmang a, chumi hnuah erawh chuan an ti ta lo a ni.

Mormon President Wilford chuan October 26, 1890-ah chuan ti-chhunzawm zel turin a puang a, chu pawh chu dik lo an tih vang ni lovin, an awrnna ramte ngaihtuaha remchang zawka a tih vang mai a nih chu a chiang hle a ni.

Mormonte chuan an lehkhabu pawimawhahte chuan, nupui ncih tam chu a dik a ni tih chu an la chhuah zel a. Amaherawhchu, a ram danin a khap avang maiin nei lo turin an inkhap a ni.

3. Mormonhovin Mitthi puala Baptisma an chan chungchang:

Mormonhovin an rin dan chuan Preacherte an thih chuan mitthite zingah pawh Chanchin Tha la hril zelin an ring a, thih hnuah pawh la sima la ring thei zelin an ngai a ni. Mahse, baptisma erawh chu an chang thei tawh lo va, chhandam an nih theih nan baptisma chu chan an la mamawh si a; chuvangin Mormon la damte chuan mitthi, an thian emaw, an chhungte emaw pual chuan baptisma an chansak thin a ni. An dam laia ringlo thi ta te, an duhsakte aiah khan an hmingin baptisma chu an chansak a tulin an ring a ni. Hei hi vanram inneih dan an tih ang bawk khan, an temple chhungah an buatsaih thin a ni.

Mitthi tawhte tan a damin an tihsak thei tawh lo va, a tangkai tawh hek lo; an thiltihsak avang chuan mitthi tawh chu pawm emaw, hnawl emaw a ni chuang hek lovang. Joseph Fielding Smith pawhin, “Mi chuan ami tan a theih ang tawk chu a thawk tur a ni a, a theih loh chu, chhandamna atan chuan mi dangin an thawhsak thei lo va, chuvangin Isua Krista chu kan tlantu lo ni a ni a, amah chauh chu mite tana chhandamna hna-thawk thei awmchhun a ni si a. Chuti ni lo sela, midangte chhandamtu kan ni theiin, an tana an tihtheih loh chu templea thawkin kan tihsak theiin, chhandam thei tihna a lo ang” tiin a sawi bawk a ni.

Sawiho tur:—

1. Nupui pasal inneih chungchangah neih tamin rawngbawlna a tihbuai loh chuan, a pawi tho ang em?

2. Lei inneih dan abakah hian, Van inneih dan hi thil awm thei tur a ni ang em?

3. Inneih dan hian kan chhandamnaah kori a tu thei ang em?

MORMON-HOVIN ISUA KRISTA, CHHANDAMNA LEH BIBLE AN PAWM DAN

1. Mormon-hovin Isua Krista chu engtin nge an pawm?

He zawhna chhan nan hian Richard L. Evan. Mormon mi pawimawh Council 12 lai ama’n chanchinbu lar tak a ziah chu en ila:- “Mormonte chuan Isua chu Pathian Fapa a nih an ring a, a inhlanna leh a thawhlehna an ring bawk a, mihringte tlantu leh chhandamtu atan an pawm bawk a ni” tiin a ziak a ni.

Chu chu tunah a chiang tak a nih a, miin a lehkhabu rinchhante an chhiar tam tawk loh chuan engtin tin emaw hruai kawiin an awm tan a ni mai thei. Chutiang hruai kawina bu Brigham Young’s thu ziak chu en mah teh, ani hi Mormon dik takte chuan an duhin an ngaisang hle a ni;—

“Nula thianghlim Mari chuan Isua a hrin hian, Thlarau Thianghlim paitir ni lovin, a pain a duh ang ngeia a paitir a ni a, a pa chu tunge ni ang? Mihring hmasa ber chu a ni a. Isua kan u chu Eden huana mihring nihna ang chiah khan hrin a ni ve a, chumi chu kan pa Vana mi chu a ni” tiin a ziak ve bawk a ni.

Hetiang hian Mormonho chuan Isua chu mihring takin an ring a, an pathian thu thiamhote pawhin Pathian leh Krista hi mihring tihlen mai an ni an ti a. Brigham Young’s ngei pawh chuan “Kan Pathian leh Pa vana mi chuan, keimah ang chiah hian taksa leh pengte a nei vek a, nang leh kei ang chiah hi a ni” tiin a ziak bawk. Tin, Talmage-a pawhin Article of Faith bu-ah chuan “Pa leh Fapate hi mihring famkim chiah an ni a, taksa khawih theih an nei ve ve a, an thianghlimin an famkim vek a, ropuina sang bikin an inthuam a, chung chuan taksa leh ruhte an nei a ni” tiin a ziak bawk a ni.

Mormon zirtir dan dang lehah pawh, “Krista hi Isua, Adam-Pathian leh Mari fapa chu a ni a, Thlarau Thianghlima paitir ni lovin, ngaihtuah fiah tum pawh thil harsa a ni” tih a ni leh a.

2. Mormonhovin Bible an pawm dan chu:

Joseph Smith chuan Article of Faith an tih bu-ah chuan number 8-naah; “Bible chu dik taka lehlin a nih chuan, Pathian thu a hi tih kan ring a, Mormonbu pawh Pathian thu a ni tih kan ring baWk” tiin a ziak a ni.

Chumi thu hlawm “dik taka lehlin a nih chuan” tih a telh kher hian a ti rinawm lo va, Pathian thu khel a, mahni pawl chauh atchilhte leh ngaihdan danglam neih tumte tan kawng a hawnsak leh niin a lang a ni.

Mormon thupuan zel dan hian, Bible-a Pathian thu chungnun bikna a tibo va, “Pathian thu tak, Bible-a mi hi thu tawpna a ni lova, chungte ai chuan Lalpa chuan a mite hnenah thu chu a puang thin a ni” tih an ziak hian Pathian thubu aia sang, “Thupuan zel” an awmtir a, Bible rinawmna leh thutawp a nihna an phat a ni,

I le thupuan chawp zel rinna hi an inngahna bul a ni a. Mormon Theology leh an thurin bulpui (Official Satement of Doctrine) chu a ni.

“Pathian thu puan zawng zawngte chu kan ring a, tuna a puan zaumg leh a la puan zel turte, ropui leh pawimawh tak tak Pathian ram tana tulte chu kan pawm bawk a ni” tih a ni.

Mormonhovin thu ziak an ngaihsan em em pakhat chu: Bible belhchhahna atana lehkhabu pathum, Mormon-bu (Book fo Mormon) te, Dan Thurin (Doctrine of Convention)-te leh Lunghlu lawmman ropui an tih (Pearl of Great Price) emaw, lung man ropui an tih emawte chu an ni a, anni chuan Bible hi Pathian Thu a ni na a, tihsual palah a lo tel ve a, chuvang chuan hruaina famkim leh rinpui ber atan chuan a tlin loh avangin Letter-day Saint (LDS) chuan heng lehkhabu pathumte hi a belhchhahnan an siam a ni, tiin an nei tlat a ni. Chung lehkhabute atang chuan ngaihdan leh tihdan hrang hrang a lo chhuah zel avangin pawl penhlehte an lo piang ta a ni.

3. Mormonhovin Chhandamna an pawm dan:

Thil pakhatah chuan Mormonho chuan chhandamna atan Joseph Smith leh Mormon-bu chu an ring tur a ni tih a ni phawt a.

Mormonho chuan simna leh rinna an han tih reng reng hian, sualte ngaihdam nana baptisma chu a kawk a. Pathian nen inremlehnaa pianthama chuan sual bul chauh tibo theia an ngaih vang a ni a. Adama atanga sual chu a bo hnu-ah mi mal chhandamna atan chuan chu mi chuan thil tha a ti tur a ni tih a ni.

Mormonho chuan chhandamna huam zau thu-ah chuan, suala tluchhe tate-ho chauh chhandam loh an ni ang a, Lalram thupek leh dante zawng zawng, thuawih taka zawmtute chauh chu duhsak taka chawisana awmin, pathiante an lo nithung bawk ang a, van dana an neih, an nupuite nen chuan khawvelte siamin, vanah pawh chi an la inthlah pung thei zel ang, tih an ring a ni.

An thu uarte chu Isua Kristaa thawh zawh tawh rinna ni lovin, Mormon kohhran ngei siam Dan leh Thupekte thuawih taka zawmtute zawkin chhandamna chu chan a ni ang, tiin an inzirtir a ni.

4. Mormonhovin Nakin huna Nun dan tur an pawm dan chu:

Mormonho chuan mihring thih theihlohna dan hi a vaiin an pawm hmiah mai a. “Chakna thahrui te, hmanrua leh thilte hi langsar takin an awm reng ang a, tihchhiat theih an ni lo va, mihring chuan tun hmaa a lo awm dan ang zel kha a pianhmangte zawng zawng nen nakin hun, tawp nei lo, chatuan atan a chhawm zel ang” an ti a ni.

Mormon thu ziaktu pakhat sawi dan chuan, “Mihring chu awm ze nei lo takin hremhmunah leh vanramah an cheng ang, ti-a pawl hniha then ngawt theih an ni lo va, Isua chuan ‘Ka pa in-ah awmna tam tak a awm a,’ a ti si a. Nun dan pawh chi tam tak awm tur a ni a, mi malte nun dan pawh danglama thang chho zelin, pathianna thlenga kal zelna tur a ni zawk” an ti a ni.

Evans chuan heti hian a ziak thung a; “Mormonten vanram an thlir dan leh awm an tum dan chu, chatuan thlenga hmasawn zel theihna hmun dik tak, thian leh chhungkuate inhmangaihna tawp tih awm lohna a ni a, he leia thlatdel taka sualna tizeltute lawmna sang ber vethung erawh chu, chatuan hremhmuna hremna chu a la nei tho vang” a ti ve thung a ni.

Mormon-ho chuan he leia chhandam ni zo lote tan pawh thih hnuah la nih leh theih a ni ang a, hremna erawh chu tuna a awm angin, nakin hunah pawh a la awm chhawm zel ang a; mahse, chatuan atan a ni bur lem lo vang. Hremhmun fate (Suala bote) chauh chu paih leh hnawl an ni ang a, tiin.

Mahse, Mormonhote hruaitu zinga ropui ber pakhat chuan, “Hremhmun fate chu tlem te an ni ang a, kutphah khing khata zungtanga chhiar theih lek an ni ang” a ti bawk a ni.

Mormonhote chu mitha, Mormon thupek leh dante thuawih taka zawmtute, puithiama inpete chu an thih veleh hlimna hmun, pialralah kaltir an ni ang a, chutah chuan thawhlehna nghakin an awm ang a, misualte erawh chu thim hnuaiah hnawh-bo an ni ang tiin an ring a ni.

Mormoho chuan kum sangkhat chhungin he leia Chanchin Tha zawmlotu, thi ta te hnenah chuan Chanchin Tha hrilh a ni rih ang a, an sima an rin vena hun pek an ni ang a, a la damten chung thi ta te simho pual chuan baptisma an rawn chang ang a, chuta tang chuan chhandam lo niin, vanramah an kai leh thei ang a, chutah chuan an damlaia mitha te, vanrama lo awm sa te, pathiante ni tawhte dawttu (2nd Class Citizens) an lo ni ve leh thei ang tih an ring a ni.

Mormon kohhranin a siam dan leh thu zawm turte zawng zawng zawm a, rinna neitute chu pathianin nei tura tiarn an neih thu an puang thin a ni.

Thawhleh hnuah famkimna hi kan la chhuzawm zel ang em? Letter’s Day Saint chuan finnaah te, hriatnaah te, mihrinnaah-te leh, thu- awihnaahte Pathian ang tura hmasawn zel theihna kan nei a, thiltihtheihnaahte leh lalnaahte nihna thuhmun vek kan nei thei a ni tih kan ring an ti bawk a ni.

Sawiho tur:—

1. Mi, a dam laia chhandam ni lova thi ta te tan hun tha nei lehin, chhandam nih leh theihna kawng a awm thei ang em?

2. Bible thianghlim hi lehlin dang dang a awm a. Kohhrante hian, chumi kuma chu mite lehlin chu hman tur tia ruahmanna neih a tha ang em?

MORMON NI LOVA NAZARENE KA NIH CHHAN

1. Mormon-ho chanchin kan sawi atanga kan thlir chuan, anniho chu an va zahawm awm ve?

Ni ang chu!! An thurin that leh ngaihtuahin Mormonte hi a mihringte chu an fing a, an fel a, an taima a, thian tha an niin mi entawn tlak tak tak an tam ve reng asin. Utah State-ah chuan mihring zaa sawmsarih (70%) chu Mormon an ni a, thiamna lamah te, hriselna lamah te, vantlang thil reng rengah an tithain, an bial leh khawvelah an hming tha hle lawi asin.

An mihring nun a fel a, zuk-hmuam leh ruihteih thil hriselna tikhawlo theite lakah an fihlim tha riau mai a, sakhaw thilah an thain sawma pakhat an pe tha em em bawk a ni.

Missionaiy tirh chhuah an chak hle a, kum tinin thalaite pahnih zela inkawpin mi 4000 aia tam Missionary hna chu thawkin ram chhungah leh ram pawnah an chhuak a, kum khat te, a aia reite hlawh pawh nei si lovin an kohhran ziritr dan puang darh turin an chhuak peih a ni. United State-a an kohhran chu tuilian ang maia chakin an thang a, an pun chak dan chanchin chu Church of Jesus Christ of Letter’s Day Saint (LDS) an lo nih tak thleng khan ziak a ni a, an headquarters Salt Lake City-a Utah-ah chuan member 1,457,735 an awm a, khawvel hmun dangah pawh kohhran 3200 an nei bawk a ni.

2. A nih leh, enga ti nge Mormon ni lova, Nazarene ka nih a?

(1) Nazarene rin dan anga Pathian chu Thlarau a nih ka rin avangin, Mormon ka ni lo a. ni. Pathian chu Thlarau a ni a, a chibai buktuten Thlarau leh tih tak zetin chibai an buk tur a ni tih a ni si a (John. 4:24), Tichuan, Mormon-ho Pathian an nih theih hi ka ring lo a ni, Pathian chuan ruhrel leh ruangam neiin ka.ring thei bawk lo a ni. v

Pathian chu mihringte thang chho zelin an han tawmpui mai phak Pathianna nei a ni lo va, Pathian pakhat chauh, lalna leh thuneihna tawp neitu leh engkim siamtu a nih ka rin bawk avanginani.

(2) Nazarene rin danin, Lal Isua Krista chu Pathian Fapa, Chatuana a chungnun bikna chu ka rin avangin Mormon ka ni lo a ni.

“A tirin Thu a awm a, Thu chu Pathian hnenah a awm, Thu chu Pathian a ni, chumi chu a tirin Pathian hnenah a awm, engkim a zain Ama siam a rii” (John. 1:1-3). Chutichuan

Mormonten Krista an nih theihna chu ka ring lo va, Krista chu Adam-Pathian leh Mari fapa a nih ka pawm thei bawk hek lo a ni.

(3) Nazarene rin dan a, Bible chu Pathian Thu niin Thlarau Thawkkhum ni-ah ka pawm a, chhandam nana Pathian thupuan famkim tawk chu a nih ka rin avangin, Mormon ka ni lo a ni.

Nimahsela, heng hi Isua chu Krista, Pathian Fapa a ni tih in rinna tur leh, in rin a, a hminga nun in neihna turin ziak a ni (John. 20:31) tih a ni si a. Chutichuan, Mormon Bible te, Mor- mon bu te, leh a dangte pawh chu ka pawm thei lo va, inbumna thu leh intihderna chanchin, thawnthu mawlmang mai te, mihring dinchhuahte chu an ni si a.

(4) Nazarene rin dan a, chhandamna chu Pathian khawngaihna liau liau a nih ka rin avangin, Mor- mon ka ni lo a lawm.

“Rinna avang khawgaihnaa chhandam in ni si a, nangmahni thawh chhuah a ni lo va, Pathian thilpek a ni, thiltih avang a ni lo va, chutilo chuan mi an inchhuang dah ang e” (Ephe. 2:8-9).

“Chung ringtute chu, Krista Isua tlanna awm avang chuan, a khawngaihnain a thlawna thiamchantirin an awm a” (Rom 3:24)-ah tih a ni bawk a. Chuvang chuan Mormonho chhandamna, Mormon kohhran puithiamnaa siam dan leh thununna thu zawmna atanga chhandam nih theih hi ka ring thei hlawl lo a ni.

(5) Nazarene rin dan ang a, nakin huna nun danah, hremna leh lawmna hmuh dante ka rin zawk avangin, Mormon chu ka ni lo a ni. Tin, chung chu kumkhaw hremnaah an kal ang a, mifelte erawh chu kumkhaw nunnaah an kal ang tih a ni si a (Matt. 25:16). Chutichuan, Mormon rin dan a, vanramah a sang zawk leh a dawttu (pakhatna leh pahnihna) tihte awmin ka ring lo va, mitha vanram kai hmasate pathian an nih theih ka ring bawk hek lo va, sualna avanga hremhmun kalte chu kutphah khing khata zungtang aia tlem lek an nih pawh ka ring thei ngang lo a ni.

(6) Nazarene rin dana Krista, Amah ngei lo kal lehna leh, inpeihte chu Amah hriiuak turin boruakah lak chhohvin an awm ang tih ka rin avangin, Mormon ka ni lo a ni. v

“Lalpa ngei chu au-thawm nen, vantirhkoh chungnung ber aw nen, Pathian tawtawrawt. ri nen, van atangin a lo chhuk d.awn si a. Tin, Kristaa thi tawhte chu an tho hmasa ang a; chumi hnuah chuan keini nunga la awm rengte *hi boruakah Lalpa hmuak turin anmahrii rualin chhum zingahte khian lak chhohvin kan awm ang. Chutichuan kumkhuain Lalpa nen kan awm tawh ang (I Thes. 4:16- 17)-ah tih a ni si a. Mormonho kum sang rorel hi ka pawm thei lo va, misual, ring lova thi tawhten rin lehna hun an neih ka ring bawk hek lo a ni.

Tin, mihring tan vawi khat thih ruat a ni-a,: chumi hnuah chuan rorelna a awm ang tih angin (Heb. 9:27).

(7) Nazarene rin danin taksa thihna hi chatuan atan: tihngheh a nih ka rin avangin, Mormon ka ni lo a ni.

Tin, mitthite a lian a te-in lalthutphah hmaa ding ka hmu a. Tin, lehkhabute an hawng a, tin lehkhabu dang, Nunna Bu chu an hawng bawk a, tin, mitthite chu lehkhabu te-a ziak, an thiltih ang zela relsakin an awm ta a (Thup. 20: 12) tih angin.

Chuvangin, mitthi puala mi nungin, an aiah baptisma an chan hian, kawro a suin ka ring thei der lo bawk a ni.

(8) Nazarene rin dan angin, vanram inneih dan emaw, vanrama nupaa la awm zel theih dan emawte hi ka rin loh avangin, Mormon ka ni lo a ni.

Thawhlehnaah chuan nupui/pasal an nei dawn tawh lo va, vana vantirhkohte ang an ni dawn tawh zawk asin (Matt. 22:30), tih a ni si a. Chuvangin, Mormon zirtir dan ang a, vanram dana inneihna avanga vanah nupa la awm a, fate la neih zel hi ka pawm thei ngang lo bawk a ni.

(9) Nazarene rin dan a, mipain nupui (hmeichhia) pakhat chauh a nei tur a ni, tih ka pawm avangin, Mormon ka ni lo a ni.

Nimahsela, inngaihnate a awm thin avangin, mipain nupui bik nei theuh sela, hmeichhia pawhin pasal bik nei theuh rawh se (I Kro. 7:9) tih ang hian. Chuvangin, duh eng ang mahse nupui pakhat aia tam, nupui tam neih hi ka pawm thei der lo bawk a ni.

(10) Nazarene rin dan a, zawlnei dik tak chu a thianghlim tur a ni tih ka pawm avangin, Mor- mon ka ni lo a ni.

Tin, hrilhlawkna reng reng hi mihring thua chhuak a ni ngai lo va, miten Thlarau Thianghlim tirhin, Pathian hnen ata an sawi zawk thin a ni (II Petr. 1:21) tih angin.

Chuvangin, zirtir dan ho lutuk leh inkaihhruai dan atthlak, mimal duh dan leh remruatte, Jo- seph Smith-a, Pathian zawlnei tih te, Mormonbu a ziak laia thlarau thawkkhum a ni tih te, hnathawh dang thuruk. tuma hmuh thiang lo tih angte hi ka pawm thei thlawt lo bawk a ni.

Nimahsela, mite zingah chuan zawlneiderte pawh an lo chhuah kha, chutiangin in zingah pawh zirtirtuderte an la awm ang, anni chuan anmahni leitu Lalpa meuh pawh phatsanin, mitichhe thei rin hrannate a rukin an rawn luhpui ang a, mahni chunga chawplehchilha boralna an thlentir ang. Tin, mi tam takin an huma 1am thiltihte an ching ve ang a, anmahni avangin kawng dik tak chu sawi chhiat a ni ang (II Petr. 2:1-2) tih te ang hian.

Sawiho tur:—

1. Tunlaiah Zawlnei dik tak an awm thei ang em? engtin nge kan hriat theih ang.

2. Mormon-te hi Kristiana chhal theih an ni ang em?

ROMAN CATHOLIC CHANCHIN ZIR CHIANNA

1. Roman Catholic chu eng nge ni?

Kristian piangthar tawh phawt chu Catholic an ni vek a, chu chu khawvel pum huapa an thlarau chhandam, memberte chu.a ni a. Romon Catholic erawh chu anmahni kohhranin a baptis-te leh a thu pawm dan te, a inawp dan leh kalhmangte chu i-he lova zawm leh pawm thlaptute chu an ni a. Tin, Rome khuaa Pope chu diklotheilova ngaih leh nihna inrochun zelna thu-a ngaih dan dang awm phal lohna pawl chu a ni.

2. Roman Kohhranin an kohhran chu eng angin nge an inngaih a?

Roman Catholic kohhran chauh hi kohhran dik awm-chhun chu ni-ah an ngai a, chumi duh tawk lotute zawng zawng chu hnawl vek tur an ni a. hnuaia mi hi Roman kohhran chu khawvela Kristian zawng zawngte inzawm khawmna zinga tel ve a nih chu an pawm thei lo va, Roman kohhran chauh KOHHRAN chu a ni a, a dang zawngte chu a lem an ni vek a, an la ral vek ang tiin an ring a ni.

A hnuaia mi hi Roman kohhran piangthar apiangte thu intiamna chu a ni;

Kei ... hian ka mit-hmuh ngeiah Chanchin Tha Thianghlim ka kuta ka khawih atang hian, Roman Catholic, Apostolte kohhran thianghlimin a rin leh a pawm a, a zirtirna chauhah lo chuan, tumahin chhandamna an chang thei lovang tih hriain leh, chumi ka hnialkalh chuan a thurin leh zirtimate ka dodal chuan, sual ropui tak ka ti a nih hriain, ka lungngai a ni. Tunah erawh chuan Pathian khawngaihna azarah, Roman kohhran huam zau, Apostol din leh thianghlim chauh hi, Isua Kristan he leia kohhran a din dik tak awm chhuh chu a ni tih ka ring a, chutah chuan ka taksa leh ka rilru ka pe hmiah a, a thurin leh a tum dante chu nghet takin ka vuan tlat a, a duh loh leh a hnawl apiangte chu ka duh lovin ka hnawl ve a, a thu mi pek apiangte chu pawm vek turin ka inpeih reng a ni” tiin.

3. Roman Catholic-in Pope an pawm dan?

Roman Cotholic chuan Pope chu kohhran lu a ni an ti a. Krista ai-awhtu an ti bawk a ni. A thu chhuak chu diklotheilo-ab an ngai a, eng thu pawh sawi se dik hgei ngei turah an ngai a ni.

Hmanlai kum zabi tam tak liam taa kohhran din tan tirh lai huna Rome khuaa Bishop awm thinte ai-awhtu-ah an ngai a, a tlaina berah kum zabi panga (5)-na laia Kristian khawvel chu Bishop emaw, Patriarch emaw panga-in an awp a, chungte awmna chu;- Rome te, Constantinople te, Antiokei te, Alexandria leh Jerusalem-te an ni a, chung khuaa awm Bishop emaw, Patriarch theuhte hnuaiah chuan an awm hlawm a. Nakinah Rome sorkar thuneihna rinchhanin Rome khuaa awm Bishop chuan thuneihna bik a nei ta a ni.

Kum zabi pasarihnaah chuan Lal Saracens chuan Jerusalem te, Antiokei te leh Alexandriate chu a hneh a, Constantinople chu zuahin a dang pathumte chu a tichhia a, kohhran thuneihnate pawh a paih thla vek a. Kum 1054 khan Rome leh Constantinople inkarah kohhran buaina (helna) nasa tak a lo chhuak a, chuta tang chuan Rome khuaa Bishop chu; Thianghlim, Kohhrante lu ber a lo ni ta a ni. Thuneihna a nei lian telh telh a, Pope Gregory VIIAD 1073-85 thleng khan an lal tial tial a, an dan ang pawh zui lem lovin Rome khuaa Bishop chu “Pope” an vuah ta mai a; chumi hma pawh chuan a dan angte chuan hmun danga Bishopte pawh chu Pope an lo tih thin avangin chhak 1am kohhran phei chuan puithiamte pawh pope tiin an lo ko thin tawh a ni.

Mahse, Rome khuaa Pope an tih tak chuan tiinhma dan chu ngaihtuah lovin Petera aiawhtuah an ngai ta bik a, chuvang chuan a chan awm loh pui pui thuneihnate an bel ta zel a. Petera chu Rome-a kohhran dintuah an ngai a, nakinah chuaii Bishop pawh a lo ni a, chuveleh, Kristaii lungpui chungah hian ka kohhranho ka din ang ” a tih kha changchawiin, thuneihna sang tak a vuan ta a. Chu thuneihna chu Rome-a Bishop awm apiangten rochun zel turah Roman Catholic-te chuan an ngai a ni. Chuvangin, Kristian zawng zawng chunga Pathian thuneihna keng-kawhtuah an inngai hial a ni.

Pope thuneihna chu a lo sang tial tial a, anmahni, pope ngeite pawhin an thuneihna chu an belhchhah mai zela, kum 1870-ah phei chuan pope thu chu diklotheilo-a ngaih tur thu an puang ta a ni. Amaherawhchu, kum za eng emaw zat chhungin Roman kohhran mi nghet bikte hnena puan a ni a, Council of Trent chuan, kum zabi sawm paruknaah chuan a hnuaia mi ang hian a puang ta ani;—

“Holy Apostolic rorelna leh Roman Pope thuneihna chu khawvel pum huapa bulpui leh hmasa ber a ni tih kan tichiang a, Roman Catholic pope thuneihna hi Mithianghlim Petera, Apostol lu ber leh Krista aiawhtu dik tak, Kohhran pum pui lu, Kristian zawng zawngte pa thlaktu chu a ni a; Mithianghlim Petera hnenah chuan kan Lal Isua Krista chuan khawvel pum kohhran chu awp tur te, chawm turtein thuneihna kim a pe a, thuruk leh rorelna insuihkhawmna chu amahah a awm a ni” tiin.

Hetianga Pope lalna hi duh duha bel theih zel a lo nili tak avang hian Pope Pius X pawhin a hnuaia thu ang hi a puang thei ta zel a ni:—

“Pope chu Isua Krista ai-awhtu chauh ni loyin, amah Isua Krista ngei kha a ni zawk a ni. Taksa chhungah hian a awm a, chuvangin Pope-in; a, sawi chu Isua Krista sawi a ni zawk, Pope remtihnaa hremnate chu Isua Krista remtihnaa hremnaah an ngai a ni” tiin a puang ve leh mai a ni.

Isua Krista hnu 1am kum sangkhat zakua kal ta chhung khan Petera thlaktu mi 262 an awm tawh a, thenkhatte chu tisa mi leh dik lo tak takte an ni ve a. Roman Catholic chuan, chung mite pawh chu Isuan Petera a hlan ang bawk thuneihna, thiltihtheihna chang ve zel turah an ngai si a. Chung mite atang chuan mite ngaih dan a lo phir ta-in thurin dangte an chherin ngaih dan chhe tak takte pawh an bel a, tul lo tak tak, puithuna atthlakte a rawn hring ta a ni.

Isua Kristan mimal hnenah chuti taka thuneihna a pek bik loh avangin, a postolte pawhin “Vanramah chuan tu hi nge ropui ber ang?” tih an zawh phah ta reng a nih kha. Kohhran din tirhte khan hetianga mimal hnena thuneihna kawltir hi an hmang ngai hek lo. Isua pawhin Petera hnenah thuneihna tawp a kawltir tih hi khawiahmah hmuh tur a awm hek lo. Mithianghlim Paula sulhnu engahmah Petera chu thuneihna tawp kawltu a m'h hmuhna a awm hek lo. Amah PauJa zawk hi Petera tluk thova Juda Kristiante ngaihdsan a ni a, hnuhma phei chu Petera aiin a ngah zawk daih a ni. Ani chuan Krista chauh chu Kohhranho Lu, Berampu Lal, Thuthlung Thar pumin a kawhhmuh Kawng, Thutak, Nunna etc... chu Isua chauh chu a ni a ti zawk a ni.

Krista nihna kan en chuan, Thui-loh kawr chhete ha-in, mite duh loh leh hmuhsit, lu nghahna pawh nei lo, thlenna in pawh nei bik lo, mi hnuaihnung leh retheite hruai khawmtu leh pope chu lo buk ta ila;— Isua chu Sabengtung no chungah a chuang a, Pope chu mihring chungah a chuang thung a, a beramte chungah chuan chuangin khawropui tak Vatican City-ah a lcal a, United State-a Roman Catholic maktaduai sawmli pahnih chungah leh khawvel hmun danga maktaduai za-nga aia tam chungah sakhaw 1am thuneihna tawp chu a vuan tlat bawk a, Isua aiin an lal ta hle a ni.

Sawiho tur:—

1. Roman Catholic-in an inngaihdan kan zir a, keini kohhran teh eng angin nge kan inngaih sawi theih kan nei ve em?

2. Roman Catholic Pope-te awm dan tlangpui kan zir a, a thatna sawi theih kan nei em?

ROMAN CATHOLIC LEH MARI

1. Roman Catholic-ten Mari chu eng angin nge an ngaih le?

Mari chu sualna nei lovin an ngai a, a naupai pawh a thianghlim a ni a, chu ngawt chuan a pianna thianghlim (Virgin Birth) chu a kalh chuang lo va, kristian tawh phawt chuan a pianna thianghlim (Virgin Birth) hi an pawm theuh va, Roman Catho- lic erawh chuan Mari naupai thianghlim hi an pawm tel a ni.

Paina Thianghlim (Immaculate Conceiption) thurin hi Roman Catholic-ina a pawm hi December 8, 1854 thleng kha chuan a la chiang lo va. Nimahsela, tun hma daih pawh khan pope chu diklotheilo-a ngaihna ang bawk khan, tun hmaa Roman Kohhran Pathian thuthiam, miropui:— Au- gustine te, St. Thomas Aquinas, kum zabi parukna laia pope lo ni tawhten hnial kalh chung pawhin kum tam tak lo pawm tawh kha a ni.

A dik tak chuan Thomas Aquinas khan “Puithuna atthlak a ni” Mari hi mihring suala piang ve bawk a nih avangin, paina hi zawng a thianghlim thei lo a ni a lo tih tlat avanga kurn zabi sawm zet lo kalpui zel a ni a. Amaherawhchu, kum 1854 khan pope diklotheilo-a chuan dan meuh siamin “Im- maculate Conceiption chu a pawm ngei tur a ni” tiin a puang ta si a. Tichuan, Mari chu pianpui sual nei lova naupai a lo ni ta a nih chu.

Roman Catholic chuan Mari chu pianpui sual nei lovin a piang tih mai pawh an duh tawk leh ta lo va, Pathian khawngaihna zawng zawng palai a ni an ti leh ta a. Chuvangin, thenkhat chuan Mari kut atang chauh lo chuan Pathian khawngaihna chu tumahin an dawng thei lovang an ti a ni. He ngaihdan hian Roman Catholic sang tam takte chu a hruai a. Mari chu bia (be) tak tak angin an tih thin avangin an kohhran atangin Mari be pawl (Cult of Mari) an lo chhuak ta hial a ni.

Hetiang phurna chi hi tunlai thlengin a la zual zel a. Puithiam lalna pawl te, Mari chu mihring tlanna hnaa tel ve-a ngaihna t.e, t'umah Mari venhimna lo chuan chhandam an ni lovang, Pathian pawhin a thupek chu a zawm si, tih thurin phattu Pathian thu thiam (Theologian)-ter tlm zam chu Rome chuan a tanpui ta tih thu James Nichola^ tih angin ngaihdan dangin pawl tam tak a lo chhuak ta a ni. .,; ; :;,

America rama Bishop sang pawl rual (Cardinal) zinga hming thang ber pawl James Cardinal Gibbons chuan “Mari kal tlanga kan inpek loh chuan kan tawngtainate pawm a ni ngai lovang. Ani chu Pathian Thlarau 1am malsawmnaa min vuma hmanrua a ni a, a thuam mawinaa thawktu kan niin thlemna thlipui laka kan himna leh kan sual bawlhhlawh silfaitu a ni si a” tiin a ziak a ni.

Tin, Pamphlet pakhat “Our Lady of Rosary” an tih 1944 Archbishop phalnaa chhut, (tunah chuan cardinal a ni tawh a) New York-a Speliman thua chhuah-ah chuan Mari hnena dilna a hnuaia mi ang hian ziak a ni:—

Mari: “Hmangaih Isu, ka hmangaih lo ni fo la, Aw hmangaih Mari, ka chhandamna lo ni la. Aw Mari, sual nei lo, mihringte sawisaktu ropui!! Aw Mari sual riei'Io, mi sualte humtu, i hnen lovah tu hneriah nge kan kal ang” tiin.

Roman Catholic-te hian Mari lim hi an tarlang mai a ni lova, a hnenah an tawngtai tak tak a, a fapa Isua biaksak turin an sawm thin a ni. Hei hi a mak em em mai a, Isua Krista aia zahngai thei tura Mari leh midangte an han bia hi a makin, kohhran dang tam takten hriatthiam harsa an ti a ni.

Chu chu hmun tina Roman Catholic rinna thuk tak a ni si a. Leguor-a thu ziak, a hun laia dik kim zana an ngaihah pawh chuan “Mi, Mari venhimna hnuaia awm chu chhandam a ni ang, awm ve lo erawh chu a bo vang. Aw sual nei lo Mari, i venhirnna hnuaiah kan awm e, nangmah chauh kan rinchhan che, kan sual tlantu i fapa duh tak chu venghim ang che, sual thiltihtheihna lak ata min chhan chhuaktu chu,... Nang Mari ka beiseina neih chhun i ni a, van nula chii i ni. Nangmah chauh min sawisaktu kan nei che a, nangmah chauh kan chhandamna atan hmangaihtu dik chu a ni a, ... kan lalnu leh kan tana sawitu, i fapa kan hnaih ngai loh chu min biaksak ang che” tiin ziak a ni.

Krista zah lohna rinna, rinna sawifiah har hi Krista aia Mari dah chungnunna Setana rilru ava ni teh reng em!! Isua Krista ngei tih hmingchhiatna a va ni em!! Amah ngeiin, “Ka hminga in dil apiang chu, chu chu ka tizel ang, Pa chu Fapa avanga chawimawi a nih theih nan, ka hminga in dil apiang chu, chu chu ka tizel ang” (John. 14:13-14) a ti zawk si a.

Naupai-Thianghlimna Thurin leh Mari biakna leh khawngaihna zawng zawng dawnna hnara pawm hi a tawk em em a ni. Mahse, Mithianghlim Mari ngaihsanna thurin Pope-in a puang tawh tlat a, khawvel pum Roman Catholic-te chuan an pawm mai tur a ni. He rin dan hi Mari taksa Chuari tawihna nei lovin a thlarau nen a inzawm righal a, chutichuan Mari chuan vanah lak chhoh a ni an tih vang a ni.

He Mari ngaihsanna thurin hi Roman Catho- lic-ten kum zabi pasarihna laia an pawm tak chu a ni a. 1950 November thleng kha chuan pope chuan thurin nghet (Dogma) atan chuan a la ti-fel chiah rih lo va, chumi hnuah erawh chuan Roman Catholic tinten an pawrn ngei tura thupek a ni ta a ni.

He Mari an rin dante hi Bible thu khawilaiah mah hian an tawmin an tifiah lo va, an pope leh puithiamte ngaihruatna atanga piang mai a nih chu a chiang tawk hle a ni.

Mari biakna (Cult of Mari) hi a tan tir atanga 1054-a an puan thlenga a kal zel dan chu; miten an hmu mai thei ang a. Naupaina thianghlim 1950 kuma puan a nih thleng kha kan en chuan a chiang hle a ni. Tin, a ruang tawih lova lak chhoh thurin leh Mari chu mi nung zawng zawngte bulpui a nih rinnate hmang zui nghal tura pope diklotheilovin chu chu Roman Catholic-te chhandamna atan a lo puan takte nen hian ngun taka en chuan an ngaihdana phuahchawp a nih chu a chiang em em a ni.

Sawiho tur:—

1. Mari leh Isua Krista hi mihring lama innufa tak tak anga ngaih leh pawm theih a ni ang em?

2. Roman Catholic-in Mari chunga an rilru put dan hi dik tawk lo niin kan zirlaiah kan hmu a, engtiang anga ngaih hi nge dik leh him tawk.ni an

ROMAN CATHOLIC-TEN TAWNGTAI, SACRAMENT LEH ISUA AN PAWM DAN

1. Roman Catholic-te tawngtaina “Thi” (Rosary) chu eng nge ni?

Dik taka kan sawi duh chuan, THI (Rosary) chu an tawngtaina a ni a. Thi fang thil tlar hi a ni. A chang chuan an tawngtai laia an chhiar (Coun) laiin a thi-kual nei chuan a tibuai thei thin a. Chu tawngtaina chuan; “Lalpa Tawngtaina te, Pa chu ropui rawh se (Glory be to the Father)-te leh Isua lo pian chhuahna Mari leh Angel-in Mari thu a puang te, Mari chibai bukna (Hail Mary), khawngaihnaa khat, Lalpa chu i hnenah a awm, hmeichhia azawnga nihlawh i ni, i chhula lo chhuak Isua pawh a nihlawh a, Mithianghlim Mari, Pathian Nu, keini mi sualte tan min tawngtaisak ang che, tunah leh kah thihni-ah te, ... Amen” tihte a huam tel a ni.

Roman Catholic-te an thih hmaa an tawngtaiin, Kraws chhinchhiahna an siam a, Apostol-te thurin (Creed) chu an sawi a. Lalpa tawngtaina an sawi leh a, Hail Maiy tih vawi thum an sawi leh a. Tin, Pa chu ropui rawh se (Gloiy be to the Father) tih an chham leh a, tin kan Pa tih dang an chham leh a, tin Hail Mary tih vawi sawm an chham leh a ni. Tin, an chham zatte chu:- “Kan Pa” tih vawi khat, “Pa chu ropui rawh se” tih vawi khat, “Hail Mary” tih vawi sawmte chu a thi-fang sawm zela awm a ni a: Chumi hnuhnung ber chu vawi 15 zel :chham nawn tur a ni. Hetianga an tawngtai chhung hian mipuite ctiuan Isua leh Mari dam laia thil lo thleng chi hrang hrang 15-te chu an lo ngaihtuah thin a ni.

2. Roman Catholic-te hian Mass chu engvangin nge an rin? (Mass chu Lalpa zanriah kan hman ang hi a ni).

Roman Catholic tawh phawt chuan Council of Trent thu hi an pawm a, chu chu:—

1. Roman Catholic kohhran chuan, inhlanna dik tak Mass chu a awm a, Isua Krista bul tan a ni a, chhang leh Uain atanga Isua Krista taksa leh thisen hlanna chu a ni.

2. He inhlanna hi Kraws-a inhlanna chu a ni a. Hetah hian Isua Krista chu a hlantu puithiam leh a hlana chu a ni kawp nghal a, he kan inhlanna danglamna chu Kraws, thisen bual leh kan maicham thisen kai lo chauh hi a ni.

3. Inhlanna ngaih that thlak, tuna la damte leh Kristaa thi kan hlan kep zawng zawngte sual ngaihdamna chu a ni tih a ni a.

Roman Catholic miten Mass pawimawhna hi ringhlel an nih chuan Pope Pius VI chuan “Tupawhin Mass-ah bian Pathian hnena inhlanna dik leh tak chu a awm love a tih chuan anchhe dawngin awm rawh se” a ti mai a ni.

Mass inhlannaah chuan puithiam chuan, chhang dawidim tel loh uain chu maichamah chuan a la a. Tin, thlan (a lem an dah) chu a fawp a, (Maichamah chuan thlan lem chu an ker-kua a, chu mi chhungah chuan ruh them, puan leh sam leh thil dangte an dah ziah thin reng a ni) chungte chu martar pahnih emaw, a aia tam emawte iatanga an lak chu a ni a, chumi zawhah chuan a buatsaihzui ta a. Puithiam chuan Latin tawngin “hei hi ka taksa a ni” a han ti a. Hei hi Roman Catholic- ten chhang chu Isua taksa tak takah a chang an tihna chu a ni a; tin Latin tawng bawkin “Hei hi ka thisen a ni” a han tih ve leh khan, Uain ni tawh lovin, Isua Krista thisen tak takah a chang ta a ni tiin an ngai a ni.

Chhang hi thlarau 1am thila Isua Krista taksa entirna mai a ni lo va, a ai a awh mai pawh a ni hek lo, chhang a nihna chu a bo vek a, Isua taksa chiah a lo ni a, chutiang bawk chuan Uain pawh chu Isua thisen chiah a lo ni nghal a ni. Hei tak hi Transub- stantiation a nihna thlakthlengna an tih chu a ni.

Lalpa zanriah-ah hian Roman Catholic Lay- men-te chuan, kum zabi sawm pahnihna atang khan, Krista taksa chauh a ei thei a, a thisen erawh chu puithiam inah an dah mai a ni.

Roman Catholic ehuan “Mass kan neih apiang hian, Kalvari -a Isua Krista thihna chu kan ti-nawn zel a ni” an ti a. Chutah chuan Isua Krista chuan mihring sualnate chu ama chung ngeia belin, a fa sualte chunga Pathian thinuma chu tilungawi turin amah ngei a inhlan nawn leh a. Amaherawhchu, Roman Catholic rin danin danglamna pakhat awm chu Kalvari tlanga inhlanna Kraws, thisen bual leh maicham inhlanna thisen kai lo chauh hi a ni an ti.

Rev. John O’ Brien, Roman Catholic thu ziaktu lar pawl chuan:—

“Puithiamin inserhna thu ropui tak a han puan chhuah lai hian, van a han thleng hial a, Krista chu rawn hruai chhuakin, mihringte sual ngaihdam nan, maichamah chuan a rawn hlan a, Lalberte leh thuneitute aia thiltithei zawk a ni a,... Angel-te leh mithianghlimte ai pawhin,... Seraf-te leh Cherub-te ai pawhin a ropui zawk a. Mithianghlim Mari ai ngei pawha ropui zawk chu!! Vawikhat Krista ngei mihringa a lo channa, Mithianghlim Mari aia ropuiin, Puithiam chuan Krista chu Maicham atanga la-in, chatuan atana mihring sualte silfai nan, vawikhat mai ni lo, vawi sang, sualna atan a hlan a ni. Tin, puithiam chuan ‘Ngai rawh, Krista chatuan Pathian chuan, puithiam thupek angin, thuawihna hnuai takin a lu a kun a ni’ tiin a han sawi a” tiin a ziak a ni.

Isua chuan zanriah hnuhnungah kban “Min hriatreng nan hei hi ti thin rawh u,” a ti a. Nimahsela, Roman ngaih dan ang a, Roman Catho- lic puithiamin sawiin emaw, mak taka chhang chu Isua taksa tak taka a chantir theihna thu chu Bible bung leh chang khawiah-mah hmuh tur a awm lo a ni.

Kristiante, Mass chu hmang tura fuihna thu kan hmu hek lo, Thuthlung Tharah kan hmu lo chauh a ni lo va, Apostolte sulhnuah hmuh tur a awm bawk hek lo. Kristian hmasaten Mass an hmanna a lang hek lo. Thil hlan pakhat chauhin tihthianghlim tawhte chu chatuan atan a tifamkim tawh si a (Heb. 10: 14) tih thu hi thlau thlain, englai mahin Kristiante Mass hmang tura tihna a awm hek lo. “Ani chuan chung puithiam lalberte hlan ang, nitin mahni sual avanga inthawina hlan hmasak zeta chumi hnuah mite sual avanga hlan a ngai ve lo va, chu chu vawikhatah a lo titlingtla ta nghal si a, mahni a inhlan chawp lai khan (Heb. 7:27) tih pawh a lo ni bawk reng si a.

Isuan a zirtirte Chanchin Tha hril darh tura a tirh lai khan, Mass thu hi vawikhat te mah a sawi tel lo a ni. Roman Catholic Mass an hman dan pum pui han en chik hian, ramhuai biak dan kalhmang atanga lakchhuah ngei ni zawkin a lang a, Roman Catholic sakhaw thil serh leh tihdan mak pui pui hi, ramhuai biakna thil ni awm tak tak hlir a ni. Khawvel thil tak a la ni ta zel lehnghal a, Isua Krista tlanna famkim dik atanga pen hran hlauhawm takin, rilru a la kawi thei a ni e.

3. Ramon Catholic-in Krista chu engvangin nge an rin ve?

Roman Catholic chuan Isua Krista Pathianna chu an ring a, mithate zinga tha lehzual mai ni lovin, Pathian Fapa a ni chiah mai a, a la ni zel bawk a, tiin an ring a. Protestant thenkhat Isua Pathianna pawrn ve si, Pathian tak a nihna phat an awm a, Roman Catholic erawh chuan Pathian taka Pathian em em a ni an ti a, Krista chu chatuan atan chatuana Pathian a ni. Tin, leia lo pianga mihring lo ni bawk a ni an ti a ni.

Roman Catholic tan leh Kristian dik tak chuan, Krista chu mihring mai aia sang, Pathian- Mihring, Chatuan Chatuan atan Pathian Fapa, Pathian Mihringa lo chang ni mai lovin, chu Pathian chuan mihrinna a rawn inbel a, tichuan Isua Krista mihrinnaah chuan nihna pahnih a lo awm a, Pathianna leh mihrinna chu.

Mi pakhat chuan, Krista Pathianna thu-a Ro- man Catholic thurin nghet tak chu a duh hle thei a, Bible an palzutna leh Krista an chin vel dante hi tel lovin, tha takin kal phei se chuan Roman Catholic kohhran chu khawvelah hian ropui ber leh tha an ni hial thei e. Mahse, an mihring phuahchawp kalhmang dan te, Mari an ngaih ropui lutukna te, an puithiam thu thup ruk leh, Krista tak tak hliahtu an nih theihna, nuai tam tak Roman Catho- lic tinten Krista kawng an hloh phahnate hi a dik thei lo a ni.

Roman Catholic taih takte chuan, an inhruai dan ngai piah 1am thlirin, mihring siamthar dante en khumin, an puithiam dah dan leh Mari an dah san dante en khumin, Isua chu dik takin an hmu bawk a. In nunna ngei atan Lal leh Hotu atan an hmang a. “Roman mi ka ni” 'tih leh, “Mari ta ka ni” tih an chhuan em em aiin, thinlung hlim leh lawmna thlamuang takin “Krista ta ka ni” an tithei hlawm a ni.

Sawiho tur:—

1. Lalpa zanriah (Sacrament) kan kil hian Amah - Isua Krista kan hriat reng phah tak takin kan inhria em?

2. Lalpa zanriah (Sacrament) pawimawhna leh a kil dan chungchangah inzirtir theih kan nei em?

3. Ringlo mi tan Sacrament hi vophal theih a ni ang em?

ROMAN CATHOLIC-TEN BIBLE LEH CHHANDAMNA AN PAWM DAN

1. Roman Catholic-ho Bible pawm dan chu eng nge ni?

Roman Catholic chuan Bible chu Pathianin mihringte hnena a thu puannaah an pawm a; amaherawhchu, Roman Catholic kohhran diklotheilote chuan, mite hriat chian a nih hma leh, an nuna hruaitu atan chhiar tlak a nih an hriat hmain an lut hmasa zet tur a ni. Heng lehlinnate hi Pope leh Council thuneihnaa tih a ni a, chu chu Tradition dan kal zel an ti a ni. Roman Catholic tan chuan he tihdan kal zel hi Bible tluka hlu-a ngaih a ni.

An inzirtir zel dan chuan, Roman Catholic chuan Bible chu lehkhabu thim, hriatchian harsa leh tha tawk rih lo, belhchhah la tul an ti a ni. Chu belhchhahna chu Roman Catholic chauhin siam theih a ni an ti a. Roman Catholic naran tan Bible chhiar phal loh a nih hi chanchin dik tak a ni si a. Chutia chhiar an phal loh avang chuan mi tam tak a tibeidawng hle a ni. Tunlai thlengin Roman Catho- lic tamna ramah chuan, Bible chu Roman Catholic lehkhabu bika ngaih a la ni a, America ramahte chuan Roman Catholic chuan a memberte chu Bible chhiar turin a fuih der a, chungtena an tih ngei tbr chu: Roman Catholic-in Bible chang a lak chhuahte chhiar chu a ni ber a, chungte chu Prot- estant kohhranah chuan naupang sande skul kaiten an hriat vek ang lek hi a ni. Roman Catholic-a mi tam tak Bible hre lo lutukte tihlungawina tur chauhva tih a ni.

Roman Catholic-a thawktu leh Laymen tam takte ngaihdan chuan Bible chu Thomas F. Coakley thu ziak nen an hmeh-bel a, “Catholic kohhran chu Bible awm hmaa awm tawh a ni a, Bible tel lo pawhin Catholic kohhran chu a awm thei a, Catho- lic mite chu Bible huap rama awm vek kan ni si a” a tih chu.

Heng ngaihdan hi Roman Catholic Bible chhiar an hlutsak lohna atanga lo piang a ni. Pope Pius Vll-in 1816 kuma a sawi, “Bible Society chu sihal fing deuh a ni a, sakhaw 1am lungphum ber pawh phiar ruknate a ni a, hri tha lo, tihbo-a paih vat tlak a ni” a ti ang deuhvin an ngai a. Tin, 1897 kumah Pope Leo XHI-na chuan “Bible lehlin hrang zawng zawng eng tawng pawh, eng hun laia chhut pawh ni se, Roman Catholic siam ni lo, Bible Soci- ety chhutte chu chhiar khap tlat a ni” a ti bawk a.

Tunlai thlenga Roman Catholic tam takten thuneihnaa Bible chhiar an la khap zelna hian Ro- man Catholic kohhranin Bible an dodalna chu a la ni zel a ni. Mahsela, mi thenkhatin Bible te Thuthlung Thar leh Chanchin Tha bu mal te, Skulah leh Hotelah te, inahte Bible chhiar tur an dahte hian Roman Catholic tih dan chu an kal khumin hlawkna a pe thin a, skul board leh remchanna apiangah Bible a lo chhiar theih ta thin a ni.

Roman Catholic erawh chuan a tihdan ngaiin Bible chhiar chu a la khap zel a. Puithiamte chuan Bible chhiar chu Roman Catholic pum pui leh kalhmang hnial thlakna a ni tih an hre ran si a, an dan siam chawp te, an puithuna atthlakte Krista zahawmna tihkiamte chu Bible-ah a awm ve si lo va.

Roman Catholic lalnate chuan Bible hriatna lamte chu a tihniam a, a tiawngrawp thin a ni. Bible chhiar chu Roman Catholic hmelma lian ber a nih avangin an lalnain a thil phutte chu Bible chuan dik takin a paihthlaksak si thin a.

2. Roman Catholic-ten chhandamna hi engtin nge an pawm (rin)?

Roman Catholic, Pathian, miten an pawh nghal mai theih, ring lote Pathian ai-awh kal tlang ngaia ringte chuan an aiawh puithiam emaw, Vir- gin^Mari leh mithianghlimte kal tlangin, Roman Catholic kohhran dan leh Sacrament-te dik taka hman chuan chhandamna chu chang thei turah an ngai a ni.

Roman Catholic tan chuan Sacrament chu Krista zirtir, pawn 1am chhinchhiahna a ni a, chu chuan Pathian khawngaibna chu mihringah a rawn thlen mai a ni an ti a. Sacrament chu chi sarih an nei nghe nghe a, chungte chu:- Baptisma te, Pawmnghehna (Confirraation) te, Chhang leh Uain (Eucharist) te, Hriak hnawih hnuhnung ber (Ex- trerae-Unction) te, Nenjnghehna (Ordination) te, Sual raan rulhna (Penace).te, Inneihna (Matrimony) te an ni.

Inneihna (Metrimony) leh Nemnghehna (Or- dination)-te pahnih hi chu mi bikte tana mamawh an ni a, a dang pangate hi erawh chu, mi zawng zawng tana mamawh, chhandam nih theihnate an ni a.

Chhandamna thu Roman Catholic pawm dan hre tur chuan, Roman Catholic-ten suala an chhiarte kan hriat phawt a tul a, Roman Catholic chuan sual bul an ring a, mimal tihsual te, ngaihtuahna te, tihsual te, sawi sual te, tihtur tih loh sual te, Pathian dan nena inrem lote a awm an ring bawk a. Heng sualnate hi kawng hnihin a lo kal an ti a, ngaihdam theih chi leh ngaidam theih loh thihpui chi tiin. Ngaihdam theih sUal hi chu a nep zawk a ni a, tun dam chhung ngeia ngaihdam a nih loh leh thih hnua sual tenau kan paina mei Purgatory (Hremhmunah) emaw a bo thei a, Thihpui chi sual (Mortal sin) erawh hi chu a nasa a, hremhmunah chatuana awmna a ni a, Pathian khawngaihna chauhina tihbo theih chi sual a ni an ti a ni.

Baptisma Sacrament-ah chuan sual bul chu silfai a ni a, tiin Roman Catholic chuan a ngai a, tunhmaa a lo sualna a lian leh te pawh paih-boa tlenfai vek a ni a, kh awngaih naa pianthama chu vur a lo ni a. He baptisma hi upa pawh naupang pawhin chan theih a ni a, a thlawnin pek an ni thin. Chutia an baptis-te zawng zawng chu kohhran member ziakna buah an ziak lut thin a ni.

Pawmnghehna Sacrament (Confirmation)-ah chuan Bishop chauhin a pawm nghet thei thin a, Bishop chuan a paWmngheh tura chaldarah chuan kraws lem a ziak a, hriak a hnawih a, a biangah dim te-in a beng a, a lu chungah a kut a nghat a, chu hriak hnawih leh kutnghah chuan Thlarau Thianghlim bapstis a entir a, a bianga ben hian Kristiante tuarna tak awm thin chu a hriattir bawk a ni.

Sacrament-a chhang leh Uain (Eucharist)-ah chuan, mi chuan Lalpa zanriah chhang a han chan hnuin leh, Uain a han chan hnu chuan, Krista chu a tak takin chhang leh Uain atang chuan a lo chang ta a, (Maichama puithiamin a hlan lai nen khan ngaih pawlh loh tur a ni, hei hi chu mi mal chan a ni zawk) chuta tang chuan a sual te-nau chu ngaihdam a ni ta a, a sual man hremna kha erawh chu a bo rih lo.

Sual ngaihdamna (or) (Man rulhna) Sacrament (Pennance)-ah chuan, mi chuan, baptisma a chan hnua sual lian a tih leh chuan, tihthianghlimna (Sanc- tification) a siam thin a ni. Puithiamin a tuk ang zat zat (pawisa emaw) a pe tur a ni a, chutichuan, puithiam chuan a ngaidam ta a ni. He ngaihdamna Sacramentah hian puithiam hnenah sual puanga thupha chawina kimchang neih tur a ni a. He ngaihdamna Sacrament hi sual puanna hmun bikah chuan neihtur a ni. Chu hmunah chuan puan zara dai dan tur a ni a, lehlamah puithiam a awm ang a, lehlamah mi sual chu a awm bawk ang, an inhmu thei tur a ni lo. A tum bulpui ber chu sual lian ngaihdam a ni a, chatuan hremna lak bona a ni. He Sacrament hi hremhmun pan mekte tana tih thin a ni.

He Sacrament-ah hian puithiam chuan Ro- man Catholic zinga thuneihna sang ber a hmanna a ni a. Roman Catholic-ten hetianga sual ngaihdamna hi puithiamte kaltalng lo chuan tihtheih a ni si lo va, puithiamte chuan kum za tam tak, fing tak leh fimkhur takin ramhuai 1am tihdan (Diobolic system) chu an lo din a, Isuan a zirtirte hnena “Tu sual pawh in ngahdam apiang ngaihdam an ni ang a, tu sual pawh in ngaihdam loh apiang ngaihdam loh a ni ang (John. 20: 23) a tih kha changchawiin puithiam kutah an nghat hmiah a ni.

Thuthlung Thar pum pui enin, mi sualte ngaihdam theihna mi mal tumahin an neih tur thu a chuang lo va, zirtirte pawhin Isuan a tum (thil tum) a ni tiin an thawk zui hek lo. Hmanlai kohhran ding tirte pawhin sual puanna leh ngaihdamna hi chu mihringte kuta awmah an ngai lo a ni. AD 1125 thlengin, Pope Innocent III khan thua rinna leh beng hriata sual puanna dan a siam hma kha chuan hman a la ni chiah lo reng a; mahse, Krista ngaih pawimawh lohna a lo zual zel tak hian, Roman Catholic chuan an mzirtima atanga lo ring nghetin, an rawn hmang ta a ni. An thu inchhangah pawh;-

z: Catholic Bishop leh puithiam te, Kristian sual ngaihdam theihna a pek ngeiate hian, Protestant hovin, an sualte puangin ngaihdamna an pawm duh em?

Chh: Duh lo, dan naranin sual puanna hi an duh lo va, chuvangin an sual chu ngaihdam an ni lo chatuan dawn a ni.

z: Eng-nge lo ni zel ang?

Chh: An sual chungin an thi a, thiamloh chang an ni nghal mai.

tiin ziak a ni a, Bible erawh chuan mihring hnenah ni lovin, Pathian hnenah zawk tur a ni tiin “Kan sualte thupha kan chawi chuan, kan sualte ngaidam tur leh, kan fellohna zawng zawng tleng fai turin amah (Pathian) chu a rinawmin a fel a ni” ti-a ziak na na na-in, engtin nge hetianga mihring bawk hnena ngaihdam beiseina dawt thu hi miten an rin theih ang, hei chang ni lovin Bible bu dangah pawh:-

“Mi suak sual chuan a awm dan chu bansan sela, mi fel lo chuan a ngaihtuahnate chu bansan bawk rawh se: LALPA hnenah kir leh rawh se. tichuan. a ni’n a lo khawngaih ang a; kan Pathian hnenah kir leh rawh se, a ni’n a ngaidam nasa khawp dawn si a” (Isaia 55:7) tih a lo ni bawk a. Tumahin hetianga dawt siam chawpa mi sual ngaihdamna hi chu an pawm lo tur reng a ni.

Hriak hnawih hnuhnung: (Extreme Unction)-ah chuan puithiam chu damlo, thi mai tura hnenah chuan a kal a, hriak thianghlim an tih Olive hriak chu a thih a, chumi atanga malsawmna a dawn theih nan, a kut hrriawr chu khawihin damlo mit vunah chuan a han hnawih phawt a, chumi hnuah a beng, a hnarkua, a hmui leh a kut leh ke-ahte a hnawih zel a, chutiang a hnawih pah chuan; ...

He hriak thih avatig leh a zahtigaihna hniam her avang chuan Lalpa chuan ngaidam che rawh se, tunhmaa i lo sualna zawng zawng, mit-in emaw, bengin emaw, khaivih leh tihin emaw-a i tihsual zawng zawngte chu ngaidam vek che rawh se, tiin a chham a. Hemi leh Sacrament dangte ang bawkin Roman Catho- lic chuan Krista zahngaihna tOwp nei lo avangin, khawngaihnaa a sualte zawng zawng ngaidamin an ring a ni.

Sawiho tur:—

1. Hringnunah hian sual lian leh te a awm niin a lang a, Ringtununah hian a awm ve ang em?

2. Mi, a sual ngaihdamna turin, Puithiamten tih theih emaw, puih theih an nei em?

ROMAN CATHOLIC-TE THIH HNU CHUNGCHANG THEN (l)-NA

1. Purgatory (Thih hnu-a sual te-nau kan faina hremhmun sawina a nij.

2. Indulgence (Thih hnua sual tlenfaina leh ngaihdamna sawi-na a ni).

1. Roman Catholic-ten Purgatory hi engtin nge anpawm?

Sacrament kan sawi takte ang deuh klian, an hmang ve niin a lang a, Roman Catholic chuan a tawpa vanram kal turin an indah a, chumi tling lote chuan Purgatory-ah an han tuar phawt turah an ngai a ni.

Purgatoiy hi Bible-ah hmuh tur a awm lo va, a awm dan tura ngaih dan reng pawh hi Bible ngaihdan piah lam a ni a, Roman Catholic tan erawh chuan chhandamna nih nan thil pawimawh hnuhnung berah an dah a ni.

Roman Catholic kohhran ta, Baltimore Thu inchhang-ah chuan:—

Purgatory chu sual tenau nei chunga thi emaw, an sual avanga hremna tiba lova thite han awm lawk (phawt)-na tur hmun chu a ni tih a awm.

Miten he leia thil sual an lo tihte silfai a nih theih nana an thlarauin a tuama tur hmun emaw, ram emaw chu a ni a. Mitin mai mi sual leh mi tha, mithianghlim leh mi-bawlhhlawh zawng zawngte chuan he purgatory mei hi.an.tuar chhuak theuh phawt tur a ni; entirnan:- Pope a thih chuan pur- gatory-a a awm rei loh nan mi zawng zawngin thahnem ngai takin an tawngtaisak thin a ni; mahse Purgatory-a awm chen tur hi tumahin an hre lo a ni. i:-r ;

Roman Catholic chuan Purgatory-a hremna chuan tawp chin a nei a, a sual man a tlak veleh a thlarau chu chuta tang chuan a chhuak ang tiin an ring a. Purgatoiy ngei pawh chu nakinah chuan a la tawp dawn an ti bawk. He inhnialna Purgatory thu hi nakin huna nun dan tur zawhna chhanna thlengin a kal zel phawt dawn a ni. Roman Catho- lic-te chuan chhandamna hi Purgatory hremna meia kan faina tel lo chuan a famkim lova an ngaih tlat avangin hetah hian a la tel zel dawn a ni.

2. Roman Catholic-ten Indulgence hi eng vangin nge an hman?

Roman Gatholic chuan puithiam phuahchawp purgatory an pawm atang hian, Ro- man Catholic Indulgence zirtimaah pawh hian an tui em em mai a, hei hi puithiam remhriatna atang bawka kohhran mipuite chunga an hotute thuneihna belhchhahna a ni a, Indulgence chu sual man hremna tihbona a nia, Purgatoiy-a an hrem tuar c.hhung tihkiamna chu a ni.

Indulgence chu, hmun thianghlima an puanzar zahawmah chuan kalin, Roman Catholic buatsaih dana thilpek pein, tawngtaina nena hman chi a ni. Roman Catholic dan chuan pope chuan Krista thatna chhek-khawmna hmun “Treasury emaw, Storehouse” an tih emawah chuan kal mai theihna a nei a, chuta ta chu Krista thatna chu la a, mite hnena.pe mai theiah an ngai a ni. Mithianghlim Mari leh Mithianghlim dangte ang tho-ah an ngai bawk a ni. Chung mi sualte chuan puithiam tuk (phut) ang lawmman an pek theih chuan Purgatory-a an tawrhna chu an tihtawisak theiin an ring tlat a ni.

Hetianga Roman Catholic pawm dana an hotu lam thuneihna awihawm lo tak thlenga tihsan a nih hi, miin a en chian chuan chhiatna 1am leh a chan thatna lamah pawh tawp chin nei ldva thuneihna inbel chawpte hi, thil awihawm lo tak a ni. Indulgence an tihte hi a tak takah chuan sakhaw lam tih-le-lohna mai mai a ni a, an ni chuan thain an ring a, an hmang zel a ni miau si a. Hetiang thilte hi Reformation ti-tultu pakhat a ni ve -reng a ni.

Kum zabi sawmparuk (16)-na bul lamah khan, Roman Catholic Puithiam fing leh fel tak John Tetzel an tih chu Pope-in German ramah a tir a, sual ngaihdamna man (Indulgence) an intuk dante endik turin a ni a, chu chu RomC’ khuaa' St. Peter Biak in sak lenna atan stffn1 a tlieihna tura kawng zawnna a ni a, tin Bank^aari sum bat Albert of Brandenburg atan a ni bawk. Hetiang hian sual ngaihdamna atan lehkha phek an leitir a, (Bank-a an sum bat khi Albert atana Archbishop nihna an leina atana an puk a ni). Chung angte chu Indul- gence sum atanga rulh thin a lo nihnate chuan Indulgence dante chu a tihming chhe telh telh a, Martin Luthera khari a tuar thei ta ngang lo va, a hnial ta chiam reng a, a tawpah a tha lo thlan khawm 95 chu khawla chhu-in, Writtenburg Biak In kawng-kharah October 31, 1517 khan a tar chhuak ta a. Tichuan, siamthatna (Reformation) chu a lo awm ta a nih kha.

Indulgence thurin leh chumi atana belhchhah zelte chu, tun thleng hian Roman Catho- lic-ah chuan a la kal zel tho a, Tatzela hun lai nena a inan lohna erawh chu Indulgence atan sum sen an tihziaawm deuh tak hi a ni.

Sawiho tur:—

1. Thih hnu chungchangah kan kohhran innghahna/dan inzirtir tulih kan hria em? Engtin nge ni ang?

2. Protestant kohhran-hote hi thih hnu piah lama kan innghah dan leh kan beisei danah te kan len-tlak a rual em? sawiho theih kan nei em?

ROMAN CATHOLIC-TE THIH HNU CHUNGCHANG THEN (ll)-NA

1. Suferages (Thih hnu-a Mitthiten Purgatory an tuar chu titawi thejtu sawina a ni).

2. Roman Catholic-ten Ni-kin huna nun dan tur an rin dan.

1. Suferages chu eng nge ni?

Miin Purgatoiy-a hremna hun titawi tura In- dulgence a hmanin, Suferage chu mitthiten purga- tory an tuama chu titawi theitu chu an ni a, Indul- gence an ni nghal a ni. Hetiang hian Roman Catho- lic la damte chuan an hmangaih thite tan tawngtaisakin, puithiamte lungawi tawk sum an pe a, an mi hmangaiha sualna chu ngaihdam a lo niah an ngai a. Nimahsela, tumahin Purgatory-a mitthite tawrhna chu Suferages-ten an tihtawisak theih an hre ngai lo va, beiseina leh rinthu chauhvin an ti a ni.

Hetianga puithiam chawisan chawpa Suferages an siamte hian, mihringte nawmna leh tawrhna thuah thawh tak tak an neih theih hi tumahin an ruahman chhin ngai loh a ni. Roman Catholic Puithiamte erawh chuan, kum za tam tak chhung he phurrit tak hi an mite mawl leh puithu site chungah an bel a, an hmangaih thi ta te, purgatory-a an tawrhna tihtawisak maina a ni ti-a zirtirin, phur taka an sumte pein, an hruai lungawi thei tlat a ni.

An tihdan pum pui mai hi engmah lo mai a ni a. Pathian puithiam lal emaw, Krista aiawhte emaw pawh in vuah sa-teh mahse Bible zirtirna phatsanna fiah tawk tak a ni zawk a, engtianga sual leh hrem nasat tur pawh nise, puithiam lungawi tawk sum pek a, hremhmuna an tuarna tihtlemsak theih dan hi Bible zirtirnaah a awm ve si lo va.

Chutichuan, Roman Catholic tan chuan chhandamna chu Sacrament 7-te zinga tel tlat a lo ni a, Baptisma-a silfaina, Thlarau Thianghlim pekna a lo pawmna (Conformation), a Eucharist avanga sual te-nau thai-bona, sual man tlakna sum (Pen- ance) leh a tawpa hriak thih hnuhnung (Extreme Unction) avanga ngaihdamna tih leh, a tawpa Pur- gatory-a tuama, sual man suma rul zo zeta vanram nawmna chan theih tih angte chu an tan chuan chhandamna atana pawimawhna nei vek an lo ni reng mai a. -

Roman Catholic zirtirnaah chuan, hriatchianna (Assurance) te, chhandam inhriatna tih te, Thlarau zara hriatna tih angte hi a awm ve ngai lo va, Pope erawh chuan amah ngeiin a mite sual ngaidam a, thaibosak theihna a nei mai zawk a ni.

Eng anga mawl leh awlsam pawh nise, Krista ngaihsanna atanga Pathian thiltum “Tupawh Lalpa hming 1am apiang chu chhandainin an awm ang” Rom 10:13 tih mai atang hian, Bible chuan chhandamna chu min kawhhmuh zawk a ni.

2. Roman Catholic-ten Nakin huna nun dan tur an rin dan chu?

Roman Catholic-ten chhandamna an zirtir dan lo lang avang hian, Roman Catholic-ten nakin huna nun dan tur an zirtir dan hi han sawi lawk a tul ve a, thih hnua awmna tur chu hmun li (4)-a awmin an zirtir a, a hnuai ang hian;—

(1). Purgatory, Sual kan faina hremhmun mei.

(2). Limbo, Baptisma chang lo te, engmah hre reng lo te khung khawmna.

(3). Vanram, Chhandam fate awmna.

(4). Hremhmun, Boral fate chatuana an awmna tur tiin.

A hmaa kan sawi talc ang khan, Roman Catho- lic rin dan chuan, tupawh an thihin Purgatory-ah a kal phawt tur a ni a, chutah chuan sual hrem lawkna a tuar phawt tur a ni. Roman Catholic Puithiamin a sual kha lo ngaidam tawh mahsela, Purgatory chu a tuar reng reng tur a ni an ti a ni.

Isua erawh chuan Kraws ler-a suamhmang hnena a sawiah kha chuan Purgatory-a a tawrh tur thu a sawi hauh lo mai a, “Vawiinah hian ka hnenah Paradis-ah i awm ve ang” a ti mai a nih kha. Chuvangin, Purgatory rindan pum pui hi Bible zirtirna kalhna a ni vek a ni.

Limbo hi Isua Krista lo pian hma a, mi tha ve te, Chanchin Tha hre lo, Baptisma pawh chang lo te, anmahni hlima an lo awm khawm vena hmun chu a ni a, Krista a han thawhleh khan, van kawngka chu a han hawng a, Thuthlung Hluia Mithianghlimte chu Limbo-ah hian an awm a, naupang, la baptis lohte pawh Limbo-ah bawk hian an awm a, chu hmun chu he lei ai pawh hian a nuam zawk mah reng a ni an ti.

Roman Catholic ngaih dan chuan vanram chu hmun chungnung tawp a ni a, mi, sual man rulh tlak vek tawh te, Purgatory meia kan thianghlim tawh le, Limbo atanga lo chhuak leh tawhteho awmna tur hmunah an ngai a ni. Chung hunah chuan vanram thlengte chuan an taksa ngei an ang leh ang a, mahse, chung taksa chu tihropui an niin, thi thei tawh lo an ni ang a, thihna leh natnaten a khawih buai thei tawh reng reng lovang an ti a ni.

Roman Catholic Hremhmun pawm dan chu, Mi, thiamloh chang te, Ramhuai te, Mi sual baptisma chang lo te, thih thlenga sual chentute chu an sual vangin hremhmunah chuan chatuan atan hrem an ni ang a, anmahni Roman Catholic chauh hi kohhran dik awmchhuna an inngaih avangin, an Sacrament-te pawm lo va, an dante zawm tha duhlotute chu thiam loh chantir niin, chatuan hremhmun mei chu an chan tur chu a ni, an ti a ni.

Sawiho tur:—

1. Vawiina kan zir, Roman Catholic tena thih hnu chungchanga an ngaihdan leh innghahna then II-naah hian sawiho theih kan nei em?

2. Mahni kohhran chauh dik leh tha bera ngaih leh, dik tawk lova hmuh chungchangah inzirtir theih a ni ang em?

3. Tunlai ringtute hian, thilpek rawngbawlna kawngah hian, kan pek dan leh kan pek chhan hi tha tawkin kan hria em?

ROMAN CATHOLIC Nl LO VA NAZARENE KA NIH CHHAN

1. Nazarene kohhran rin dan ang a, Krista Kohhran chu Kristian piangtharte din a nih ka pawm avangin, Roman Catholic ka ni lo a ni.

Taksa hi pum khat a ni a, peng tam tak a nei a, taksa pengte zawng zawng chu tam mah sela, taksa pumkhat an ni si a; Krista chu chutiang bawk chu a ni. Kan zain Judate emaw, Grikte emaw, bawi emaw, bawi lo emaw taksa pumkhata awm turin Thlarau pakhat chauhah baptis-in kan awm theuh si a. Thlarau pakhat chauh min in-tir theuh bawk (IKor. 12:12-13).

Roman Catholic-ten an kohhran chauh chu kohhran dik awm chhuna ngaiin, duh lotute zawng zawng chu chatuan hrem tuar tura an dah ringawt hi ka pawm thei lo a ni.

2. Nazarene pawm dan a, Krista chu (Amah ngei chu) a kohhran LU a ni tih ka pawm avangin, Roman Catholic ka ni lo a ni.

Ani chu taksa (chu chu Kohhranho) LU a ni a, engkimah chungnung ber a lo nih theih nan, a bulpui, mitthi zing ata piang hmasa bera chu a ni (Kolosa 1:18).

Chuvang chuan Roman Catholic-in Krista a ngaih pawimawh lohna te, Rome Pope chu diklotheilo-a a dahna te, Pope chu he leia Krista aiawhtua a dahna te, Kohhranho lu-a a pawmnate hi ka pawm thei ngai lo bawk a ni.

3. Nazarene pawm dan a, ringtu zawng zawng puithiamna leh Krista chauh chu Pathian leh mihring inkara tla awm chhun, palai chu a ni tih ka pawm avangin, Roman Catholic ka ni lo a ni.

Pathian pakhat chauh a awm a, Pathian leh mihring inkarah palai pakhat chauh a awm bawk a, amah chu mihring a ni a, Krista Isua chu (ITim. 2:5). Tupawhin thil atihsual chuan Pa hnena min sawipuitu, Isua Krista, mifel chu kan nei e (I Joh. 2:1).

Roman Catholic rin dana Mari biak te, a lim zah lutuk te, Krista aia Mari chu zahngai thei zawka ngaihna te, kan Lalpa Isua Krista aia Mithianghlim dangte ngaihsan zawknate hi ka pawm thei der lo bawk a ni.

4. Nazarene pawm dan a, Krista chu Kraws-ah mi zawng zawng tan vawi khat a thihna chu chatuan atan a ni tih ka pawm avangin, Roman Catholic ka ni lo a ni.

Roman Catholic puithiamin Lalpa zanriah an buatsaih apianga Krista chu maichamah chuan khenbeh nawn ziah a nihna, diklotheilo-a an pawm hi ka pawm ve thei der lo bawk ani.

5. Nazarene pawrn dan a, Lalpa zanriah chu Krista thihna hriatreng nana chhinchhiahna atan hman a nih ka pawm avangin, Roman Catholic kaniloani.

Lawmthu a sawi zawhah a phel a, “Hei hi ka taksa in aia pek tura chu a ni, mi hriatrcng nan hei hi ti thin rawh u” a tih kha (I Kor. 11:24).

Roman Catholic puithiamin a buatsaih avanga chhang leh Uain chu Krista taksa leh thisen tak taka lo chang taa an ngaih dan mak tak mai hi, ka pawm ve thei hlawl lo a ni.

6. Nazarene pawm dan a, Bible hi min hruaitu tling tawk leh famkim, Thlarau Thianghlim thawk-khawm chu a nih ka rin avangin, Roman Catholic ka ni lo a ni.

Engpawh ni sela, “an zirtirnaa mihring thupekte an zirtir avangin, an mi biak thin hi a thlawn mai a ni. Pathian thupekte chu thlahthlamin mihring thurochhiah chu in vuan tlat a nih hi” a ti a. Tin, Amah vekin an hnenah, “Nangmahni thurochhiahte Chu in pawm theihna turin1 }athian thupekte in duh . ! •; lo hi rem in hre zet mai!e” tihleh:(Marka: 7:7- 9) “Nimahsela,: Amah Thlarau dik tak chu a lo thlen hunah chuan, thutak zawng zawngah chuan a hruai lut. ang che u, amaha phuahchawpin thu a sawi dawn si lo, thu a dawn apiang chu a hril zawk ang, thil lo thleng turte pawh a hriattir ang che u” (John 16:13).

Roman Catholic-in Bible an tih zahawm lohna leh Thlarau Thianghlim an chhawr mang lohnate leh Bible chu Thlarau thawkkhum a nihna, a hlutna kohhrana thuneihna tlukpui chauh an dah leh, an kohhran chauh chu Bible lehlinna chang biktua an indahnate hi ka pawm thei ngang lo a ni.

7. Nazarene pawm dan a, Pathian chauh hi sual ngaidam theitu chu a nih ka pawm avangin, Ro- man Catholic ka ni lo a ni.

Zahngaihna leh ngaihdamna chu Lalpa kan Pathian chuan a nei a, a chungah hel ta mah ila (Daniela 9:9) tih leh;

Mi suak sual chuan a awm dan chu bansan sela, mi fello chuan a ngaihtuahnate chu bansan bawk rawh se; Lalpa hnenah kir leh . rawh se; tichuan a ni’n a lo khawngaih ang. Kan Pathian hnenah kir leh rawh se, ani’na , ngaidam nasa khawp dawn si a (Isaia 55:7).

Roman Catholic puithiamten mitdawivaih leh inbumna hmanruaa hmang a,, mite sualna ngaihdam theihna, thuneihna neia ah inchhal hi, ka pawm thei ngang lo bawk a ni.

8. Nazarene pawm dan a, sual bul hi Thlarau Thianghlim leh meia baptisma channa avanga mihring thinlung atanga tihthianghlim ni-a ka pawm avangin, Roman Catholic ka ni lo a ni.

Kei zawngin simna turin ka baptis thin che u a, nimahsela, ka hnunga lo kal tur chu, keimah aiin a ropui zawk a, a pheikhawk keng tlak pawh ka ni lo ve. Ani chu Thlarau Thianghlim leh meiin a baptis ang che u (Matt. 3:11) tih leh; Tin, rilru hretu Pathianin, keini min pek ang bawk khan, Thlarau Thianghlim an hnenah pe vein, an chungah a lawm tih a hriattir a, tin anni leh keini thlei bik lovin, rinnain an rilru a thianghlim a (TT. 15:8-9).

Chutichuan, Roman Catholic thurin a, tuia baptisma Sacrament chuan, mihring thinlunga sual bul chu tifaia ngaihna hi ka pawm thei hauh lo a ni.

9. Nazarene pawm dan a, mifel thlarau chu a thih veleh, Lalpa hnenah Paradis-a awm nghal tura ka rin avangin, Roman Catholic ka ni lo a ni.

Tin, van atangin aw-in “Heti hian ziak rawh; tun hnuah chuan, mitthi, Lalpaa thite chu, an eng a thawl ang; Thlarauvin, a ni, an thawhrimnate chu an chawlhsan tawh ang” an thiltihte chuan a rawn zui ve dawn si a, a ti e” a tih ka hria (Thup. 14:13).

Puithiamin sual kan faiiia (Purgatory) an thawk te, sual man suma rulhna leh Purgatory-a hremna tihtawisakte chu, sakhua tidaltu maiah ka ngai a, ka pawm thei der lo a ni.

10. Sakhaw zalennate hi Nazarcne pawm dana ka pawm avangin, Roman Catholic ka ni lo a lawm.

Chutichuan, min thlahtute leh keini zawh tawh loh nghawngkawl kha, tunah zirtirhote chungah nghah tumin engati nge Pathian fin in hnial kalh le (TT. 15:10) tih leh: Chutichuan, Fapain bawih a ban che u chuan, in chhuak tek meuh'ang (John. 8:36) tihte avangin. ' ..

Roman Catholic kohhran hnial thiang lo leh a thurin pawh hnial thiang lo a nihna te, sakhuana an hman zel dante hian zalenna a tibo va, an tam bikna rama Bible an ngainep te, an tlemna ramah mi kohhran tan an hnawksaknate hi ka pawm thei ngang lo bawk a ni.

He mite-ho hiari an ka-in min chawimawi a, an thinlung erawh chuan mih hlat si a. Engpawh ni sela, an zirtirnaah mihring thupek an zirtir avangin. An mi biak thin hi a thlawn mai a ni (Matt. 15:8-9).

Sawiho tur:—

1. Krista ngai pawimawh kan tih hi engtiang hi nge ni ang?

2. Inchhir leh Sim hi thuhmun nge, thuhmun lo sawiho theih kan nei em?

3. Roman Catholic rin dan leh ngaih dan, innghahnate hi a vaia hnawl tawp chi a ni ang em?

JEHOVA WITNESS CHANCHIN ZIR CHIANNA

1. Jehova Witness chu eng nge ni?

Jehovah’s Witness nihna dik tak sawifiah hi thil awl ai a ni lo va. Even Marley Cole pawhin “ Jehovah’s Witness nihna chiang taka sawifiah theih hi thil awl ai a ni lo” a lo ti reng a. Jehovah’s Wit- ness chu Watchtower Bible leh Tract Society chhutute leh chumi atana thawktute chu an ni ti talin kan sawi thei ang a. Bible rinchhana Isua lo kal lehna sawi hnai pawlte an ni a, chumi atan chuan an inpe hle a ni.

2. Jehovah’s Witness hming hi engtik atangin nge an put tan?

Kum 1931 thleng kha chuan Jehovah’s Wit- ness an nih hriat an la ni lo va, chumi hma 1am zawngah chuan “Millenial Dawnist” tiin hmun tam takah chuan hriat a ni a, a chang leh “The Interna- tional Bible Student” tih te, a tir te-ah phei chuan “Russellites” tih te-a hriat an ni nual mai a, Jehovah’s Witness tih hming hi 1931 khan Co- lumbus-ah Ohio hmunah chuan, an hruaitu ber Judge J.F. Rutherford-a rawtna avangin (Jehovah’s Witness hming hi) an lo pu tan ta a ni. Ani chuan, “Kan Lalpa Isua Krista khawngaihna avang leh kan Pa Vana mi thatna avangin, Jehova Pathian ka atanga vuahsak kan hnena a rawn hlan ‘Jehovah’s Witness’ tih chu lawm takin kan pu ta e” tiin a sawi a ni.

Eatchtower-in a chhan dang a sawinaah chuan “Isua Krista, Amah ngei chu Thuhretu rinawm leh dik tak a inti a, Isua chu Jehovah’s Witness a nih a tul tlat a, Amah entawntu leh zuitu, a thu hretu ber ni tur chuan, kristian niin Jehovah’s Witness nih ngei tur a ni” tiin an ziak bawk a. Tin, Rutherford chuan Isaia 43:10 lai thu hi belhchhahin “Ka thu hretute in ni, Jehova’n a ti” tiin a ziak belh bawk.

Russelism an tih leh Russellites an tih atanga Rutherford-a hovin a hming an thlak hi tul tehchiamin a lang lo va, a pawimawh ber zawk chu “Dawnist” an tih, tuna Radio thupuanna, khawvel hmuntina an hriat, “Frank and Earnest” an tih enkawltute hi an ni zawk a ni.

3. Jehovah’s Witness hmu chhuaktu hi tunge ni?

An pawl hmuchhuaktu Judge Rutherford chuan, Hebrai bung 11 thu tanchhan hian “Thuhriltu te, he leia an lo dinchhuahna chu kum 5000 aia rei tawhah khan a ni e” a ti a.

Charles Taze Russel chu a hmuchhuaktu leh President hmasa ber chu a ni a. Kum 1852 Febru- aiy 16 khan a piang a, a naupan lai chuan Pittsburg leh Alleaheny Country-ah te, Pennsylvania-ahte a cheng ber a. 1870-ah kum 18 a lo nihin Russell chuan Pitsburg-ah Bible Glass (Bible zima) ahawng a, 1876-ah amah chu Pastor atan an thlang ta a, Group Pastor a ni ta a. 1879-ah Pastor Russell chuan Zion’s Watchtower pawl a din ta a, chu chu tun laia (The Watchtower, Announcing Jehovah’s Kingdom” tia kan hriat hi a ni. Kum 1884 hi Jehovah’s Wit- ness din kuma an dah ber chu tun thleng hian a ni ta rih a. A chhan chu hemi kum hian, Charles Taze Russell chuan sakhaw pawl Zion’s Watchtower So- ciety an tih a din avang a ni a, a bul tanna pastor mawl tak Russell atang chuan pawl chu a lo thangin a lo darh zau zel a, chu hming pu chuan an lo pung ta zel a. Kuml916-a a thih thlengin, khawvel pum huapin mi sang tam tak rilru chu a zirtirna chuan a kai peng ta a ni.

Pastor Russell tih dan mawi lo lch hrning chhiat thlak tak tak miten an ziak a; Grik lehkha thiam si lo va, Grik Bible let theia a insawi te, a chhiah hlawh nula a kawm dan zahpuiawm tak te, a nupui thil neih, tihdera a laksak dan te, Society sum a hman ruk hriat chhuahna te, a awm eu leh ninhlei vanga a nupui a then te, mitdawivaiha Wheat tlem te dollar 60-a a hralh te, malmi chauhva Bible chhiar lo tura a fuihna te, mahni-a Bible zir lo tura a fuihna te, tumahin khawiah mah an or- dain loh Court hmaa Ordain Pastor ka ni a tihnate leh thil dang tam takah hming hliau-na a nei nual bawk a, chiingte chu ziakin a awm nual a ni.

Thudik zawngtute hmuh dan chuan "Charles Taze Russell chu, sakhaw Jama mi rinawm lo ber, nngtu dik lo, tihboral tumtu a ni” tiin an hmu a.

“Pastor Russell hi thil tlereuh mai mai zuartu atan a tha mang e, mi bum leh dawt sawiin a hralh thei phian ang a, sakhua lamah kalin, kristianna khawlveah mi sang tam takte thlarau tichhia a, a hruaibo hi thil pawi lian tak a khawih a ni si a” an ti a ni.

Ama thian leh a ai rawn awhtu Judge Ruth- erford chuan “Krista kohhran chanchin hi kimchang taka ziah a nih chuan, Chanchin Tha thehdarhnaa Paula dawttu chu hmuh a ni ang a, Paula chu hotu ropui tak leh Chanchin Tha tidarh zautu a ni ngei a, chu hna chu Charles Taze Russell hian a luah tur a ni” a ti tlat a. Ani hi Witness chuan “Isua leh Apostol te hun atanga tun thlenga hruaitu pawimawh, thurin siam thatna hmahruaitu mi hmasa a ni e” tiin an ngai a ni.

Hemi hian thiam taka a peh hel dan te, a inngaih-hlut si dan te, a at leh a induh si dan te, a tihder thiam dante hian “Elmor Gantry, hmui hmul buka Theology mak danglam hmu chhuaktu” tiin an en a, phur lutuka rindan siam a, belebut talca thawk thuai thuaiin, khawvel puma Witness sing ruk aia tam chu a pen pui a ni.

4. Russell-a hnu-ah Jehovah’s Witness hruaitu chu:

October 31, 1916-a pastor Russell thih hnu chuan, Witness tam takte chuan Judge Joseph Franklin Rutherford 1am chu hawiin, an bawr ta chiam a, an hruaitu atan hman an tum a. Ani hi Russell nena inkawp, thurawn petu (Advisor) anga lo intilar a ni a, sakhaw 1am a kaihhruai danah Ex- perience fel tak a nei a, (A hun hmasa lamah hian Missouri-a Boonvile hmuna Eight Judicial Circuit Court-ah rei vak lo a lo thawk tawh bawk a) a hun laia an pawl zingah chuan, dodaltu tam tak a nei a, a buaithlak hle bakah pawn lama ringlo mite nena indona a tam bawk si nen.

Dan 1am a lo thiamnate pawh chuan a chhan zawh tak loh avangin Espionage Act dana helah puhin Atlanta Federal Penitentiary-ah chuan khuahkhirh a ni ta a, chu chu 1918 kha a ni a; mahse, 1919-ah chuan chuta tan in atang chuan chhuah leh a ni a; Witness-ah chuan pastor huaisen (Martyr Hero) tiin a lo lut leh a ni. Witness pawlah chuan a thih thlengin, khauh takin (Ironhand) ro a rel zel a. Kum 72 anihin, Januaiy 8, 1942-ah chuan California-a San Diago-a a in ropui em em, Beth Sarim a vuahah chuan a thi ta a ni.

Judge Rutherford hian Jehovah’s Witness-ah hian sulhnu a ngah hle a, a radio thupuanna lamah te, tape record lamah te, lehkhabu ziah lamahte a thawk nasa hle a, lehkhabu za aia tam a ziak a, chungte chu khawvel pum tan tawng hrang sawm riat aia tamin a let-ling a ni.

Rutherford thih hnu hian Nathan H. Knorr chu an pawl President atan an thlang a, 1942 atang khan chuan dinhmun sang ber a luah ta a ni. A chanchin hi kan hre tam lo va, a thu hi chu thuruk a ni vek mai a; “Thurukin a in hung” an ti thin reng a. Chuvangin, hriat a harsa a ni; Booklyn khuaa Witness Headquarters-ah chuan a thawk nasa hle a, amah rawn hmu duhtute pawh tlemte chauh lo chu a hnar vek zel a, International Convention ropui tak 1953 kuma an neihah chauh, a lo lang chhuak a, mipui 170,000 hmaah thu a sawi a, chu chu New York-a Polo Ground leh Hankee Stadium hmunah a ni.

Marcus Batch, America-a sakhaw 1am thlir veltu, hmangaihna ngah tak mai chuan a sawi dan chuan, Jehovah’s Witness hruaitute chu; “Sawichhiatna hual vel Pastor Russell, mite hriat theih loh, Judge Rutherford leh Brother Knorr, ngawichawia” tiin a ziak a ni.

Sawiho tur:—

1. Isua Krista lo kal lehna sawi hnaitute hi zirtirna dik lo tia puh mai chi an lii ang em?

2. Kohhran din chungchangah pawimawha kan rin leh, tula kan hriatte sawi theih kan nei em?

JEHOVA WITNESS LEH KOHHRAN, FLAG, ISUA KRISTA CHU

1. Jehova Witness hian kohhran hi an haw tak tak em?

Saturday Evening Post September 14, 1240- a chhuakah chuan, Stanley High chuan heti hian a ziak a; “Jehovah’s Witness chuan mitin mai hi an huat avangin inlet turin an bei a ni” tiin. Jehovah’s Witness chuan sakhua hi an inhuattir tak tak a, (huatna naran leh huatna thianghlim tiin an then a) an huatna thianghlim ber chu kohhrante huat nan an dah tha a, “Pathian hmelmate” tiin an vuah a. Tin, “Setana hmanruate” an ti bawk a, Ruther- ford pawhin “Sakhuana hi ramhuai ta a ni a” a ti a. Tichuan, Witness chuan sakhua leh kohhrante hi an ngaihtuah ngai lo a ni.

Witness dang lehin an puan “Khuhna chu a hlipin, Pathian thudik chu a chhiat tak avangin, sakhua (kohhran) chu a lo ding ta a, Lalpa Pathian leh Krista ta erawh chu ni si lovin, an hmelmapa ta, ramhuai, Setana ta chu a ni zawk a, kristian teh dan chuan an din a, ramhuai dana saruakin a ding a, Sakhuana hi kristian hmelma danglam thei lo chu a ni” a ti bawk a.

Miin hetianga a la fiah tawk loh chuan, Jehovah’s Witness-in kohhran a ngaih dan tak hre fiah tur chuan Judge Rutherford thu ziak hian a tifiah zual thei ang. “Heng thudikte hi mihringte nuih tiza mai maia awmtir tura tih a ni lo va, mipui chu awmkhawm dan tha taka awmtir turin a ni zawk a. Roman Catholic leh Protestant-te hi ramhuai venna leh thununna hnuaia awm an ni a, a duh angin hmuh theih kohhran chu a din a, chuvang chuan chu kohhrante chu Krista dodalna (Anti- Christ) dan chu a ni” tiin a ziak a.

2. Bngati nge Jehovah’s Witness-ten Flag chibai an buk ve duh loh?

America mi maktaduai tam tak hi Jehovah’s Witness tih dan, th urin hlauhawm hi hre lo an ni a, Witness-ten ;sipaia tan an duh loh te, Flag an chibai duh lo-te hi mitin hriat leh langsar tak niin, United State-a Supereme Court hialin chutiang tih loh chu a phal-sak a ni.

Flag chibai an buk duh lohna an sawite chu; Milem pathian biaa an inngaih vang a ni a, Jehovah’s Witness chuan eng ram leh hnam Flag mah hi chibai an buk duh lo va, heng thu hi Pathian thu atanga an lak a ni a, eng hnam flag pawh ni se, an hnam thiltihtheihna lim leh chhinchhiahna chu a ni mai a, hnam flag chibai buk chu flag hnena chhandamna hnathawh, lei hnamte laka chhandamna beiseina atana tih a ni an ti a ni.

Ghuvangin, Jehovah’s Witness chuan a laka chhandamna an beisei avangin Jehova thu leh a thupekte kalh leh dodalin, eng hnam flag mah chibai an buk thei lo vang tih a ni.

Khawvela sorkarah eng Court-ah pawh an rorelna chu Jehovah’s Witness chuan an pawm lo va, ramhuai thununa tih vekah an ngaih avangin, ram hmangaihtuten an tan thisente hial sengin thawhsak mah se, zalenna thawh chhuahsak mah se la, an pawm duh chuang lo a ni.

3. Jehovah’s Witness-in Krista an pawm dan chu eng ang nge ni?

Pakhatah chuan a Pathianna an pawm lo phawt a, Pastor Russell-an a ziak danah pawh; “Isua Krista chu tisa a nih lai'khan, mihring famkim a ni a, chumi hma zawng chuan Thlarau famkim a ni tawh a, a thawhleh hnu khan Thlarau famkim a ni leh mai a, Pathian dana chungnungber chu a ni. A pian atanga baptisma a chan thleng khan, Thlarau tel lo a ni a, a thih laite pawh khan, Baptisma a chan atanga a thih dawn thleng khan a Pathianna chuan a luah a ni” tih a ni a.

Russell chuan “Isua leia a awm lai khan, Pathian-Mihring” a nihna chu a phat a.

“Isua chu mihring leh thlarau, nihna pahnih chawhpawlh a ni lo va, nihna pahnih chuan pakliat emaw, a dang emaw a rawn hririg a ni hek lo, chi inthlah pawlh kim lo a ni hek lo. Chutiang chu van 1am dari chuan ngeiawm tak a ni si a” tiin.

Russell chuan Isua chu Angelte aia chungnungah a dah lem lo.

“Kan Tlantu chu, mihring a lo nih a, mihringte zinga a lo chen hma chuan thlarau mai a ni a, chulai chuan Pathian tia hriat a ni reng a, ropui tak a ni a. Angelte hotu, Pa hnuaia mi, Arch-Angel tih a ni a; a hming pawh Michaela tih a ni a. Pathian aiawhtu tih emaw, a ni” tiin Isua Pathianna an pawm lohna chu, Wit- ness lehkhabu Reconciliation an tihah chuan ziakin a awm a ni. Tin, hetiang hian an ziak bawka;

“Isua chu Fapa Pathian a ni lo” tiin an ziak a; An lehkhabu pakhat “Let God be true” an tihah pawh “Thu chu Isua Krista bul tantu ; chu a ni tih hi thu dik a ni” a ti bawk a, chu lo pawh; “Isua chu Pathian a nih chuan, a han thih khan, Pathian chu a thi ta-in, thlanah phum a ni tihna a ni ang” an ti bawk.

Hengte atanga Jehovah’s Witness-ten Isua Pathianna an pawm loh thu la hre chiang tawk lote tan chuan Judge Rutherford-a thusawi hi en leh ila;-

“Mithenkhatten, Isua, amah ngei chu Pathian niin an pawm a, mahse chu chu Pathian lehkhabu-in a phal lo va, mithenkhat dang leh chuan Isua leia a awm lai khan Pathian leh Mihring a ni an ti leh a. He thu hi a dik lo reng reng ,... Isua chu mihring them ieh k : Pathian them a nih theih loh tur chu a hriat mai theih a, chu chu dan bak a nih avangin Pathian dikna leh felna chuan, chutiang chu a rem si lo a ni” a ti a ni.

Tichuan, Jehovah’s Witness-te ;tan Krista chu Angel a ni chauh va, mitirh mai a ni bawk a, aiawhtu satliah ang lek a ni bawk a. Thilsiam a niin mihring famkim a ni mai a, Pathian Fapa mal ni lovin, Pathian taksaa a lo channa ni hek lovin, Pathian-Mihring a ni hek lo, tih hi a ni mai” a ti a ni.

A dang lehah chuan, Isua a taksa nen ngei a tho leh hi Jehovah’s Witness chuan an ring lo leh a, Russella’n Krista thawhlehna a pawm lohna chiang tak mai chu:

“Kan Lalpa ruang chu thlan atangin mak taka sawn bo a ni a, sawn bo loha awm ta reng ni sela chuan, a zirtirte rinna kha tihfiah hleih theih lohvin a buai dawn a ... Engtin nge a awm tak tih reng kha hre lo va, boruakah a tham ral ta mai nge, Pathian hmangaihna lang zel chuan, tuma hriat loh turin khawi hmunah emaw a dah tha a ni thei a,” tiin a sawi leh bawk a ni.

Tin, a tihsual zelna chu Russell-a sawi atang bawk hian han en leh ila:—

“Isua chu a thawhleh hnu chuan thlarau a ni tawh a, van awm dana sang, ber dinhmuna thlarau chu a ni,... a mihrinna chu tih thih niin, van nuna sang ber dinhmun thlarauvin a tho leh ta a ni. Mihring Isua chu a thi tawh a, chatuan atan a thi ta a ni mai a,” a tih zelna hian an dik lohna chu a tilang chiang zel a ni.

Rutherford chuan an zirtirna awihawm lo tak, a chhunzawm zelnaah chuan;—

“Kan Lalpa mihring ruang chu khenbeh hnu khan, Pathian thiltihtheihna chuan thlan atangin a dah sawn a, Pathian thu pawhin chu ruang aWm zel dan chu a sawi bawk lo va, ‘A tawih chhe lovang’ a :ti chauh va, Pathian thu chuan Mosia ruang chu Pathianin a thukru hmiah tih a sawi a, chuti ang bawk chuan Jehova chuan, Isua ruang chu awlsam tein a vawng tha mai thei si a” a ti zel zuk-nia.

Pathian thu ngeiin, “Isua chu a thawhleh hnuin, a zirtirte hnenah a inlar thin a, an zingah a lo ding a, Engah nge in buaia in mangan, Ka kut leh ka kete hi en ula, han dek rawh u, mi hmuh ang hian thlarauvin ruh leh tha a nei lo va, tiin a kut leh a kete a entir a, tichuan an ring ta a. ‘Eng lo ei tur in nei em?’ a ti a, sangha hem hmin leh khuai thlar an pe a, an hmaah chuan a la a, a ei ta a,” tia ziak na na na-in Jehovah’s Witness leh mi tupawhin, hetianga an hnialna, dawt huathlala ringawt hi han awih chi em ni ang le?

Jehovah’s Witness chuan, Isua Krista, a taksa ngeia a lo kal lehna turte hi an la ring lo ta zel pek zuk-nia, pastor Russell-a sawi bawk lo en leh ila:—

“Kan Lalpa chu mihring’a rii tawh lo tih hi kan hre reng tur a ni a, rhihring a ni tawh lo tih kan hriat ber chuan, mihring taksa pu-a a lo kal leh hi kan beisei tur a ni lo,” a ti tlat mai a ni.

Witness chuan Pathian thu kal dan tlangpui hi an zawm ve lo hrim hrim a;—

“Mithenkhat chuan Bible sawi nazawng hi dik vek tura ngaiin, Isua van chhum zinga ropui taka a lo kal leh, lo hmuahte an tum a. Lei mihringten, tumahin Pa an hmu lo ang bawkin, Fapa chawimawi chu tu mit mahin a hmu lovang tih hre lovin, beiseina dik lo takin an la thlir reng zuk-nia” tiin a zirtir tlat bawk a ni.

Hetianga Jehovah’s Witness-in, Isua Krista Pathianna te, a thawhlehna te, he leia a lo kal lehna turte an pawm loh vek avang hian, an chunga ngilnei tak leh awihawm taka an awm dan kan sawi duh chuan, “Kristian an ni ve lo” tih tur a ni a, Jehovan fiah taka min kawhhmuh dan chu;—

“Thlarau engpawh Isua tan lo chu Pathian laka mi a ni love, chu chu Krista dodaltu thlarau, lo kal tur in hriata kha a ni e, tunah pawh khawvelah a awm tawh reng a ni” (I John. 4:3) tih a ni si a.

Sawiho tur:—

1. Jehovah’s Witness-ten Flag chibai an buk duh lo tih kan zir a. Kan Bible thianghlimah pawh “Lalpa i Pathian chauh chibai buk la, Ama rawng chauh bawl rawh” tih a lo ni ve chiah si a. Keini hian, Flag chibai buk chungchangah engtin nge ngaih dan kan neih ang le?

2. Tunlai kan awm dan hi Krista pawmtute awm dan tur nen inmil tawkin kan hria em?

3. Pathian/Thlarau Thianghlim kal tlanga din ni lo kohhran a awm thei ang em?

JEHOVA WITNESS LEH BIBLE LEH CHHANDAMNA CHUNGCHANG

1. Jehova Witness-ten Bible hi engtin nge an pawm?

Jehovah’s Witness-te hian Pathian lehkhabu hi tan chhan an inti hle a, an thu apiangah Bible chang an tarlang thin tak nain, Pastor Russell-an “Studies in the Scripture” tih lehkhabu a ziakah pawh Bible chang 5,000 aia tam a tar lang a; mahse pawl dangten Bible an hman dan angin an hmang ve lo va, Bible belhchhahna lehkhabute an nei a, “Miten thudik an zawn chuan, Bible an chhiar rualin, chung an lehkhabute chu an chhiar tel tur a ni” an ti tlat a.

Chung lehkhabu zinga pawimawh ber chu; Amah Russell-a siam ngei, “Studies In the Scrip- ture” tih bu chu a ni a. “Miin Bible emaw, a lehkhabu Studies In the Scripture emaw an chhiar thiam loh chuan, Bible chu chhiartir a, hriattir tum loh law law mai tur a ni a: Studies In the Scripture bu erawh chu a hre ngei tur a ni” tih a nih avangin, Bible aiin an ngaihlu a ang viau.

Tunlai Jehovah’s Witness erawh chuan Russell-a leh a hun laia zuitute Bible ngaihdan chu an kal pel tawh a, Bible belhchliahna chauh chhiar tawh lovin, Bible tak chu an chhiar tak avangin Bible pawh an hre deuh ta zawk a ni. Amaherawhchu, an duh dan tanpuitu zawn nan an hmang thung a, chuvang chuan Bible chu an rilrem zawngin an letling ta thung a; “THE NEW WORLD TARNSLATION” an vuah a, Grik Bible atanga lehlin an ti a. Tin, New World Translation of Hebrew Scripture an tih chu Thuthlung Hlui bu hmasa 17-te lehlin chu a ni a.

Heng lehlin thatte hi kum 1950 khan chhut tan a ni a, 1951-ah an ennawn leh a, Witness-te hnenah an hralh ber a; mahse, chu an Bible chu rinchhanin, Thlarau Thianghlim-in a tih 1am aiin, “Bible-in a ti” tih chu an tan dan a ni leh zel a. Peter-an chung letlingtute hnena a sawiah chuan, “Chungah chuan thu hriattur har takte a awm a, chung chu mifing lo leh mi nghet lo-ten Pathian lehkha thu dang an ngai kawi angin an ngai kawi a, mahni leh mahni an intihboral phah thin (II Petera 3:16) a ti a ni.

2. Jehovah’s Witness-ten Chhandamna thu hi engtin nge an pawm?

A tlangpui thuin Chhandamna thu hi Isua entawnnaah an dah a, thiltih vang.ni.lova, rin vanga mahni inchhandam turin, thiltiha thiamchanna ni lovin, mahni rinnaa thiamchan chu an pawm dan ni.

Isua hi a thawhleh hina kha chuari mihring chiah a ni a, tih an rinna hian Krista Kraws thil tum leh a theihna, a tlanna chu engmah lovah an chantir a, Isua hi a thawhleh hma zawng khan, mihring mai a nih chuan, Kraws-a a tuar lai chuan Pathian a ni lo tihna a ni a, Kalvari-a thisen far chu mihring mai thisen a nih chuan, midangte sual faina chu Pathian Fapa ngei thisen chauh thawh theih chu a nih avangin.

Isua Krista Pathianna an pawm lo va, Kraws chuan tlaktlaina nei lova Witness-ten an pawm hian, Isua thihna hnathawh reng reng hi mite thihna ata tlan chhuahna chauh a ni rih a, hun remchang dang an la nei leh ang tiin an ngai a ni.

Russell-a pawhin:—

“Mihring Krista Isuan, mi zawng zawng a tlanna hi, chatuan nunna atan emaw, mi zawng zawng malsawmsakna emaw a ni lo va, chatuan nunna leh nawmna atan chuan thildang a la tul a ni” tiin a ziak a ni.

Jehovah’s Witness hian piantharna hi an hre hauh lova, rinna avanga thiamchanna an hre hek lo. Sual ata tlenfaina leh Thlarau Thianghlima baptis a, Thlaraua khah awmzia pawh an hre hek lo, heng thute hi an ni ngaih chuan thil dang daih niin an rinna nen a inmil ve lo a ni. Dik tak chuan, Krista tlanna hi Kraws-ah a famkim a ni si a, anni tan chuan khawngaihnaa chhandam thu hi hriat phak a ni ve lo. Tin, Thlarau Thianghlim Pathianna an hnawl chuan mimal hnena Thlarau Thianghlim thupuan lo thleng tur a awm bawk hek lo. Witness chuan chhandam tawh tih te, tihthianghlim thupuan lo thleng tur a awm bawk hek lo. Witness chuan chhandam tawh tih te, tihthianghlim tihte hi chatuanin an hre dawn lo tihna a ni a, an tan chuan Pentikost-te khan awmzia a nei lo a ni.

Paula’n “Rinnain khawngaihnaa chhandam in ni e, nangmahni thawh chhuah ni lovin, Pathian thilpek a ni, thiltih avang a ni lo va, chutilochuan miin an chhuang dah ang e” (Ephe. 2:8) a tih laiin, Pastor Russell-an Krista a hnawlna Thurin, “Mi tinin anmahni chhandamna chu an thawk chhuak tur a ni” a tih chu Jehovah’s Witness-te chuan an ring zawk tlat zuk-nia.

Thlarau ngei chuan keimahni thlarau nen Pathian fate kan nih min hriattirna thu lawmawm tak chu an hre ve ngai lo va, chutianga Thlarau Thianghlim Pathianna hnawltute chuan, Thlaraua khahna atanga hnehna ropui leh malsawmna lawmawm hi an chang ve ngai lo a ni.

Jehovah’s Witness ngaihdana chhandamna atana Krista hnawl a, Thlarau Thianghlim hnawl bawk a, Tlanna thisen hnawl bawk a nih chuan, Dr. Dixona’n “Chhandamnain a tum chu, Thiam loh channa a ni” a tih bak hi an tan sawi tur tam a awm lo a ni ber mai.

Sawiho tur:—

1. Jehovah’s Witness ten Bible aia inghahna bu dang an nei tih kan zir a. Keini teh, Bible ni lo innghahna (eg. hrilhfiahna) neiin kan inhria em?

2. Chhandamna chungchangah hian, kohhrante kan inhrilh hrc tha tawkin kan inhria em? hma lak dan tur kan nei thei ang em?

JEHOVA WITNESS LEH NAKIN HUN CHUNGCHANG

1. Jehova Witness-ten Nakin huna nun dan tur an rin (pawm) dan chu:--

Hemi baka Jehovah’s Witness Thurin kan sawi hmain, thihna hi engtin nge an ngaih tih hi zir hmasak a tul phawt a ni.

Jehovah’s Witness tan chuan thihna chu; tawp der-na, chimih hmiahna, thlarau chawpa ral veknaah an ngai a, Pastor Russell-a ngeiin hetiang hian a sawi a;—

“Thihna chu engmah hriat tawh der lohna a ni a, chu chang ni lovin, awm der tawh lohna a ni a ti a. Kan Lalpa pawh kha a thih lai kha chuan awm lo, engmah lo a ni a. Mihring Isua Krista chu a thih ngei a tul chauh ni lovin, mihring Isua Krista ngei chu chatuana nung leh tawh lo tura a thih reng hi a nihna tur chu a ni e” tiin a ziak a ni.

Hemi bakah pawh hian, Rutherford pawhin a rawn tuihnih ve leh a, hetiarigin;—

“Setana bumna chuan mite mit tidelin, mitthiten an thih hnu pawha hriatna la nei thei tura zirtirna chu a hmang a. Ghung mitthite chuan engmah an hre tawh lo va, hriat a hnekin vaivuta siam an nih ang ngeiin vaivutah an chang leh zawk mai a ni” a ti bawk a.

Chutichuan, Jehovah’s Witness-te chuan Thihna awmzia ber chu;— Chhiat vekna, a bang awm der lova chhiat vekna, thlarau chawpa boral derna (annihilation), engmah nih tawh der lohna a ni an ti a ni.

A nih leh, thih hnua awm dan tur Bible-in a zirtirna chu engtin nge an sawi fiah tak? Kraws lera Kristan rukru pa hnena a thusawi danglam tak mai, Rutherford-an a hrilhfiah dan chu i lo en leh teh ang:--

“Ruktu-ten vanram an luah awm si lova, Isua Krista sawi a awm ve avang mai khan Paradis- ah a awm ve dawn chauh a ni, kha mi ni khan rukru pa kha vanah emaw, Paradis-ah emaw a kal dawn a ni lo va, Isua an phum ang chiah khan rukru pa pawh kha thlanah phum a ni ve ang a, thlanah chuan a awm reng tawh ang. Isuan rukru pa hnena a sawi dan kha hetiang a ni; ‘vawiinah hian ka hnenah Paradis-ah i awm ve ang tih ni lovin, vawiinah hian ka hrilh a che, ka hnenah Paradis-ah i awm ve ang tih a ni zawk e’ tiin a hrilhfiah a ni”.

A va rapthlak em ve le!! Pathian ngeiin a zirtir chiang tak mai han her kawi a, han kaihlek chu!!! Pathian thu chuan “Vawiinah hian ka hnenah Paradis-ah i awm ve ang” a ti chiah mai si a (Today Shall thou be with in Paradis) tiin.

Jehovah’s Witness zirtirna tenawm leh Pathian thu kai lek a, mimawlte an bum thinna ber chu, “Hremhmun ring lo pawl (no hellism)” an tih doctrine chu a ni a. Jehovah’s Witness chuan chatuan hremna hi an pawm lo hul hual a, Russell- a pawh hian a hnawl mai pawh ni lovin, a nuihza bur hial a ni. Marka 9:40-47-a hremhmun thu hi heti hian zulc sawi leh pek a;—

“He changah hian hremhmun mei thu a sawi a, chu mei mit ngai lovah chuan mi sualte hrem turin a sawi a, sa em em-a a sawiah chuan, englo lung pawh thi lovin a sawi a, kan chhinchhiah tur ber chu, thil thi lo sawi chu thil lung chauh a ni a, an hmuh dan atangin thil thi thei lo chi-ah an ngai a, chu meiah chuan mihring an nun thu reng a sawi si lo va, chu meiah chuan hriatna an neih a sawi hek lo. Chatuan hrehawmna thu hi Bible-in a zirtirna khawiah-mah a awm lo” a ti zuk nia.

A nih leh, mi sual thite chu engtin nge an awm tak ang le? Tihboral an ni ang. Mahse, Krista hun hnihnah chuan, mitthi zawng zawng an tho leh ang a, Pathian thu zawm tura simna hun tha pek an m ang a, an sim duh chuan loh erawh chuan, hremhmunah chatuana tuartir lovin, an thlarau chawpin an thi bo hmiah (annihilate) ang a, chu chu thih hnihria chu a ni, an ti a ni.

2. A nih leh, Jehovah’s Witness-te Nakin huna an awm dan tur chu engtin nge ni ta ang?

Vanah an kal ang em? Witness-te chuan “Hman laia mi rinawm te, Pathian ram changtur mi 144,000-te chauh Krista hnenah vanah an kal arig a, amaherawhchu, thi thei lo, hmuh theih loh an ni ang a, chungte chu Witness mi rinawmte an ni bik ang” an ti a. A nih leh hemi baka mitthi la awmte chu engtin nge ni ta ang le? tih chu Witness hrilhfiah dan chuan;— “Mi 144,000 bak, vana kalte chu Thupuan bung 7-in a sawi, iriipui nasa tak tuma chhiar sen loh, hnam tina mi tey Lalthutphah hmaah an ding a, mahse chungte chu kumkhuaa leia cheng tura ruatte chu an ni” an ti a.

Witness riihna bikte leh an rin dan chhungmu, Milton G. Henschel, Watchtower Bible and Tract Socicty' Director chuan;—

“ Jehova chauh hi Pathian dik awm chhun chu a ni a, a chungnun bikna chu Setanan a er a, Eden huanah helna a rawn tichhuak a. Pathian thil tum bul ber pawh hi chungnun i1 ' bikna tih-hlawhtlin hi a ni a, he a thil tum avang hian Pathian chuan Isua chu leiah a rawn tir a, inthawinaa hlana Pathian ruahmanna thar lungphum ehu phum turin a rawn tir a ni” a ti! a.

Jehova chuan lei chunga sualna chu a tuar kumkhua thei dawn lo va, Kristaa lalna chu neia vana thuneihna a chan hun chuan, Setana hun chu a tawp tan dawn tawh a ni. Chu chu 1914 khan a lo thleng tawh a. Krisa hnathawh hmasa ber chu lei chunga buaina nasa takin a zui nghal a. Hei hi Pathian indona, Armagedon an tih vawrtawp chu a ni ang. Setana ram leh a theihna tihtawp derna chu a ni an ti a.

Jehovah’s Witness-te hian an rin dan chauh hi a dik awm chhun chu a rii an ti e lo? tih chhanna atan chuan, Mr. Hensehel-ari an thurin chapo tak a sawiriaah chuan; “Ti ang chu le, tupawhin rinna dik a neih phawt chuan hei ang hian a hril ngei tur a ni” ti-a a ziak chu a fiah hle a ni.

Sawiho tur:—

1. Ringtu emaw, ringlotu emaw an thihin, an thlarau chu Paradis-ah an chawl (lut) hrim hrim tur em ni ang?

2. Paradis leh Vanram hi thuhmun nge, a hran? (Hei hi, Bible thu nen inmil thei ang bera sawiho theih ni se).

JEHOVA WITNESS THURIN LEH KALPHUNG KHAIKHAWMNA

1. Jehova Witness-te chu Kristian an ni em?

Amah Isua Krista Pathian ber pawh hnawltute chu Kristian an ni thei dawn em ni? Krista thisen tlanna hnawltu te, Krista thawhlehna pawm lotu te, a lo kal lehna ringlotu te, Thlarau Thianghlim Pathianna pawm lotu te, Trinity Thurin pawm lova ramhuaia puhtu te, Bible hi chhandamna atan duh tawk lo va, thlak danglamtu te, Chhandamna hi thawhchhuah ni lo va, rinna avang a ni tih pawmlotu te, Thihna hi lei mihring nun chauh tih tawpna a nih ringlotu te, Hremhmun a awm tih Bible kawhhmuhna pawmlotu te, mi tha chu vanramah, mi sual chu hremhmunah kumkhuain an awm ang tih ring lotu te leh Jehovah’s Witness-te chauh vanramah an awm ang tih ringtute hi Kristian an ni thei dawn reng em ni?

Bible zirtirna chiang leh fiah takte zinga tlemte pawma tam tak hnawltute hi Kristian an ni thei dawn em ni? Khawngaih takin Apostol Johana, Hmangaih Johana chhantir mai teh ang:—

“Isua chu Krista a ni tih awih lote aliama dawtheitunge awm?” (I John. 2:22). “Thlarau engpawh Isua tan lo chu, Pathian lak ami a ni lo ve, chu chu Krista dodaltu thlarau, lo kal tura inhriat kha a ni e, tunah pawh khawvelah a awm tawh reng a ni” (I John. 4:3).

Jehova thu atang chuan tupawhin, ngilneihna leh rinawmna nena enin, Jehovah’s Witness chu Kristian nih a hnekin, Pathian nung leh dik biakna atanga Setana bumna hmanga mite thlarau sualna khurpui lama hruai pengtute an ni zawk tih an hre chiang thei a ni.

2. Jehovah’s Witness-te thatna sawi theih a awm em le?

An thahnemngaihnaah an fakawm khawp mai, pawl dang zawng aiin Jehovah’s Witness-te: chu thahnemngai mi an ni ngawt a ni. Chu thahnemngaihna avang chuan an zirtirna chuan khawvel luah khatin, kar khat chhungin mi sang khat zel an piangthar (an zirtirnaah an piangthar) thei a, kum khat chhungin nitin khawiah emaw tal pawl thar an din zel thei bawk a ni.

Chu thahnemngaihna chuan member 871,737 a neihtir a, United State-ah chauh pawh 239,418 an awm a ni. Chu thahnemngaihna avanga Witness pun chak dan hi, tuma tluk rual loh hial an ni a; Kum 1942-1952 kum sawm chhung khan North Arrierica-ah chuan a letin an pung a ni. Asia- ah chuan a let ngain an pung a, Pacific thliarkarah chuan a let ruk aia tamin, Europe leh Africa-ah chuan a let sarih velin, Atlantic thliarkarah chuan a let sawm pahnih aia tamin, South America-ah chuan a let sawm panga dawnin an pung chak hlawm a ni. Tun thleng hian ram 66-ah Branch Office an nei a, hnathawhte reportna ram 159, khawvel pumah hian an nei reng bawk a ni.

Kohhran dang 254-ten, tun kum zabi bul lama America-a an registered-naah chuan za zela 74 (74%)-a pungin an ziak a, Witness erawh chuan za zela 2300 pungin an ziak a, chu chu a dangte aiin a let 31-in an thang chak tihna a ni.

An inpumpeknaah hian an fakawm bawk a, Witness mi zawng zawng chu Minister an ni vek mai a, an zinga tam berte chuan thla khat chhungin darkar 15 Lalram tana thusawi hna thawkin an inpe a, an pioneer-te chuan thla khat chhunga darkar 100 thawk ngei tura tih an ni a, special leh Mis- sionary-te phei chu thla khat chhungin darkar 140 aia tlem lo thawk tura inpe an ni a, a tulna hmun leh ram dangah pawh pawl thar siam theihna hmun apianga tixh an ni a, pioneer zawng zawngte chu mahni intodelh tur an ni a, Special Pioneer-te erawh chu, an mamawh awm tawk enin Society-in hlawh tlern a pe a ni.

An Bible duhnaah hian an fakawm bawk, an Bible kaihlek danah dem mah ila, an thawhna lamah tawh chuan an taima em em a, Bible chhiara byheart an ngah em em a, an duhzawng bung leh changah chuan tluk hlelhawm khawpin an taima a

Sawiho tur:—

1. Rawngbawlna kawng hrang hrangah thahnemngaihna dik lo a awm thei ang em? engtiang hi nge ni ang?

2. Kohhran kan chak tawk lohna hi kan inhman tawk loh vang nge, kan inpek tawk loh vang ni ang?

JEHOVA WITNESS Nl LOVA NAZARENE KA NIH CHHAN

1. Nazarene rin dan a, Isua chu mihring satliah mai ni lo va, Pathian-Mihring a nihna ka rin avangin, Jehovah’s Witness ka ni lo a ni.

Amahah chuan Pathian famkimna tinreng chu taksa neiin a awm reng si a (Kol. 2:9) tih a ni si a.

Chuvang chuan Jehovah’s Witness rin dana Krista chu mihring chiah mai ni a, mi tha tak pakhat, mi famkim, Pathian mitirh, kum reilote chhung atana Pathian aiawh tura tirh chawp mai a nih hi ka ring thei der lo a ni.

2. Nazarene rin dan a, Krista thisen thiltihtheihnaa tlanna chu ka rin avangin, Jehovah’s Witness ka ni lo a ni.

A thisen avangin amahah chuan kan tlanna kan nei a ni, a khawngaihna ngahzia ang zela kan bawhchhiatnate ngaihdamna chu (Ephe. 1:7) tih a ni si a.

Chuvangin, Jehovah’s Witness rin dan a, “Krista chu mihring tlanna atan a thi a ni mai a, Kraws- ah khawhar takin a thi tih bak chu awmze dang a nei lo” tih hi ka pawm thei der lo mai a ni.

3. Nazarene rin dan a, Krista chu a taksa nen ngei thlan atangin a tho leh tih hi ka rin avangin Witness ka ni lo a ni.

Thianghlimna thlarau 1am thuah erawh chuan, mitthi zing ata a thawhlehna chuan Pathian Fapa a nih nasa takin a hriattir a (Rom. 1:4) tih a ni si a.

Chuvangin, Jehovah’s Witness rin dan a, Krista chu a thi a, a thihna chu chatuan atan a ni tih ka pawm thei ngang lo bawk a ni.

4. Nazarene rin dan a, Krista chu he leiah hian a lo kal leh ang a, a kal bo laia a awm dan ang takin a lo kal leh ang tih ka rin avangin, Jehovah’s Witness ka ni lo a ni.

Chumite chuan, “Galili rama mite u, engatinge van 1am ena in din reng? He Isua in hnen ata vana hruai chhoha a awm hi, vana a chho in hmuh ang bawk hian amah ngei hi a lo kal leh ang (TT. 1:11) tih a ni si a.

Jehovah’s Witness rin dan a, Krista chu 1914 khan a lo kal leh tawh a, hmuh theih lohvin a awm a, Armagedon indona nghakin a awm a ni. A hmelmate chungah phuba a la ang an tih hi ka pawm thei ngang lo bawk a ni.

5. Nazarene rin dan a, Bible chu Pathian thu, Thlarau thawkkhum ni-a ka pawm avangin, ; Jehovah’s Witness ka ni lo a ni.

Pathian lehkha thu tinreng, Pathian thawkkhuma pek tawh phawt chu, zirtir kawngah te, thiamlohehantir kawngah te, zilh kawngah te, felna zirtir kawngahte a sawt bawk a ni. (II Ti.m. 3:16) tih ang hian.

Jehovah’s Witness rin dan leh duh dana lehlin chawp Bible-te leh thudik zawngtute tana an hriat hma ngeia Russell-a ngaihdan an hre hmasa tur a ni an tihte hi kapawm thei hauh lo mai a ni.

6. Nazarene rin dan a, Thlarau Thianghlim chu Pathiana mi ngei a nih ka rin avangin, Jehovah’s Witness ka ni lo a ni.

Nimahsela, Thlarau dik tak chu a lo thlen hunah, Thutak zawng zawngah chuan a hruai lut ang che u a, ama phuah chawpin thu a sawi dawn si lo; thu a dawn apiang chu a hril zawk ang; thil lo thleng turte pawh a hriattir ang che u (John. 16:13) tih a ni si a.

Chuvangin, Jehovah’s Witness rin dan a, Thlarau chu Pathian ni lovin, Jehova thunun chauh a ni an tih chu ka pawm thei der lo bawk a ni.

7. Nazarene rin dan ang a, thihna chu mihring hun hmasa tawpna chauh a ni tih ka rin avangin, Jehovah’s Witness ka ni lo a ni.

Tin, mihring tan vawi khat thih ruat a ni a, tin chu mi hnuah chuan rorelna a awm ang (Heb. 9:27) tih angin.

Jehovah’s Witness rin dan a, thihna chu tawp derna, thlarau nena bo hmiahna a ni a, kum sang rorel chhung erawh chuan an tho leh vek ang a, chhandam an nih theih nan hun tha pek an ni leh ang an tih hi ka pawm thei ngang lo a ni.

8. Nazarene rin dan a, chhandamna hi Krista tlanna thisen rinna atanga lo kal a nih ka rin avangin, Jehovah’s Witness ka ni lo a ni.

Thil fel taka tih, keimahni ngeia tihte chu, chu mi avang ni lovin, siamthama silna leh Thlarau Thianghlim siam that lehna chuanin a khawngaihna ang zel zawkin min chhandam ta a. Chu Thlarau Thianghlim chu Isua Krista, kan chhandamtu zarah chuan nasa taka kan chunga a leih kha (Tita 3:5-6) tih a ni si a.

Engtianga urhsuna inthawina pawh ni sela, Jehovah’s Witness rin dana thiltiha chhandam nih hi chu ka pawm thei der lo a ni.

9. Nazarene rin dan a, nakin huna nun danah mitin tan lawmman emaw, hremna emaw awm ngeia ka rin avangui, Jehovah’s Witness t-:a ni io a ni.

Tin, chung chu kumkhaw hremhmunah an kal ang a, mi felte erawh chu kumkhaw nunnaah an kal ang (Matt. 25:46) tih angin.

Jehovah’s Witness-in hremhmun a awm chuang lo va, mi sual chu a thih niin a thlarau nen a ral nghal a, vanram erawh chu Witness 144,000 te tana ruatsak (reserve) a ni a, mi tha, an dam laia Pathian pawisatute erawh chuan he lei hi an rochung ang a, an eiin an in leh ang a, Eden Paradis niin nuam takin chatuanin an cheng ang; an tih dawt thu hi ka ring thei ngang lo a ni.

lO. Nazarene rin dan angin, Charles Taze Russell chu hmuchhuaktu ang leh, amah chauh chu khawvel sualna tibo theitu a nih leh, amah chauh chu hun lo kal zel tur atan beiseina awrn chhun chu a ni tih thu kaihlek leh, hming hliaunaah hian tumah kal lo se ka duh avangin, Jehovah’s Witness ka ni lo a ni.

Bumtu tam tak, Isua Krista chu tisain a lo kal tih tan lotute kha khawvelah hian an lo chhuak ta si a. Chutiang mi chu a ni bumtu leh Krista dodaltu chu: Tupawh Krista zirtirna thua awm reng lova khum chuan, Pathian a nei lo va. Chumi zirtirna thua awm reng erawh chuan, chumi ngei chuan Pa leh Fapa a nei kawp a ni. Tupawh chumi zirtima thu chu rawn keng lovin, in hnenah lo kal sela, in inah thlentii suh ula, tawngkam tha pawhin thlah suh u (II. John. 1:7, 9-10) tih a ni si a.

Sawiho tur:—

1. Vawiina kan zirlai-ah hian kan zir tawh kohhran ni lo va, Nazarene nih chhan kan zir a; Nazarene kan nih chhante sawi theih kan nei ve em?

2. Krista zirtirnaa awm reng leh reng lo hi pawn lam lan dan atangin a hriat theih em? Pawn lam lan dan hi a pawimawh ve tho em?

SEVENTH-DAY ADVENTIST CHANCHIN ZIR CHIANNA

1. Seventh-Day Adventist chu eng nge ni?

He zawhna hi tawi deuhva chhan theih ni mah sela, Seventh-day Adventist chu Isua Krista, he leia amah ngei lo kal lehna ring hnai pawl an ni tih leh, Kohhran dangte ang lo tak a, Sabbath serh loh chuan Kristian dik tak a nih theih loh tih ring a, Sunday, hapta ni hmasa ber aia inrinni thlangtute chu an ni kan ti thei ang.

2. Seventh-Day Adventist hmu chhuaktu chu tunge ni?

Seventh-day Adventist kohhran hmu chhuaktu chu hmeichhia, a hming Ellen Harmon White an tih chu a ni a. Kristian Science pawlten Maiy Baker Eddy an ti thin a; Seventh-day Adventist pawlte erawh chuan, Ellen Harmon White tiin an ko zawk a ni (Amah hi Kristian Science pawl hmu chhuaktu a ni bawk a ni). He pawl hnihte hian an ngaisang em em reng a ni. Heng kohhran pawl hnihte hi hmuh chhuah dan kalhmang thuhmun an ni a, inlama leh rilru 1am natna atanga lo lang chhuaka din ve ve, chu hmeichhia atanga in-tan chu a ni.

Ellen Harmon White-i hi; Maine a Gorham hmunah kum 1827 Novcmber 26 khan a piang a, a naupan laiin Maine a Portaind-ah an pempui a, kum 9 mi chauh a la nihin a dam chhunga a theihnghilh loh tur, tihpalhna (accident) a tawk a, chu chu;— A thiannu lung yawniin a fuh palh a, nikhaw hre lo khawpin ana a,;chutah chuan hapta thum lai an awm a, a hmai pawh a hmelhem phah a, a thisen kal (marphu) a buai bawk a, a hriselna a tikhawlo ta a, chuvang chuan zirna 1am pawh a chhunzawm thei ta lo hial a ni. <

Ellen Harmon chu kum 17 chauh a la nihin, heng inlarnate ,hi a hmu ta a, chungte chu tun hnuah, Thlarau an puh takte chu a ni a. Heng inlama a hmuh atang hian, thurin mak leh dangdai tak, Seventh-day Adventist Thurin chu siam a lo ni ta a ni.

Baptis Pastor lo ni tawh, Massachusett-a Pittisfield hmunah 1782-a lo piang, William Miller hi lo awm kher lo se chu, Seventh-day Adventist kohhran hi a lo ding kher lo vang. Lo neitu, Preacher buai tak a ni na a, nasa taka Bible chhiar mi a ni a, 1831 kum chuan, Krista lo kal lehna ni tak chu hmu ehhuakin a inhria a. Daniela 8:13- 14-a ni 2300 chu kuma dahin 1842 October ni 31 ni chu Krista leia a lo kal lehna NI chiah niin a hria a. "*•

Chu thu chu an puan tak avangin .ni ropui takah ngaiin an neih thilte lehlo 1am buh lehtlilaite chu ngaihsaic tawh lovin, boral mai tura tlansanin, kawrvar hmn Krista lo kal tur chu hmuak turin an chhuak ta a; chumi niah chuan engmah a lo lang ta lo va. Miller chuan a kum ka belh sual a ni 1844 October 23 a ni leh zawk tiin a tlip ta a. Chumi huna boruaka Lalpa hmuak tur chuan nasa takin an inbuatsaih leh ta a, chu niah pawh chuan engmah a awm leh ta lo va, chuvang chuan tam takte chu an beidawnga a thente phei chuan Adventist chu an chhuahsan ta ngei reng a ni.

Amah William ngei pawh a hrilhlawkna a dik lo tak hnu chuan, Adventist innghahna Lungphum a ngaihsak ta a, a hnuaia mi ang hian;— “Tun hmaa hun tarlan thuah khan ka pawi tihzia ka tarlang a, chumi hunah chuan Krista lo kal kha kan beisei kha a ni a, kan tisual lo na a, a duhawm lem lo va, khang thilte kha phatin kan zak tur a ni lo va, kha thil atanga thurin thar lo chhuak engmah ka zep lo bawk” tiin.

Mi tin hi William Miller-a anga rinawm chu ni vek se chu, tun lai Adventist kohhran hi a awm kher lo vang; mahse tumah hi a ni angin an rinawm ve lo va, Miller-an Adventist a tih hmingchhiatna atang chuan thurin fel lo tak takte a lo chhuak ta vak vak zawk a ni. A tawp berah chuan a tlem berah pawh pawl hrang paruk chu Miller-a hrilhlawkna dik lo avang chuan a lo chhuak ta a. An zinga pawimawh ber chu Seventh-day Adventist hi a ni ta a ni. Chumi pawl zinga hruaitu chu Mrs. Ellen Harmon White chu a ni a, Miller-a thu-chang 1845- a mi tana pawl din a, lo thang chho zel chu a ni.

William Miller hrilhlawkna a dik loh khan, Ellen Harmon-i rilru a khawih na em em mai a, a hriselnate lamin a tuar a, beiseina leh nun thlakhlelhna pawh neiin a lang lo va, December 1844-ah chuan, Miller-a hrilhlawkna a dik loh hnu thla hnihah Ellen-i chu hmeichhe dang 4 nen, thingthiin an tawngtai a, an tawngtai lai chuan inlarna a lo lang ta a, amah chu vanah hruai chhohva awmin chanchin tha rinawm taka hmuaktute lo nghak reng an nih chu a entir a.

Rei vak lovah chuan inlarna dang a hmu leh a, doctor pakhat nen an ni a, chu doctor report dan chuan, “A mit a khap der lo va, thawk pawh a thaw lo va, inlarna a hmuh chhung chu chuti reng chuan a awm a, hetih lai hian thil mak deuh mai a ti a, chung inlarnate chu mi mal tante chhungkua leh kohhran tante an ni hlawm a.

Kum 1846 August 39 niin Ellen Harmon-i chuan Rev. James White chu a nei ta a. Ari nupa tang dun chuan, Advent Review” leh Sabbath Her- ald” an tih chu bu te tak te an chhuah ta a. Hei hi Adventist-te lehkhabu ber a lo ni ta a. Kum eng emaw zat chhung chuan, Mrs. White chu Adventist lehkhabu chhut 1am mawhphurtu a lo ni ta a ni.

Michingan-a Battle Greek hmunah Septem- ber 1860 kuma Conference an ne.ihah chuan Sev- enth-Day Adventist tih hming chu an lo pu nghet ta a ni. May 1863 kum chuan member 3500 neiin kohhran 125-ah inthlannate an lo nei thei ta a ni.

Kum 1874 chuan Ellen Harmon White leh a pasal chuan an magazine pakhat “Sign of the Times” an tih chu an chhuah tan a. He chanchinbu hi Ellen White-i, Doctrine leh a ngaih dan theh idarhna hmanraw tangkai tak a lo ni-ta a ni. Chu ngaih dan chu Bible kaihlekna leh ngaihruatna remchang tak a ni.

Kum 1883-a a pasal Mr. White athih hnuin, Mrs. White-i chuan kohhran hrang hrang a kan kual vel a. Conference-te hmangiii Sabbath thu-a a ngaih dan leh Krista lo kal lehna thu-a a ngaih dante chu zirtirin Camp Meeting-te a siam a, a bei nasa hle mai a. Kum 1885-ah Europe pawh a rawn thleng hial a, 1891-ah chuan Australia rawn thlengin kum kua (9) lai a awm chilh a ni.

Mrs. White-i hian an kohhran hruaitu chu a invuah ngai lo va, Pathian nena inpawl a, a hnen atanga a aw leh a thuchah puangtu a inti chauh va, Seventh-day Adventist hmuh danin an pawla nihna pawimawh tak chu a chang tlat a. An hmunpui Wahsington D.C.-aan sawn danah te, 1909-a Cali- fornia-a Loma Linda hmuna Medical Evangelist Col- lege an din thu-ah te leh, zirna chi hrang hrang buatsaih kawngahte a tangkai em em a ni. Seventh- day Adventist pawhin a hming than phah reng bawk a ni.

Mrs. White-i hi ngaihruatna ziaktu mai ni mah se, a tumah a hlawhtling viau zel a, a lehkhabu ziakte chu;—

1. The great Controversy Between Chrrst and Setan te.

2. The Desire of Ages te

3. Testimony for Christ te

4. Lalte leh zawlneite tih bute leh a dangte nen an ni a, Seventh-day Adventist thu tihdarhna atan hian heng lehkhabute a buatsaih bakah chanchinbu leh lehkhabu te (leafelt) te eng eng emaw ziakin a tul em em reng a ni.

Hetianga zin vela kohhran thar din-te leh lehkha ziak 1am nasa taka a thawh hnu hian Cali- fomia-a St. Helena hmunah July 16, 1951 kum khan a thi ta a. Seventh-day Adventist-a zawlnei nu, thuchah kengtu leh hmuchhuaktu hian mi sang tam takte rilru chu sakhaw mak tak, dawithiam sakhua leh suangtuahnaa din, chu hmeichhe mak leh danglam, rilru buai leh derdep tak mai din a lo ni ta hi a hre hman ta lo a ni.

Brigham Young-an Joseph Smith-a thupuan mak pui pui chhunzawmin Mormon kohhran a din a, Judge Rutherford-an Charles Taz Russell-a hna mak tak chhunzawrnin, Jehovah’s Witness a din bawk a. Mary Baker Eddy lahin Phineas Quimby tihdamna chhunzawmin Christian Science pawl a din leh a, William Miller-a hrilhlawkna, beidawn thlak tak chu chhunzawmin Ellen White chuan Seventh-day Adventist pawl chu a din leh bawk a.

Mahse, hengahte hian kan hriat reng turte chu Pathian thu dik an kaihpenna tawngkam thiamnate chuan, Kristiante chu bumna thangah a awk thin a, Bible-a thu dik awmsa chu kai lekin, lehlama an hum siamah chuan a ti-tla thin a, chumi hnu chuan an nghet ve bur tawh si thin a, chu chu kan hriat reng a tul a ni.

Sawiho tur:—

1. Seventh-day Adventist kohhran chu Inlarna hmanga din, dik tawk lo angin kan zira; kohhran din chungchangah engtia din hi nge tha leh dik ni ang le, sawi theih kan nei em?

SEVENTH-DAY ADVENTIST-TEN SABBATH Nl AN SERH CHHAN CHU

1. Engati nge Seventh-Day Adventist hian, inrinni chu Sabbath tia an serh?

Seventh-day Adventist tan chuan Inrinni ni lo, ni dang chu serh chuan sual a ni a, an pawla mi pawimawh tak pakhatin a ziak angin, “Pathian chuan a tir te-in a thilsiamna zinga nisarihna chu a ti-hrang a, a thilsiam theihna chu chatuana hriat reng nan a ti a. Inrinni hi chu nisarihna chu a ni a, Pathianni chu a ni hmasa ber a ni”; tiin. An pawl hmuchhuaktu Mrs. White-i sawi dah pawh;—

“Pathian chhinchhiahna, Sabbath serhnaah hian tih-lan a ni a, Lalpa thilsiam hriat rengna chu a ni, ... Sakawlh chhinchhiahna chu hemi eptu hi a ni a, Hapta ni hmasa ber serhna hi. He chhinchhiahna hian Pope thuneihna chu Pathian thuneihna nia ngaitute thuneihna chu a tinghet a ni” tiin a sawi bawk.

Hetah hian Mrs. White-i chuan Sabbath thua Seventh-day Adventist zirtirna chu a kawhhmuh a, Thusawmpek palinaa mi, “Sabbath ni chu vawng thianghlim turin” Pathianin thu a pe tiin, Sabbath ni chu ni sarihna a lo nih chuan Kristian zawng zawngten Inrinri chu ari serh tur a ni a ti a. Mrs. White-i hian van inlama a hmuhah chuan “Isua chuan Pathian bawm khuhna chu a hawng a, Thusawmpek ziahna Lungphek chu a la a, Thupek palina chu a lai takah engin a chhun kual bik a, chu chu mak a ti hle a,” tiin a sawi bawk a.

Seventh-day Adventist chuan Roman Catho- lic pope leh lelber Constantine chu Inrinni aia Pathianni thlak thu-a mawhphurtu-ah an dah a. Mrs. White chuan;—

“Pathianin Sabbath chu a thlak lo tih kan hmu a ni, danglam ngai lo Pathian a ni si a, mahse Pope-in paisarihna chu pakhatnain a thlak a, chuvangin Dan leh Hun a thlak a ni” tiin a ziak bawk a ni.

Seventh-day Adventist ngaih dan chuan, Lalber Constantine chuan AD 321 kum khan Sab- bath chu a thlak a, ni hmasa ber chu kristianten chawlhna atana serh turin a puang a, thu a pe nghal bawk a. Tin, Laodikei Council chuan AD 364-ah chuan Pope thuneihna chuan Sabbath chu thai bovin, a aiah Pathian-ni (Sunday) chu thlak nan an hmang niin an ngai bawk.

Thu diktak chu:— Constantine emaw, Pope- in emaw chawlhni chu Inrinni aiah Pathianni atan an thlak lo va. Pathianni chu Isua a thawhlehna atang chiah khan hmanlai Kristiante chuan Piathian biak nari leh aniah fak nan (a serha scrh 'loviri an hmang tan tawh a, Constantine chiian Kristiante duhsakin, tihbuai an nih loh nan leh zalen taka chawlh nan an hman theih nan, chawlh nan thu pein dan angin a siamsak ta a ni zawk) chu chu a ruka hlauthawng taka an lo hman thin sa chu a ni. Tichuan, Laodikei Council pawh chuan rei tak a ruka an lo hman tawh, Lal berin zalen taka hman theiha a puan chu ram hrang hranga Kristian hotu kal khawmte an nih avangin lawm takin an nemnghet mai a ni zawk a. He Council-ah hian Pope a tel ve lo va, a aiawh a tir hek lo, thuneihna engmah a hmang lo tih a chiang a. Roman Catholic kohhran bik puala tih tur engmah tih pawh a awm hek lo. Kristian hmasaten hman an duh em em, a ruk pawha an hman hial thin chu Lalpa Ni, Pathian- ni hi a ni a. Sorkar thuneihnain zalen taka hman theihna a hawn takah chuan lawm takin Council chuan an pawm ta zawk a ni.

Kristian hmasaten, Lalpa Ni Hapta ni hmasa ber chu an lo hman zel tawh avangin, Kristian dik takte chuan, an chawlhni dik tak chu a hnuaia thute avang pawh hian ngaihtha takin an hmang chhunzawm ta zel a ni;—

(a). Barnaba, Paula thiante chuan AD 60-ah chuan “Krista, thihna ata a thawhlehna ni chu hlimna leh lawmna nen kan hmang a ni” a ti a.

(b). Ignasiaus, Juda Kristian, Mithianghlim, Johanan Lalpa ringtua a siam chuan;— “Krista hmangaihtu apiangten Lalpa ni chu an hmang a, Krista thawhlehna ni ti-a serhin, ni lengin lalte zawng zawng nen kan hlim a,..,.... Sabbath serh tawh lovin, Lalpa ni a nih anga hmang zawkin, a thihna leh amah ngeiah chuan nunna neiin kan awm a ni. Krista thiante tawh phawt chuan Lalpa Ni chu hmang theuh rawh se,” a ti bawk a ni.

(c). Tin, Justin Mary, John-a tih-pianthar, Policarp-a hnungzuitu chuan, ... “Pathian-ni chu kan zavaia inkhawmna-ni a ni a, Isua Krista chu chumi ni ngei chuan thihna ata a lo tho leh ta si a, ... Pathian-niah chuan khawpuia tu in berah emawkan inkhawm vek a, a chang chuan ramhnuaiahte pawh, Apostolte hriatrengna thu leh zawlneite thuziakte kan chhiar thin a ni” a ti bawk.

(d). Irenius (Ienias) pawhin AD 167 laiah khan;... “Lalpa Ni takah chuan, Kristiante chuan Sab- bath kan hmang a, ngun taka Dan ngaihtuah leh Pathian hnathawh chunga lawmin, kan hlim em em thin a ni,” a ti a.

(e). Clement-a pawhin AD 192 laiah khan,... “Kristiante chuan, Chanchin Tha thupek angin, Lalpa Ni chu hman a ni a, chutah chuan Lalpa thawhlehna chu chawimawi a ni thin” a ti bawk a ni.

Seventh-day Adventist emaw, tute pawhin “Inrinni ni lova ni dang serhte chu Kristian dik an ni thei lo vang tih chu sawrkarin emaw, kohhranin emaw tihdanglam thianglo anga puanna a ni mai a. Dik tak chuan, Pathianni aiin Inrinni hi serh tur tih chu sawrkar 1am leh kohhran lamin a lo hlamchhiah ve ve tawh hnu a ni e”.

Pathian ngeiin Sabbath serh chu Juda hnamte nena an inkara hriat rengna tura ruat mai a ni tih chu Bible-ah kan hmu a, Keimah leh Israelte inkarah hian kumkhuaa thuthlung chhinchhiahna a ni (Exod. 31: 17) tiin Judate thil serh dangte ang bawkin, an Sabbath serhna pawh chu Isuan Kawrs-ah a tifamkim ta a, chu Sabbath dan chuan Kristian dik takte chu a phuar tawh lo a ni.

Horton Davies-a thupek angin, “He Seventh- day Adventist thurin hi chu Thlarau 1am atan chuan dan zawmna mumal nei lo a ni a” a ti a. Dr. James Black-a sawifiahnaah pawh, “Hmanlaiah chuan kohhran din tur chuan, Judate Sabbath hi kal pela lehkhalh a nihin a famkim thei chauh a ni, thil khirhkhan pui pui beih vek a tul si a; mab.se, thil hlimthla mai maite kan bei vak vak duh dawn em ni?” a ti bawk a ni.

Heta Seventh-day Adventist Inrinni chu Sab- bath-a serh dan pum pui hi, Pathian thu kaihlekna hi sakhaw thila kalpui tlat chuan a thangkamah chuan a awk nge nge thin tih entima pakhat chu a ni leh a, chutianga inbumna hlauhawm pui chu a thil-tum ber chu a ni reng si a.

Sawiho tur:—

1. Sabbath serh leh Sunday serh hian, chhandamna chugchangah kawngro a su thei ang em?

2. Serh leh hmang kan tih hi eng-nge a danglamna? pawimawh zawk a awm thei ang em?

SEVENTH-DAY ADVENTIST-TEN ISUA KRISTA LEH BIBLE AN RIN DAN CHU

1. Seventh-Day Adventist-ten Isua Krista chu eng angin nge an rin?

Seventh-day Adventist-te chuan Krista pian dan thianghlim (Virgin Birth) chu an pawm a, an pawl hmuchhuaktu Mrs. Ellen White hian ngaihtuah chik lem lova a hruai pen tak ni berin a lang a, Isua U-naute chungchang a han ziah dante hi en ila;— “A unaute chu Isua aia upazawk an nih avangiri,; an kaihhruaina hnuaia seilian a ni ngei ang a,” a ti mai a. Chuvangin, Seventh-day Adventist chuan, “A u-te chu Joseph-a nupui hmasa fate an ni a” tiin an hrilhfiah mai bawk a ni.

Seventh-day Adventist-ten Isua chuan sual neiin a lo piang ve a ni, an ti hi chu pawm a harsa hle mai. Chu chu an inzirtir dan chiah a ni miau si a, an zawlnei-nu Mrs. White-i ngei pawhin;—

“Keimahni ang chiah hian, (Isua chuan) thuawihna entawn tur min pe a, kan nihna ang chiah hi lo niin, kan tawh ang chiah hi a tawk ve si a” tiin a ziak a ni.

Tin, I.A. WTilcox chuan, alehkhabu pawimawh tak “Sign of the Times” an tihah chuan;—

“Krista chuan a mihrinnaah chuan, kan sualnate ang a nei a, suala tlu tawh nihna a nei ve a ni. Chuti a ni loh chuan a unaute a ang lo ang a, keimahni anga kawng tinrenga thlcunna tawk tawh a ni thei bawk lo vang. Kan insum angin a insum ve lo a ni ang a, mihringin chhandam mamawhna a neih ang chiah chu a nei famkim lo a ni ang. Chhandamtu famkim a ni thei bawk lo vang a, Kristan mihring a nihnaah hian Adama fa zawng zawngten an nihna, sual nun (Sinfulnature) a nei ve chiah a ni” tiin an ziak bawk a.

Nimahsel, Johan-an, “Amahah chuan sual engmah a awm si lo va, (I John. 3:5) a tih hian he sawichhiatna thu pum pui hi a phiat fai vek a ni.

Seventh-day Adventist chuan Kraws-a Krista hnathawh zawh tawh hi an pawm lovin, kum sawm- nga chhung, Seventh-day Adventist thu ziaktu pawimawh tak Uriah Smith chuan;——

“Krista chuan, Kraws-a a thisen chhuak chuan. inremlehna a siam lo va, tih thudik hi mite rilruah kumkhuaa tihngheh ni rawh se,” tiin a ziak a ni.

Hman deuha Adventist General Conference-a President ni tawh C.H. Waston pawhin;

“Sual tlanna famkim chu kraws-ah thawh zawh a ni ti-a ziak hi, thil ni thei a ni lo (Im- possible)” tiin a ziak bawk a ni.

Kristan Kraws-ah a hna a thawk zo lo tih thu hi chhandamna thu sawinaah kimchang zawkin kan la sawi lang leh dawn nia. Amaherawhchu, Adventist-ten Krista an pawm dan kan sawi fiahnaah hian, Kraws-a Krista hnathawh hlutna leh ropuina chu Adventist hian an tidanglam (an tikiam a ni) tih chiang takin kan sawi thei a ni. “Chhunzawm leh tur” tih thu sawi lovin, “Thawh zawh a ni ta (A kin ta)” tiin Amah (Isua) ngeiin chiang takin a sawi a ni si a.

2. Seventh-day Adventist-ten engtin nge Bible an pawm?

Bible zirtirna tluang kailektute dang ang bawkin, Adventist chuan “A ni, Bible chu kan pawm a lawm, mahse kan (zawlnei emaw, lehkhabu emaw) mitirh thlarau thawkkhumte chu Bible awmzia hre tur chuan, kan chhiarin kan ngaithla tur a ni” an ti a. Heta tang pawh hian Pathian thudik kaihlekna leh hruai penna chu a inzep nghal a ni.

Adventist chuan Bible leh an zawlneinu Mrs. Ellen White-i thu ziak, “In the Review and Herald” tih bute chu an lehkhabu pawimawh bika an ngaihte chu an ni a, Editor F. M Wileox chuan, “A hun laiah Samuela chu Israelte zawlnei a ni angin leh saltan laia Jeremia chu Israelte zawlnei a ni ang bawkin, Baptistu Johana chu Krista lo lang tur atan kawng lo buatsaih turin, Lalpa mitirh bik a lo ni ta ang bawkin, Mrs. White-i hi tunlai Krista kohhran zawlnei chu a ni tih kan pawm (ring) tlat a ni” tiin an ziak bawk a ni.

Mr. G. A Irwin, Adventist General Conference President vawi khat tang tawh chuan, “Thu hrillawk puanna thlarau chu (Mr§. Ellen White-in thlarau thilpek a dawn zelna ni awm tak chu) Bible thupuite sawifiahna dik lo thei lo a ni a, Krista chuan ama thu ngei, awmze dik chu hetiang atanga pek a nih kha” a ti bawk a.

Hmeichhe inlarna han suangtuahpui dawn chuan vana lak chhoh a ni fo mai a, chutah chuan thil a han hmu ta thin a ni a, chutiang suangtuahna chu Pathian peka vuah ta chu a ni ber a. Ghutiangte thlarau pu chu atthlak tak mai a ni a, Thlarau ruite tel lo chuan Bible hi hriat chian phak a ni lo, han tiht.e pawh hi, diklohna inthup mawi a, thuchah kengtu intih zelte nen hian thil dik lo lailet der a ni tihfiahna a ni.

Sawiho tur:—

1. Isua Krista chu Mihring famkim, Pathian famkin a ni kan ti a. Sual tel lo hi mihring famkim a ni thei ang em?

2. Thlarau rui kan tih hi, Thlarau Thianghlim hnathawh dik tak a ni thei tho ang em?

SEVENTH-DAY ADVENTIST LEH CHHANDAMNA CHUNGCHANG

Seventh-Day Adventist-ten Chhandamna hi engtin nge an rin?

Seventh-day Adventist khirhkhan riaunate chu;— Thlarau muthilh te, inrinni Sabbath anga serh te, mi sualte chu an thih ruala an thlarau pawh boral nghala ngaihna te, an dawi atna Advantist thurin te, Mrs. Ellen White-i zah lutukna te, hengte zawng zawng atang hian Kristian chanchin hruaibona hlauhawm tak chu an ni, Krista zah lohna te, Bible phatna thurin leh maksak ber an zirtimate hi, inremlehna (atonement) an rin dan chu a ni miau si a.

Adventist-ho inremlehna (atonement) thurin hrechiang tur chuan, William Miller-a hrilhlawknaa kan kir leh a tul ang a, Isua lo kal ni tur a hrilhna kha October 22, 1842 a nih kha. Chumi ni-a Krista a lo kal tak loh klian, Adventist-te chu hrilhfiah an har hle tawh a, mahse Miller-a gng maia an zah Mrs. White-i a lo lang ve leh a, chu hrilhlawkna chu 1844 October 22 a ni zawk e, ti-a mite ko khawmin a hrilh vel a ni.

Nakinali Mrs. White-i chuan inlama hmuh lamin a tang leh ta thung a. Isua Krista chu he leiah a lo kal ni lovin , Mrs. White hnenah a inlar nia puhin, Mrs. White zawk chu vana hmun thianghlim berah chuan lak luhin a lo awm ta zawk a. Bible sawi dan pawh ni lem lovin, vanah chuan hmun thianghlim (sanctuary) pahnih awmin a hmu ta a. Krista chu vana a lawn khan, hmun thianghlim tawn tirhah a lut phawt a, chu hmun chu kum 1800 chhung a luah a. Tin, Daniela sawi ni 2300 emaw, kum 2300 emaw tawp velah khan, Krista chu vana hmun thianghlim berah chuan a lut ta a, a tlanna (atonement) hna Chu a titawp ta a ni, an ti a.

Hei hi ngaihruat thil a ni a, chhawm nun zel tur thila kan ngaih chuan, Mrs. White-i, Pathian mitirh-in ama thu ngeia a sawi hi ngaithla teh mah;-

“Vana hmun thianghlim, Isua kan tana a thawhna hmun chu a bulpui ber a ni a, chu chu Mosia pawh khan a entawn a ni. Chu Sanctuarys hmun thianghimte chuan leia hmun thianghlim (sanctuaiy) pahnihte ai a awh.

Leia a hmun thianghlim tawntirhah, kum tluana puithiamin a thawh te, puanzar a tawntirh nena dai-dannain a chhung zawk a siamte chuan Krista rawngbawlna an entir a, vana a lawn veleh hmun thianghlim tawntirhah chuan a lut a, chutah chuan 1800 chhung a hna a chhunzawm a.

Isua hun hnai lama puithiamte inthawina hnate chuan, tlanna hnathawh an lo thawTk lawk a, Krista hna rawn thawh khan a rawn tifamldm ta a ni. Chu hmun thianghlim atang chuan, sual tlenfaina atan tlanna hna thawh a ni ta a. He hna hi ni 2300 a tawp chiah atanga thawh tan a ni.

Daniela’n a lo sawi lawk lai hian, Zawlnei kan puithiam lal chu hmun thianghlim berah chuan a lut a, He leia lo kal aiah kum 1844, ni 2300 chhung atan chuan Krista chu vana hmun thianghlimah chuan a lut ta zawk a, tlanna hna chu thawk zova, a lo kal lehna atan a inbuatsaih a ni” a ti a ni.

Khi mi-a thu chhunzawm nan khian 1844 thu chu a hnuaia mi ang hian Mrs. White-i chuan a sawi leh a;—

Sual ngaihdamna leh rorelna hna chu, Lalpa lo kal leh hma ngeia chin fel tur a ni a, lehkhabuah mitthite chu rorel sak tur tih a ni si a; mahse an thute ngaihtuah zawka rel fel zet a nih loh chuan an sualnate thaibo nghal mai theih a ni si lo va.

Rorelna hun atana ruat ni 2300 tawpna chu 1844 khan ngaihtuahna leh sual ngaihdamna hna chu tan a ni ta a. Tupawh Krista hming nei apiangte chuan chu endikna chu an kaltlang thei ang, a lo ti leh zel a.

Chutichuan, Mrs. White leh Seventh-day Adventist zirtirna dan chuan tumahin a sual ngaihdam a nih leh, thai bo a nih chu hriat theih a ni.lo va, Krista lo kal leh hma chuan sualte ngaidamin thai bo: a ni tak tak thei lo va, chuvangin tutemah hian “Chhandam ka ni ta” an tithei lo vang tih a ni. Mrs. White-i ngeiin;—

“Krista an han rin veleh chhandam ka ni ta ti rawk thinte hi, mahni inrinna hlauhawm taka dingte an ni chhandamtu pawma lo piangtharte hi chhandam ni ta nghal maia zirtir hi hruaibona a ni” tiin a ziak bawk a ni.

A nih leh Krista chu kan sualna kalpuitu chu a ni em ni? Tih zawhna chu Adventist chuan “Ni nang, Setana alawm,” an ti a. Chu chu in awih em le? Mrs. White-i thu bawk hi han en leh teh u;-—

“Tlanna ni-ah chuan biak-buk kawngkhar bulah, kel no pahnih an rawn la thin a, tam tak chu Lalpa chanpuai an ni a. A khingpui chu Azazela chanpual a ni-thung a (sual kalpuituah hman a ni). Lalpa pual kel zawng chu mipuite sual thawi nan an talh a, chu chuan Krista chu sual tana hlanah a puh a. Tin, puithiam chuan Krista aia palai hna a thawk thung a. Sual aiawh, kel (Scape goat) chu Setana an bel a, sual mawhphurtu a nih avangin mi sualisim tawhte; sual chu a chungah bel a ni a,..., Pathian anchhe- dawngtu mi suala sualna zawng zawng chu Setanan a phur ta a. Kum sangkhat chhung tantir a ni ang a, chu chu kum sang rorel chhung chu a ni a, a tawpah chuan mi sualte boralna meipuiah chuan hrem a ni ang,” a ti leh a.

Dr. Mayer pawhin;—

“Mihringte tlanna hna hi Kristan a tifamkim mai lo va, Setana zawkin a tihfamkim a ni a, chu chu Adventist-te hian an zawm emaw, zawm lo emaw pawh ni se Pathian thu hlutna te, mihring ropuinate leh mihring tlanna thu hi a kalh hrim hrim a ni” tiin a ziak bawk a.

Pathian khawngaihna Chanchin Tha ropuizia ngaihtuahin luak ti-chhuak mai a ni a, Chanchin Tha chuan, “Miin tunah chhandam a ni theiin, a inhre thei bawk ang” tia puang na na na-in “Thlarau chuan keimahni thlarau nen Pathian fate kan ni tih min hriattir thin” (Rom. 8:16) tiin.

Krista chu vana hmun thianghlima mite tithianghlim turin 1844-a thi a ni lo va, mihringte thinlung tithianghlim tur zawkin a thi a ni tia Chanchin Tha an sawite chu a dik ang em? Hebrai 13:12-ah chuan;—

Chutichuan, Isua pawhin, ama thisen ngeia mite chu a tihthianghlim theihna turin, kulh kawngkhar pawn lamah chuan a lo tuar ta a, a tih ang leh, I Johana l:7-a “A fapa Isua thisenin kan sual zawng zawng min tlenfaisak thin a ni” a tih ang hian, a tlengfai ngei zawk a ni.

Sawiho tur:—

1. Seventh-day Adventist-te chhandamna chungchanga an innghahna kan zir atang hian, sawiho theih. kan nei em?

2. Pathian leh a kohhran thianghlim aia mi tute emaw ngaihsan leh dah chungnun chungchangah hian, kohhrante eng nge kan an, sawi theih kan nei em?

SEVENTH-DAY ADVENTIST-TEN NAKIN HUN CHUNGCHANG AN RIN DAN

1. Seventh-Day Adventist-ten nakin huna nun dan tura an pawm dan leh rin dan chu:

Nakin huna nun dan tur Seventh-day Adventist-in an pawm dan hrechiang tur chuan, Thlarau muhil an tih thu hi kan hriat hmasak a tul ang a, Adventist Fundamental Principle an tih bu- in a sawi dan chuan, “Mi, a thih chuan, engmah reng reng hriat tawh lohna hmunah a lut a ni tih an zirtirna hi a lar em em a, chu hmun chu ngawih thiap-na, chet miah lohna, engmah hriat lohna hmun” an ti a. An lehkhabu pakhat “Bible Reading for Home Circle” an tihah chuan he thlarau muthlihna thu hi a sawi chiang lehzual a;

“Mihring chuan thlarau thih theihlohna hi tunah a nei mai rih lo va, Krista rinna avang chauhvin a nei thei a, a thawhleh hun thlengin a thi rih tur a ni. Thawhleh hnuah erawh chuan, mifelte chu thi thei lova siam an ni tawh ang a. Hetah hian mitthite muthilhna thu, Bible zirtirna thlamuan-awm tak chu a lang a, thihna chu engmah hriat der lohna a ni a,... Nung tih inhriatna, huai anga nunna, chet theihna, ngaihtuahna, suangta&h theihna leh pangti hriatnate : zawng zawng hi thih chuan an tawpin an bo vek a, chungte Chuan thawhleh hun chu an nghak theuh mai a, chu thawhlehna chu an nakin hun nun dan leh an chatuan lawmman chu a ni a” tiin a ziak a.

Seventh-day Adventist chuari “Mitthite hian hlimlawmna emaw, thiamloh changa lungngaihna emaw an hre tawh; der. lo va, engmah reng reng hriat theih lohna hmunah an .awm a, an thlarau pawh an thlanah a muhil der mai a” tiin an zirtir a; mahse, Bible thu chuan, helai thu hi chiang takin min hrilh a, Thlarau muhil ni lovin, Taksa muhilin a sawi chauh zawk a, chumi tih-fiahna tam tak zinga pakhat chu;Kraws chunga suamhmang thi thu kha a ni a. A taksa a thih ni la la-in, a thlarau chu Paradis-ah a lut nghal a ni a. Mahse, Adventist chuan helai thu hi Witness kaihlek ang bawkin, an kailek ve a. Vawiinah hian Paradis-ah a lut ang tihna ni lovin, Vawiinah hian ka hrilh a che tihna a ni e, an ti-talh a. Mahse, Luka 23:43 kan en chuan Bible ngei chuan min lo hrilh chiang hle mai si a. “Tihtakmeuhvin ka hrilh a che, Vawiinah hian ka hnenah Paradis-ah i awm ve ang” tih a nih kha.

He Thlarau muthilhna Thurin hi, Adventist- hovin thih theih lohna Thurin, danglam taka an sawngbawl dan chu a ni a, anni chuan rorelna hnuhnunga mitthia ngaihte hnenah chauh, thih theih tawh lohna chu a hrana pek an ni ang, an ti a. Mrs. White-i pawhin;—

“Thihnaa engmah hriat tawh lohna thurin hi thih:theihlohna lungphum ngaihsualnaah a innghat a, ebatuan hremrla tih thu-in Pathian thu a kalh ang bawk hi a ni e” a ti a.

Adventist zirtir dan chuan “Mihring chuan thihtheihlohna reng reng a nei lo va, nun dan thaina a hlawhin a hlawh thei chaUh a ni. Rorelna hnuhnungin mi thaa a ngaihna chauhvin thihtheihlohna chu a hrana pek leh a ni chauh ang tiin an ngai a ni.

He thlarau muthilh thu hi Thuthlung Thar bu-ah chuan a kalh let der a ni:—

(1). Lazara thih thu-ah te (Lk. 16:22-23).

(2). Krawslerami sualthihthu-ahte (Lk. 23:43).

(3). Martarte au aw thu-ahte (Thup. 6:9-11)

(4). Amah Isua ngeiin, Thlarau rawng a bawlnaah (I Pet. 3:19; 3:6). Hengte kan en hian thihnaah Thlarau a muhil ve mai lo tih a fiah em em a ni e.

2. A nih leh engtin nge Mi sual an awm tak ang?

An ral nghal hmiah mai a ni, tihboral der an ni mai. Adventist Thurinah chatuan hremna a awm ve lo va, Mrs. White-i sawi angin;-- “Chatuan hremhmun thu hi chu zirtima dik lo a ni a, Babulon tenawmna Uain tichhuaktu lek a ni a, mi sualte leh Setana ngei chu meia kan raltir vek an ni zawk dawn a ni” a ti a. An lehkhabu “Bible Reading for Home Circle” tih bu-ah chuan;—

Mi sualte chu tihboral der, meivapa changin, meikhu zingah an thlawk bo ang a, chutia tih chu dik tak chuan Pathian hmangaihna leh zahngaihna hnathawh a ni vetho va, lo nung zel ta sela, an sualnate, an lungngaihna te, an tuama leh hrehawmnate tisei lek ang an ni dawn si a,... He mei pawh hi chatuana kang tih chu a ni na a, a thawh dan a sawi mai a ni, mit thei lo tihna mai a ni a, a han thawh zawh pawhin tihrem a ni dawn chuang lova a lo tichiah bawk reng a. Mihring a kang hlum mai ang a, mahse a la nung reng dawn tihna chauhah an ngai a nih chu.

Adventist chuan Bible zirtirna anga hremhmun awm chu an ring lo va, mi sual chu an boralin, tihboral nghal der an ni ang an tih hian, Thupuan 14:11 thu chu an kalh tlat mai a. “Chung mite nghaisakna mei-khu chu chatuanin a chho ang a, achhun azanin chawlh reng a awm lovang” a ti tlat zawk a ni. >

Chatuan hremna a awm hnial (ringlo) chu Isua thusawi ngei “Tin, chung chu kumkhaw hremnaah an kal ang a, mifelte erawh chu kumkhaw nunnaah an kal ang” (Matt. 25:46) tih thu hnialkalhtute an ni a. Chatuan boralna a ti a ni lo va, Chatuan hremna a ti-ngei si a. Isua zirtir dan chuan; Mifelte chatuanin vanrama an awm ang bawkin, Misualte chu chatuan hremhmunah an awm ngei bawk dawn a ni si a. Chatuana vanrama an awm tur kan pawm chuan, pakhat chatuana hremhmuna awm tur pawh chu Isua sawi bawk a nih avangin kan pawm tel ngei tur a ni a, a pakhat hnawla pakhat pawm chu a dik lo a ni.

3. Chutiang thurin nei chungin Adventist-te chuan tih-that an nei thei dawn em ni?

Tih-that chu nei tehreng e a! An Missionary- te inpumpek zia te, damdawi lama an hnathawh that te, zirna lama an tih-that ziate chu an fakawm hle asin. Bible-Centerd an tih atangin, an memberte zinga awlsam taka an zirtir dan te, Bible thu tlemte atanga an duh dan taka an inhriattir dante enin an fakawm a ni.

Adventist taihmakna chuan, an zirtirnaa hma a sawn chakziate enin an fakawm hle a, a rah chhuah erawh-chu a pawi ang reng hle thung a. Chumi taihmakna atang chuan miin tuina a lo hmuh chu thimna leh diklohna lamah midangte a hruai tak thin avangin a pawi thung a ni.

Chutiang taihmakna leh thahnemngaihna nen chuan, Adventist-ten hma an sawn chakzia chu, Dr. Mayer chuan a sawi a, “Anmahni zat chakna phu lovin an pung a ni” a ti a, naupang 1am chhiar tel lo pawhin, Adventist memberte chu maktaduai aia tam khawvelah hian an awm tawh a, United State-ah ngawt pawh 475,733 an awm a, Kohhran 3016 an din tawh a. An chakna tak pakhat kan hriat leh tur chu;-- Adventist tam takte chuan sawma pakhat ni lovin sawmah pahnih an pe zawk a, a zatve chu anmahni tualchhung mamawh atan a ni a, a zatve dang chu an hmunpui lama an kohhran pui thawn tur a ni a, hei hi khawvel puma an hman dan a nih avangin an chakna pakhat chu a ni. Thenawm khawveng an en dan a tha a, an kohhran memberte chungah an tha bawk a, an thurin diklo ngaihtuahin, tam takte chu Kristian tha tak an ni ve tho va, thenkhatte chuan anzirtima chu an duh hle a, a then tam takte erawh chuan an kohhran thurin mak danglam leh herh tak mai chu an duh lem lo thung bawk a ni.

Sawiho tur:—

1. Kohhran din teuh leh, member tam tak nih hi kohhran din chhan leh, rawngbawlnain a tum ber a ni thei ang em?

2. Mitthi thlarau chungchangah hian kan kohhran innghahna/dan sawi thelh kan nei em?

SEVENTH-DAY ADVENTIST Nl LOVA NAZARENE KA NIH CHHAN

1. Nazarene rin dan anga Isua Krista chu a thianghlima, sual nei lova ka rin ve avangin, Sev- enth-day Adventist ka ni lo a ni.

Tin, Thu chu tisaah a lo chang a, kan zingah a lo awm ta (Pa fa mal neih ropui angin, a ropuizia kan hmu), khawngaihna leh thutakin a khat (John. 1:16).

Chutichuan Seventh-day Adventist angin Krista chuan sual nun hi a nei ve a nih ka ring thei lo a ni.

2. Nazarene rin danin, Isua Krista chuan mihring tlanna famkim chu Kraws-ah a tlak vek a ni tih ka rin avangin, Seventh-day Adventist ka ni lo a ni.

Pathian hnena mi hruai theih nan, Krista chuan sualte avangin vawi khat a tuar bawk si a, mi fel chuan mi fello aiin a tuar a, tisaa tihthihin a awm a, thlarauah erawh chuan tihnunin a awm ta a (I Petr. 3:18).

Chutichuan, Seventh-day Adventist rin dan a, Krista chuan Kalvariah tlanna famkim a siam lo va, engtikah emaw ka siial man chu Setana nen an la insiam rual/rem ang tih ka pawm thei ngang lo bawk a ni.

3. Nazarene pawm dana Isua Krista chuan Kraws- a a thihna avang chuan tunah, he leiah hian chhandam ka ni theiin, tihthianghlim ka ni ta tih hriat theihna min siamsak tih hi ka pawm avangin, Seventh-day Adventist ka ni lo a ni.

Chutichuan, tunah zawng Krista Isuaa awmte tan chuan thiam loh chantirna reng a awm tawh lo. Krista Isua nunna Thlarau dan chuan sualna leh thihna dan ata min tichhuak tawh si a (Rom. 8:1-2) tih leh, Thlarau ngei chuan keimahni thlarau nen Pathian fate kan ni tih min hriattir thin (Rom. 8:16).

Amaherawhchu, Amah chu engah a awm angin, keini pawh enga awm kan nih chuan, kan inpawl tlang a, tin A Fapa Isua thisenin, kan sual zawng zawng min tlenfaisak thin a ni (I John. 1:7).

Tin, Seventh-day Adventist rin dana Isuan a lo kal leh nana ni a ruat chu lo sawn kual sak vel hi ka pawm thei der lo bawk a ni.

4. Seventh-day Adventist rin dan a, Krista chu vana a lawn khan hmun thianghlim tawntirha a lut leh, hmun thianghlim zawk a awm zel chu ring lovin, Nazarene din dan a, A Pa awnina hmun thleng nghala ka rin zawk avartgin, Seventh day " Adventist ka'nilo a ni.

Kan tana chatuan tlanna hmu tawhin, kelte leh bawng note thisen vang ni lovin, Ama thisen vang zawkin hmun thianghlimah chuan vawi khatah a lo lut tlingtla ta nghal a (Heb.9:12) tih leh.

Ani erawh hi chu chatuan atan, sualte tana inthawina pakhat chauh a hlan hnuin Pathian ding lamah a han thu ta zawk a, chuta chin chu a hmelmate a kephah nghahchhana a siam hma loh zawng a nghak reng a, thil hlan pakhat chauhin tihthianghlim tawhte chu chatuan atan a tifamkim tawh si a. Tin, Thlarau Thianghlim pawh chuan min hriattir bawk a, (Heb. 10:12-15) tih angin Seventh- day Adventist rin dan ang a, Krista chuan van pindan tawntirh-a kum 1800 chhung nghak a, a tawpah kum 1844 a hmun thianghlim ber a lut ta tih hi ka pawm ve thei ngang lo bawk a ni.

5. Nazarene pawm dan a, Bible, Thlarau Thianghlim hruaia lehlin hi he lai atanga van thlenga min hruaitu atan a tawk a ni tih ka pawm avangin, Seventh-day Adventist ka ni lo a ni.

Tin, Thlamuantu, Thlarau Thianghlim, Pain ka hminga a rawn tirh tur khan, chu mi chuan engkim a ziritir ang che u, in hnena ka thu sawi zawng zawng apiang a hriat chhuahtir leh ang che u (John. 14:16).

Chutichuan, Seventh-day AdventistBible chu Mrs. White-i lehlin leh hrilhfiah a ni tur a ni, van kalna kawng kawhhmuhtu a nih theih nan an tih hi ka pawm ve theih loh avangin, Seventh-day Adventist ka ni lo a ni.

6. Nazarene rin dan a, mitthite thlarau chu hmun nuam takah emaw, hrehawm takah emaw an awm nghal ngei ang tih ka rin avangin, Seventh- day Adventist ka ni lo a ni.

Tin, ani chuan a hnenah “Tih tak meuhvin ka hrilh a che, vawiinah hian ka hnenah Paradis-ah i awm ve ang (Lk, 23:43) tih leh;-

Tin, heti hi a-ni a, kutdawh chu a thi a, vantirhkohten an kalpui a, Abrahama ang- chhungah an dah a, mihausa pawh chu a thi a, phumin a awm ta a. Tin, mitthi khuaah chuan na tak tuar reng rengin a awm a, a han vanvadak a, hla taka Abrahama ang- chhunga Lazara awm nen chuan a hmu a (Lk. 22:23).

Chutichuan, .Seventh-day Adventist zirtirna dik lo, Thlarau mut-hilh te, engmah hre lova thih tak daihte hi ka pawm thei der lo a ni e.

7. Nazarene pawm dan a, mi sual chatuan hremna hi ka pawm ve avangin, Seventh-day Adventist ka ni !o a ni. :

“Tin, a au va, ‘ICa pa Abraham, min khawngaih la, Lazara lcha han tir rawh, a kut zung hmawr tuiah chiah sela, ka lei tihdaihna turin, he mei alhah hian ka na em em a ni’ a ti a. Nimahsela, Abrahaman, ‘Ka fapa nangin i damlai khan thil tha i chang a, chutiang bawkin Lazaran thil tha lo a chan kha, hre ta che, nimahsela, tunah a ni zawng hetah thlamuang takin a awm a, nang zawng i na a nih kha. Heng lo pawh hi heta tanga nangni hnena kal tumte chu an kal theih lohna tur leh, tumah khata tanga keini hnena an lo kal theih lohna turin, keini leh nangni inkarah hian lei kak nasa tak an siam tlat a ni’a ti a” (Lk. 16:24:26).

Chutichuan, Seventh-day Adventis rin dan a, mi sual chu a thih rualin a thlarau pawh a thi hlen nghalin tihboral nghal der a ni tih leh, Setana nen nikhat chauhah meia kan ral an ni ang tih zirtirna hi ka pawm thei hauh lo a ni e.

8. Nazarene rin dan a, mitthite thlarau thih theih loh thu hi ka rin avangin, Seventh-day Adventist ka ni lo a ni.

Tin, chung chu kumkhaw hremnaah an kal ang a, mi felte erawh chu kumkhaw nunnaah an kal ang (Matt. 25:46).

Chutichuan, Seventh-day Adventist rin dana thih theih lohna thurinah, mi felte chauhvin thih theih lohna chu an dawng ang tih hi ka pawm thei ngang lo a ni.

9. Nazarene rin dan a, Krista lo kal lehna hun tak chu tumahin an hre lo va, hriat theih a ni hek 16, tih hi ka rin avangin, Seventh-day Adventist ka ni lo a ni.

Nimahsela, chumi ni leh a dar thu chu, Pa chauh lo chuan tuman, vana vantirhkohte pawhin, Fapa pawhin an hre lo. Fimkhur ula inring renga awmin tawngtai rawh u; a hun chu in hre si lo va (Marka 13:32-33).

Tichuan, Seventh-day Adventist rin dan a, a lo kal lehna ni tur, Willer-a hrilhlawkna ringawt atanga an dah mai hi ka pawm thei der lo a ni.

10. nazarene rin dan a, Lalpa Ni chu Kristiante chawlhnia ka pawm ve avangin, Seventh-day Adventist ka ni lo a ni e.

Tin, ni-sarih ni hmasa berah chuan, chhang phel tura kan awm khawmin, Paulan a tukah kal a tum avangin an hnenah khun takin thu a hril a; zanlai thlengin a sawi zel a (TT. 20:7).

Kristian dik takte chuan, Krista a thawhleh a chin kha chuan, Lalpa Ni emaw, Chawlhkar ni hmasa ber emaw chu, Kristiante Chawlhna atan an hmang a, Leia dante kha chu Kraws-ah khen beh a ni tawh si a. Krista thihna chuan engmah lovah a siam tawh avangin, chuta chin chu thlarau hruaia awmte tan chuan zawm a tul tawh bawk hek lo. Krista thihna dan, Chanchin Tha azara Paihian khawngaihna changtute kan nih tawh avangin. Seventh-day Adventist pawm dan a, Judaho hmanlai rilru deuh va, Inrinni chu chawlh nana hman hi ka thei ngang tawh lo a ni.

Duh takte u, Thlarau nazawng ring suh u, amaherawhchu thlaraute chu Pathian laka mi an ni nge ni lo fiah rawh u; Thuhriltu der tam tak khawvelah an lo chhuah tak avangin (I John. 4;1).

Sawiho tur:—

1. Kan kohhranin chatuan nunna leh chatuan hremhmun chungchang hi kan inzirtir tha tawkin kan hria em?

2. Tunlaia kawng hrang hranga rawngbawlte hi Pathian laka mi an nih leh nih loh engtin nge kan hriat theih ang?

KHAIKHAWMNA

MORMON, JEHOVAH'S WITNESS, ROMAN CATHOLIC LEH SEVENTH-DAY ADVENTIST

Mormon te, Jehovah’s Witness te, Seventh- day Adventist-te leh Roman Catholic-te hian danglamna tak nei theuh mah sela, a tlangpui thua an kal penna hlauhawm tak chu a tlem berah pawh chi li (4) an nei theuh va, chungte chu:—

1. ISUAKRJSTAPHATNATAMTAWKTAKANNEITHEUH:

A tak tha si lo, a khuh mawina pan te chuan Krista fakna duhawm chu a tihmelhem thuai a, tichuan Roman Catholic chu a lo chhuak ta a. Bible sawi dana Krista chu a ni si lo va, Mormonho tan lah Krista chu, Thlarau Thianghlim paitir ni lovin, Adama-Pathian leh Marite fapa a ni tlat a; Jehovah’s Witness lah chuan, Krista chu mitha tak, Pathian mitirh, thi ta a, chatuana thi reng tur tih a lo ni leh bawk a, Kristian Science tan lah, Krista chu Pathian Fapa ni lovin, ngaih dana lo awm mai, pathiana inngaihtir chauh an lo ti bawk a. Seventh-day Adventist lah chuan mihring sualna thai bo a nihnaah, Krista leh Setana an thawk dun a, chuvangin Kraws lerah “A kin ta” tih a nih kha an lo ti bawk si. Roman Catholic lah chuan, Krista pawimawhna chu, Mari ngaihsan lutuknate chuan a khuh bo-in, Isua aiin a nu Mari’n mi khawngaihna a ngah zawk an lo ti ve leh zel si a.

Krista hming an hmannaah an fina an vervekna hian, ring duhtute chu an lamah hipin, a Pathianna hnawlin, a zahawmna telh tangkainate chu A nu Mari chungah bel hlauh zawkin hmangaih zawk a, biak zawkah an hmang leh si a. Chung Pathian biakna te, hmangaihna sangte zawng zawng chu, dik tak chuan Amah Isua Krista, Pathian Fapa ngei pual vek tur a ni zawk si a.

2. BIBLE PHATNATAM TAWK TAK AN NEITHEUHBAWK:

Anmahni sawi danin, “Bible leh kan lehkhabu” an-ti theuh mai a. Mormon-in “Bible leh Mormon bu” an t.i a, Witness lah chuan “Bible leh Pastor Russell Pathian thu bu” tih leh, “Bible leh New World Translation” an ti bawk a, Seventh-day Adventist lah chuan “Bible leh Pi White-i thlarau thawk khuma ziak tih leh Massenger” an lo ti ve leh a. Roman Catholic lah chuan “Roman Catholic tih dan leh Bible” an lo ti ve lehzel bawk si nen.

Anmahni pawl kalhmang zelin “Zawlnei” tihte leh thlarau thawkkhum an tih Bible belhphhah nana an hmante chu thuhmun chiah lo’ riiah' se, an kal khat vek a, “Pathian thupuari” an ti maWh hek lo. Roman Cattiolic pliei chuan, Pope diklotheilote chu an rinchhanin, inteh nan ber an hmang a.

3. RINAVANGAGHHANDAMNA H! AN PHATTHEUH BAWK ANI:

Roman Catholic leh a dangte-ho hian, chhandamna chu rin vang ni lovin, thawhchhuahah an ngai a. Mormon-iri chhandamna an zawn dan lah chu; Thuawih taka an inawp dan leh an dante zawm a, an puithiamin zawm tura a tih apiang zawma chhandam nih an tum a. Jehovah’s Witness lah chuan; Lal ram hriatpuinaa Isua entawna chhandam nih an tum bawk a. Seventh-day Adventist lah chuan, Inrinni chu Sabbath-a serh a, Krista lo kal huna Setana tana rinawmte sualna chu Setana a bel ang tih an lo beisei bawk a; Ro- man Catholic lah chuan: An Sacrament leh dan te zawm a, kohhran atang te, puithiam, Mari leh mithianghlim dangte atanga hmuh turin an lo zirtir bawk a, (chhandamna pe theiah an ngai a).

Sakhaw dik kaihlekna langsar ber chu: Rinnaa chhandam ni lova, thuawih emaw, zawmna emaw, thiltih emawa chhandam nih inzirtir hi a ni a. Pathian thu, Bible phatsanna chiang tak a ni. Kraws-a Isua hnathawh zawh tawh chu ngainepin, Krista zah lohna zirtirna a ni.

4. NAKINA NUN DAN TUR BIBLE ZIRTIRNA Hl AN PHAT THEUH BAWK ANI:

Morinon-hc chuan vanram chu van inneih dana inneit.e tana dah san (exathed) a ni a, Mor- mon Temple chhunga van inneihna hmangtute chuan vanramah chuan chhungkua a la awm zei a, fate la nei zeiin pathian nihna chang ve thei tura an awmnaah an ngai a. Hremhmun kal turte lah chu zungtang 5 aia tlem ni lek turin an ring bawk a.

Jehovah’s Witness-ho ve-thung chuan; Vanramah chuan mi 144,000 Witness rinawmte chauh an awm ang a, mi-tha dangte erawh chu leiah hian chatuanin an cheng ang a, hremhmun awm chuang lovin, mi sualte chu an thih veleh an thlarau chawpin an bo nghal hmiah ang an lo ti bawk si a.

Seventh-day Adventist lah chuan; Thih veleh thlarau chu a muhil ve nghal hmiah mai a, Krista lo kal lehnaah erawh chuan, mi felte chu thih theih tawh lohna pek an ni thung ang a, mi sualte leh Setana erawh chu tihboral der an ni ang an lo ti ve leh bawk a.

Roman Catholic lek phei chuan; Thihna chu purgatory (sual kan faina) chuan a zui nghal a, mahse Roman Catholic-a mi-thate chuan mi sualte tuar chen chu an tuar ve lo ang a, tha duh ngang lote bak chu vanramah an kal vek ang, an lo ti ve bawk si nen. Marcus Back’s-a thian Mormon pakhat sawi dan chuan, “Kristianna hi chu a belhchhahna a ni” a tih angte leh, a dangte zirtirna lakah hian, Kristian dik tak chu a inring ran reng tur a ni.

Kristianna chu an zirtima belhchhahna an han tih hian, rinawm lo taka an kal pen duhna lamah chuan a hruai peng nghal a, an zirtima dik lo leh Kristianna dik an sawichhiatnate nen a kal-khat vekna chuan, kum zabi tam tak chhungin mi sang tam takte rinna chu a kai peng a. Heng hruai pennaa an zirtir theub dan hian; Bible-a, “Lalpan” a.ti tih thu chu an kalhin; Krista, Bible, chhandamna leh nakin huna nun dan tur thua zawhna pawimawh pali (4)-te an chhan danah hian an inlai-lang bawk a ni.

Tu emaw chuan, “Heng an zirtima danglam han hriat ve lawkte pawh hi rinna 1am tinghet a, hriatna tizautu atan, “chutiang mai chu ni lovin, hetiang ngei hi ka ni” an tih fak theih nan leh, Kristian thurinte dika min awm nghehtir theih nante a tangkai ve phian lawng maw tiin a ngaihtuah a ni thei e, ...

(1). Krista, A Pathianna, A tlanna hmangaih thu te, A ngaihdamna avanga thianghlimna te, fiaha nghet sa, Krista an zah lohna awmzia hrefiah em emtu tan chauh a tangkai thei ang.

(2). Bible chu, Thlarau thawkkhum a nihna te, a thuneihna sanzia te, chiang taka hrefiah a, an hruaibona thanga awk duh lova, Bible phatna thu phuahchawpte hriaa hnawl chiang em em tute tan chauh a tangkai thei ang.

(3). Chhandamna chu Pathian Thlarau Thianghlim ngaihdamna leh Tihthianghlimna, Theihna atanga hriat chian ngei a nih hre fiah a, rinna aia thiltih qnchhan a, zirtima danglam laka fihlim tan chauh a tangkai thci ang.

(4). Ropuina tur beiscina nghet leh chiang neitute, Hrcmhmun awm lova, vanram pawh chang bik tur zat bituk a, ngaihdan herh leh kawi, an pawl thil bik chauha nakina nawmna khung lut tute laka fihlim thak-tute tan chauh a tangkai thei bawk ang.

Kristian ni a, Nazarene nihna atanga lo rinawm a, tluangtlam leh lawmawm taka lo hre chiang turin leh, heng zirtirna kaihlek leh hruaibona thute hniala do-daitut.c chauh ni lova, Thu dik hriatpuina, Krista ngeiin a puan thutak, Bible ziah chiah, nihna (experience) ngeia hriat chian leh, nakina nunna lawmman la hmuh turte, mite hriat chiantirnaa kan lo tangkai zel theih nan LALPAN MIN TANPUI RAWH SE.

Hemi kawngah, Hemi kawng chauhvah hian, Chanchin Tha Thianghlim Thuchah dik tak thawktu kan ni thei ang a. Chu chu kan rochun thianghlim leh kan beisei nghet tlat chu a ni.

Sawiho tur:—

1. Kan kohhran thurin nena inmil lo tih kan hriatchian, zirtirna danglam tak ngaihthlak. hi a tha ang em?

2. Mormon, Jehovah’s Witness, Seventh-day Adventist-te leh Roman Catholic chanchin kan zir atangin, kan kohhranah hma lak dan tur sawi theih kan nei em?

UNITED PENTECOSTAL CHANCHIN ZIR CHIANNA

United Pentecostal Church International:

United Petecostal Church hi kuml945, Sep- tember 25 khan Rev. Howard A. Goss ten an lo din tan a. Headquarters atan St. Louis, Missouri an thlang a, UPC Office chu an dah ta a ni. Tunah hian khawvel 192-ah kohhran member 4,036,945 nen ropui takin a ding chho mek a ni.

Insorkar-na:

Thufingte 11:14-ah “inhruaina fing awm lohnaah chuan mite an tlu thin a, remruat thiam tamnaah himna a awm” tih ziak angin kohhranah Pathian Thu a lal ber a, Thlarau Thianghlimin hmun a chan a, zalenna dik leh inpumkhatna tha a awm a, Chanchin Tha famkim hmanga ram zauh zel a nih theih nan, kohhran insorkama fing leh tha a pawimawh em em a ni. Khawvel sorkar inawpna dan chi hrang hrang:—

(1). Democracy sorkar te (mipui lalna)

(2). Dictatorship sorkar te (mi mal lalna)

(3). Theo-Carcy sorkar te (Pathian lalna)

Hetiang insorkama chi hrang hrang hi chiang taka zirin, UPC dan siamtute chuan, Theo- Cracy (Pathian lalna) hi an lo thlang chhuak ta a m.

Theo-Cracy: Theo-Cracy tih hi “Pathian lalna, Pathian thu neihna” kan ti thei ang. Thuthlung Hlui huna Israel-te Pathianin a enkawlna kha “Theo- Cracy” chu a ni. Theo-Crary-ah chuan, Pathianin mi hrang hrang hnenah thu pakhat a sawi a, a hretu zawng zawngten an sawiho vek pawha inkalh awm reng reng lo hi a ni. Entiman;— lenkhawmnaah mi pakhatin a thinlunga hla awm a rawn thlang a, v a hla thlan chu “Ka thlan hual chiah a ni, ka thinlunga awm tak a rawn thlang fuh” kan ti sap sap thin a. A thlangtu leh “ka thlan hual tak a ni” titute thinlunga dahtu kha Pathian pakhat a ni a, lungrual tak leh hlim takin kan sa thin angin; Theo- Crary chu puang chhuaktu leh lo ngaithlatute thinlunga thu pakhat lo thleng, lungrual taka pawm tlan theuh chu a ni.

Isua Pathianna leh a hminga Baptisma thu:

Kum 1913 khan, Los Angeles, Califomia State USA-ah khawmpui lian a awm a, mipui an pung nasa hle a. Thuhriltu pa khatin Jer. 31:32 thu hmanga sermon a sawi atangin mipui thinlungah mei kang ang maia nasain hna a thawk ta a. Chumi atang chuan Pathian hnathawh lo thleng tur hmu lawka puangtu te, Thlarau hnathawh hrilhfiahtute an lo awm ta zut zut mai a.

Thil mak tak pakhat chu, John G. Schape-a intawh khawmna hmuna zankhuaa tawngtai thintu hnenah zan khat chu Pathianin, “Kei hi Pathian pakhat chauh ka ni e” tiin a rawn hrilh ta mai a. A thil hrnuh leh hriat chu a ngawilipui thei ta lo va, Camp meeting-na puan in lian em emah chuan a tlan kual a, “Pathian chu pakhat a ni” tiin a au a au ta mai a. He thu avang hian mi tam takin Pathian thu an chhui phah a, Isua Pathianna an lo hriat fiah phah ta a ni. Pentecostal dik hmutu apiangte chuan inkhawmna puan in lianpui bul dilah chuan Isua hmingin Baptisma an chang thin a. Baptisma rawngbawltu Rev. McAlllister-a, Canada khaw chhak lam atanga lo kal chuan, “Pa leh Fapa leh Thlarau Thianghlim (Title 3) te hi Apostol-te khan baptisma chan nan an hmang ngai lo va, Isua Krista hming chauh a ni an hman thin ni, tih thu a sawi chu mipui thinlungah thil puak darh ang maiin a darh ta a, dodaltu an awm bawk a, thlawptu an awm bawk a. Rawngbawltu langsar tak tak Frank J. Ewart-a te, G.T. Haywood-a te, Hany More-a te pawhin mipui tam tak zingah Isua hminga tuia hnim phumin baptisma an lo chang ve ta a. Harry More-a chuan, “Unau-pa Schape-a hnena “Pathianin pakhat a nih thu a sawi ka hriat atang tawh khan, Isua hminga tuia baptisma chan tulna leh Pathian pakhat thurin dikzia hi ka lo hmu ve ta a, heta tang hian mi-hlimte zingah telin baptisma ka chang ve ta a ni” a ti hial a ni.

Kum 1914-ah Frank J. Ewart-a chu Isua Pathianna thu leh Isua hminga baptisma chan pawimawhzia thu hril tura Pathian tirhin thla tarn tak chhung rawngbawlin a zin a. A iawngbawl tan tirh Date. 15.4.1914 zana a thusawi hmasak berah TT. 2:38 thu hmanga a sawi lai ehuan, Thlarau Thianghlim chu mei-pui alh ang maiin to thleng ta phut mai a. Rawngbawla ram tam tska zin thin, Glenn A. Cook-a pawh a zin hawn lai a ni a. He rawngbawlna a ngaihthlak atang hian Baptisma chan a duh ve ta a, in chhungah tuizem la lutin, Frank J. Ewart-a kutah Glenn A. Cook-a chuan baptisma a chang ve ta a; hetih rual hian mi tam takin baptisma an chang ve ta nghal a ni. Hei hi Penticostal thuthlung tungding tura Pathian Thlarau Thianghlim hnathawh ropui tak chu a ni.

Sawiho tur:—

1. Baptisma leh chhandamna hi a inkungkaih thei ang em?

2. Ringtu, mi tu emaw harsatna avangin Baptisma chang ta lo sela, Chhandam a ni thei tho ang em?

3. Pa, Fapa leh Thlarau Thianghlim hminga Baptisma emaw, Fapa hming chauhva baptisma danglamna sawi theih kan nei em?

UNITED PENTECOSTAL LEH LALPA ZANRIAH SACRAMENT

UPC chuan Lalpa zanriah Sacrament hi thurin pawimawh takah a nei a, Sacrament ei thei chin leh ei thei lo chin a thliar ve lo va, ei tlak leh tlak lo a siam hek lo bawk.

Lalpa Zanriah Sacrement hi Lal Isua naka thisen lo luang chhuak zawmna pawimawh tak a nih avangin leh Isua’n, “Mi hriat reng nan ti thin rawh u” a tih avangin, Apostol kohhrante khan Lal Isua tuarna leh min tlanna hriat reng nan Lalpa zanriah Sacrament hi an kil fo thin a ni. Lal Isua’n Kalhlenkut a buatsaih laia tel ve lo, la piangthar ve lo, tirhkoh Paula ngei pawhin Lal Isua tuama hlutzia leh ropuizia hriat rengna rual pawimawhzia Thlarau atanga a rawn hmuh chhuah ve zet chuan, “Ka thu hrilh chhawn che u kha Pathian hnen ata ka hmuh asin. Khatia Lalpa Isua chuan mantira a awm zana chhang a lak a, lawmthu a sawi zawha a phel a, ‘Hei hi ka taksa, in aia pek tura chu a ni, mi hriat reng nan hei hi ti thin rawh u’ atih kha. Chutiang bawkin zanriah ei zawhin no pawh chu a lak a, ‘Hei hi ka thisena thuthlung thar chu a ni, in in apiangin rnin hriat reng nan ti thin rawh u’ a tih kha.

Korinth kohhrante’n Sacrament an eiin, thenkhatin puar em em leh rui khawpin an ei a, a thenin an chang lo va (I Kor. 11:17-34). Paula’n a zilh haunaah, “In inkhawmin Lalpa zanriah ei rual a ni lo. Mi pakhat a ril a tam a, mi pakhat a rui si a. Eng tizia nge? Pathian kohhranho in hmusitin engmah nei lote chu in mualpho em ni? (I Kor. 11:20-22) ti khawpin a zilh a. Paw-lawh lutuka kil lova, urhsun taka kil tura a fuihna a ni. “Ka unaute u, ei tura in inkhawmin innghak hlawm thin rawh u” (I Kor. 11:33) a tihte hian, Korinth kohhranhote kil dan dik lohzia leh zilhna a tilang a ni.

Lalpa zanriah Sacrament thu-a ngaihdan hrangte:

Mi thenkhat chuan Sacrament hi entirna maiah ngaiin ei kher ngaiin an hre lo va; thenkhatin Isua taksa leh thisen ni tak tak lo leh lem channa ang lekah an ngai bawk a. Kohhran siam thatna (Reformation) beitute pawh kha an ngaih dan a inang lo hlawm hle:—

(1) Zwingli-a chuan: “Sacrament thilah Krista chu a bet lo va, tihtakzeta Amah hriat rengna hi Lalpa zanriah chu a ni a, “Hriat rengna a ni ber” a ti a.

(2) John Calvin-a chuan: “Chhang leh Uain chu, chhinchhiahna (symbol) tangkai tak, Krista taksa vuak thitlinna leh thisen leih chhuahna entirna a ni. Sacrament kan lo dawng hi Krista ka pawmzia entima mai a ni” a ti a.

(3) Martin Luther-a chuan: “Sacrament chhang leh Uain chu puithiamin a hlan hnuin, Uain leh chhang la ni reng mah se, Lalpa’n a rawn luah a ni? Thir chu meia kan rawh chuan a ngai kha ni reng mah se, a lo ling ta a, meihawl pawh a ngai reng kha kan rawh chuan a lo ling ta mai angin, chhang leh Uain chu Lalpa’n a rawn luah nung ta a ni” a ti.

(4) Roman Catholic chuan: “Puithiamin chhang leh Uain laa hmun thianghlim 1am hawia a hlan tawh chuan Krista taksa leh thisen tak takah a chang tawh a, hlan tawh hnu chu ei leh in bang paih a thiang lo a ni” an ti.

Lal Isua’n Kalhlenkut chaw a buatsaih lai khan, “Ka pa rama nangni nena a thar kan in ni a thlen hma loh zawng tuna chinah grep hrui raha mi hi ka in leh tawh lovang” tiin a sawi a. Kum sang lal ramah hian Israel-ten in te sain, grep huante siamin a rah an la ei dawn tih (Isaia 65:21)-ah kan hmu a. Hemi hun (Pa thuneihna neia rorel hun)-ah ngei hian Lal Isua’n a thisena a lei, a mi thianghlim, kum sang rorel hmangtute hnenah, grep rah tui hmangin zanriah Sacrament ropui tak a la buatsaih leh dawn a ni.

Lal Isua ngeiin, min hmangaih avanga kan tana Kalvari-a a tuar nasatzia te, min chhan chhuah dan ropuiziate sawia, Kalhlenkut chaw a buatsaih hunah zet chuan a va ropui dawn em!! Kum sang lal ramah ngei pawh, Kalvari tlanna hriat rengna ruai hi buatsaih a la nih dawn avangin, kohhranhote pawh hian Lal Isua min tl-inna leh tuar natzia kan hriat thar fo theih na, Lalpa Zanriah Sacrament hi a pawimawh a ni tih hriaa thlahthlam loh a tul takzet ani.

Sawiho tur:—

1. Lalpa zanriah kil thei chirileh chin lo emaw, kil tlak leh tlak lo emaw chungchangah sawiho theih kan nei em?

2. Kum sang lal ramah Sacrement kil hi a awm tak tak ang em?

UNITED PENTECOSTAL LEH CHHANDAMNA BO THEI LEH THEI LO CHUNGCHANG

Ringtute bo leh theih a nihzia hi UPC chuan a hre chiang a, member tinte pawh bo lo tur leh fimkhur taka vanram pana kal zel turin a zirtir thin. Unau thenkhatin, “Vawi khat chhandam tawhte chuan eng thil pawh tisual se la, an chhandamna a bo thei tawh lo, chhandamna hi nghet a ni” tiin zirtir thin mah se, UPC chuan a pawm ve lo a ni.

Bo thei tawh lo te dinhmun:

Mi thianghlim kal hmasa, zawlneite leh rinnaa fak hlawh te, Apostol-te leh tun huna ringtu Lalpa hnena chawl ta (thi tawh)-te hi chu Pathian angchhungah an chawl a, chhandam tawh an nih avangin Setana thlem phak leh suala chim phak an ni tawh lo va, an bo thei tawh lova. “Chhandamte’n chawlhna ralmuangah, khawvel ral tawh mai se an ti” tih hla angin Pathian angchhungah, chawlhna ralmuangah an awm tawh avangin, bo thei an ni tawh lo va. Khawvel hi ral tawh se, nung dama la awmte pawh hi an hnenah kal ve thuai se an duh ngawih ngawih a ni. Tin, ringtu nung dama la awmte pawh hi Pathian hnena chatuan chawlhnaa kan luh hnuah chuan bo theih a ni tawh dawn lo va, Lalpa hnenah chatuanin kan awm tawh dawn a ni.

Bo leh thei-te dinhmun:

Ringtu, Pathian chhandamna thuthlung zawm tawh khawvela la chengte chu, Setan’n ni tin leh zan tina a thlem thluk theih, bo leh thei kan la ni a. Bo thei lova inngaihna hi kalsualna lian tak a ni. Khawvela ringtu la awmte hi bo thei lo, Setana thlem thluk theih miah loh ni ta ila, khawvel awm tirh atanga vawiin thlengin Setana’n tumah thlem thluk theih nei lovin hna chuang a thawk ngat ngat dawn tihna a ni ang a, a nep ngawt ang. Ringlo tute lah thlem ngai lo, Setana ta sa an ni si a.

Ringtute hi bo leh thei kan nih avangin, Thup. 13:7-a “Mithianghlimte a do leh a hneh phal a ni” tih thu te, tirhkoh Paula’n “Diabola ngamthlemnate chu in do zawh nan Pathian ralthuam famkim chu la rawh u... Chutichuan, in kawng chu thutaka hrengin, felna awmphaw chu hain, remna Chanchin Tha inbuatsaihna chu in keah bunin ding rawh u, chung lo pawh chu rinna phaw la ula, chu mi chuan mi sual thal alh thei zawng zawng chu in timit thei ang” (Ephe. 6:11-16) tih a sawite hi ringtute bo leh theih a nih avanga inveng reng tura fuihna a ni.

Bo leh ta-te chanchin:

Pathianin hmangaih taka a mite a enkawl dan ringawt thlir hi chuan, bo thei lova ngaih mai a awl a; (Deu. 5:9-10)-ah chuan “Kei Lalpa i Pathian hi Pathian thikthu chhia, pate khawlohna avanga fate hrem thin, mi hawtute chu chhuan thumna leh chhuan li-na thleng hrem thin leh, mi hmangaiha ka thupek pawmtu sang tam takte chunga khawngaihna lantir thin ka nih hi” tiin a lo inpuang a. Kan Pathian hi a thikthu chhiatzia leh a duhtuizia fimkhur a ngai em em a ni. Pathian laka fimkhur lo leh bo leh tate tar lang ila;—

(a). Lota nupui:

Gen. 19:1-12 thuah, Sodom khaw mipui sualna avanga Pathianin mei leh kat-a a hrem dawnin, Vantirhkohte’n Lota henah, “I nunna turin tlan chhuak rawh, i hnunglam hawi suh la, phai zawl reng rengah hian ding hek suh,” (Gen. 19:17) tiin thu a pe a. Lota-te chhungkuain an chhuahsan veleh pathianin mei leh kat a surtir a, Sodom khawpui chu a kang ral zo ta tih kan hmu a. Lota nupui chuan vantirhkoh thupek bawhchhiaa hnung lam a hawi avangin chi-khawn dingah a chang a, a boral ta a (Gen. 19:26) chhandamna hloh ta, Lal Isua’n Lota nupui hre reng rawh u (Luk. 17:13) tiin bo lo turin min fuih ta a ni.

(b). Lal Saula:

I Samuela 10:1-2; 15:1-9; 15:22-23-ah Saula chu Israel lal atan Pathianin Samuela hmangin hriak a thih a; Israel lal a rawn ni ta ngei a. Pathianin Amalek ral dova that fai vek turin leh ral lak sum engmah hawn lo turin thu a pe a. Lal Saula Chuan Pathian thupek ang taka a tih loh avangin Pathian a lung ni-lo va, lal ata a ban a. I Samuela 16:13-14- ah chuan, “Pathian Thlarauvin lal Saula chu a chhuahsan a, Lalpa tirh ramhuaiin a tibuai ta a. Davida erawh chuan Pathian Thlarau chu a lo chang ta thung” tih kan hmu a ni. Lal Saula, Pathian hriak thih, Thlarau luah thin'ngei chu rarnhuaizawl a lo ni ta a, a bo chiang hle mai. Fimkhur loh vangin Saula ang hian Pathian lakah kan bo thei tih hriain ringtute hi fimkhur a ngai em em a ni.

(c). Nikola:

T.T 6:2-6-ah Apostol kohhranten Thlarau leh finnaa khat mi hming tha pasarih (Stephana) an thlang chhuak a, chung mite chu bo thei tawh awm lo tak an ni. Mahse, Nikola chuan, Pathian huatzawng a tih avangin Pathian huat ber a lo ni ta a ni. AD 96 a, Isua Krista’n Johana hnena Ephesi kohhran lehkha thawn a ziaktirah chuan, “Nimahsela, hei hi i thatna chu a ni, Nikola ho thil tihte i huat hi, chu chu kei pawhin ka haw ve a ni” (Thup. 2:6) a ti hial a ni. Pergamos kohhran hnenah pawh, “Nang pawhin Nikola-ho zirtima thu chutiang bawka pawmtute emaw i awmpui bawk a ni. Chutichuan, sim rawh, chutilochuan i hnenah ka lo kal thuai ang a, ka khandaih ehuanin anmahni ka rawn do vang” (Thup. 2:15-16) a ti hial bawk a. Hetianga Thlarau leh finnaa khat mcuhte pawh Pathian huat ber nia an bo leh theih si chuan, ringtute hi kan fimkhur a va tul em!!

Sawiho tur:—

1. Chhandamna bo thei leh thei lo-te dinhmun kan zir atang hian sawiho theih kan nei em?

2. Chhandamna leh chhandam kan nihna hi thuhmun a ni em?

BAPTIST KOHHRAN CHANCHIN ZIR CHIANNA

Baptist kohhran lo pian chhuah dan tlangpui kan hriat fiah theih nan kohhran chanchin (church history) kan en thui deuh a tha awm e.

Lal Isua vana a lawn hnua, tirhkoh ten rawng an bawl atang khan kohhran din tan a ni a. A bik takin Thutlung Thar kohhran tam zawk chu Tirhkoh Paula din a ni. Hun a lo kal zela, Rome sawrkarin kohhran a ti duh dah ta zel. Chumi hnuah Rome sawrkar ngei mai Kristiana a rawn inlet hnu AD 313 atang chuan Roman Catholic chu Kristian kohhran awmchhun niin, AD 1517 thlengin kristiante chu RC inkaihhruaina dan hnuaiah a lo awm ta a.

Kohhran siam thatna atanga Europe-a a lo pian chhuah dan:

Nimahsela, AD 1521-ah erawh chuan German puithiam Martin Luthera kohhran siamthatna rawngbawl hna chuan protestant kohhran a rawn pian chhuahtir ta a ni. Chumi harhna kal zel chuan England ram pawh Roman Catholic atanga inla hrangin Church of England (Anglican) chu 1534-ah din a lo ni a. Nimahsela, Church of England chuan Roman Catholic tih dan a la chhawm zel a. A bikin mipui vangtlang inkhawmah “Thomas Crammer’s Book of Prayer” bu hmanga inkhawm thin a ni. Chumi avang chuan protestant thurin leh inkhawm dan ngaina tam takte insuihkhawmin kohhran tithianghlimtu pawl (Puritans) an lo ding ta hlawm a. A hnuah phei chuan Anglican kohhran kalphung leh tih dan phung duh lo pawl (Separatiests) chu an lo ding chhuak leh a, inkhawm hranna an lo nei ta hial a ni. Chung mite chuan kohhran an sawisel nain an do nat em avangin England lalte leh Anglican kohhran atanga hremna leh tihduhdahna a lo lian tan ta a. Chutianga harsatna avang chuan kohhran siam that duh mi tam tak chu Holland ram lamah an tlan chhe ta nual a, tah chuan kohhran zalen takin an lo din chho ta hlawm a ni.

Chutianga Holland rama tlanchhe zingah chuan John Smyth pawh a lo tel ve a. Ani hi Cambridge University-a zirtirtu professor pakhat ni thin, mah se kohhran siam that duh zinga a tel avangin a hna lian tak atanga ban a ni a. Tichuan, John smyth chuan Holland ram Amsterdam khawpuiah English tawng hmang kohhran hmasa ber pahnihna chu 1608-ah a lo din ta a ni. Kum 1609-ah chuan amah leh amah baptisma a inpek nawn rualin puitling member 36 lai Baptistma a pe nghal bawk. Chu chu khawvela Baptist kohhran lo pian chhuahna bul ber a ni bawk. Chutianga kohhran thar din a nihna chhan palite chu hengte hi a ni:

1. Naupang Baptistma pek hi Baibul zirtima nen a inmil lo.

2. Baptistma chang tur ten mahni rinna an puang tur a ni.

3. Sakhaw thilah mitinin duhthlanna zalen an nei.

4. Kohhran leh ram rorelna hi a hrang tur a ni.

Chutianga tihduhdahna avanga ram danga awm reng chu rinna phatsan ang hiala ngaiin, Thomas Helwys chu Holland atangin Englandah a hawng leh a. Tichuan, London khawpui dai fem lama Spitalfields khuaah chuan Baptist kohhran chu 1612-ah din a lo ni leh a. Hei hi England rama Baptist kohhran hmasa ber a lo ni ta a ni. Thomas Helwys chuan Pathian thu chu huai takin a tlangaupui zel a. Tichuan, lekhabu te pakhat, “Zalen taka Pathian be tura kohna” (calling for freedom of worship) a ziak a, chu chu England lal, King James hnenah a hlan nghe nghe a ni. Chumi avang chuan man a ni a, lung inah a dam chhung a tang ta zawk a ni. Nimahsela, a kohhran din erawh a thang chho zei a, kum 1644-ah chu an kohhr an 47 lai Englandah a lo ding hman a ni. Baptist kohhran a dang lamna chu loeal tin thuneihna leh intodelhna hi a ni. Kohhran pakhat leh pakhat pawh inhre chuang lovin an lo ding nual ta a ni. Sawrkar leh kohhran tangkawpin a a tihduhna kara hetianga kohhran a pung zawk hi Pathian hnathawh mak tak pakhat a ni ve bawk. Hemi atang hian Baptist kohhran chu nghet taka ding chhovin mission rawngbawlna zau tak neih a lo ni chho zel ta a ni.

America lama a din dan:

Kum 1630 lai vel chuan Europe lama kohhran siam that duhho tam tak chu Pathian thu ang taka awm theihna tur ram thar zawngin America-ah an: tlaii lut nual a. Chutianga pem lut zinga hruaitu hming thang pakhat chu Roger WiUiams a ni. America a thlen hnuah chuan Anglican kohhran siam that a tulzia a sawi uar ern avangin kohhran atanga hnawh chhuah a ni nghe nghe a. Khawpui lamah pawh awm awi lovin khaw te lamah awmhmun a khuar ta zawk a ni. Tichuan, Roger Williams chuan America khaw te pakhatah Baptist kohhran chu 1639-ah a din a. Chuchu America Baptist kohhran hmasa ber a lo ni ta a ni. Kum 1700 chawhnu lamah chuan Baptist kohhran chuan harhna nasa tak USA hmarchhak lamah a thlen a. Tichuan kohhran pawh a rawn thang lian ta em em mai a ni. Tunah chuan America kohhran lian ber a lo tling ta a ni.

Myanmar rama a din dan:

Tin, kum zabi 18 hnu lamah mission rawngbawlna lama harhna a rawn thleng thar a. William Careya India rawngbawlna atangin Modern missionary movement chu 1872 velah a lo harh chhuak a. Tichuan, Baptist Mission Society pawh England ramah a lo piang chhuak ta a ni. Hetianga mission rawngbawlna kawnga harh tharna chuan local kohhrante thawhhona tha zawk nei turin a thlungkhawm a. Kum 3 danah General Assembly neiin local kohhran palaite an inhmu khawm thei ta a ni. Chumi harhna kal zel chuan Adoniram leh Ann Judsonte nupa chu 1812 February 19 khan USA Baptist Congregation chuan a rawn tir chhuak ta a. Indiaah rei lo te an awm hnuin Idiawchhak lam pana an rawn chhuahna kawngah thlipuiin a nuai nasat em avangin Myanmar ramah an rawn chawl lut ta zawk a. Chutah chuan missionary lo thawk mek William Carey fapa upa ber Felix Careyte nen an inhmu ta hlauh mai a. Tichuan, Myanmar mission field enkawl zui turin in leh lo an rochun nghal ta a ni. Tichuan, July 13, 1813 atangin Judsonte nupa chuan Myanmar ramah mission hna an thawk chhunzawm ta a. Kum 6 chhung rim taka rawng an bawl hnuah ringthar hmasa ber U Naw chu an Baptist ve thei ta a. Chumi hnuah chuan thingtlanga cheng mi karah rawngbawlna an nei chho ta a. Karen mi tam tak Kristianah an la lut mai ni lovin, rawngbawltuah an chher belh zel a. Tichuan, mission rawngbawlna a zauh zel theih nan tiin Burma Baptist Missionaiy Convention chu 1865, October 15-ah Yangonah din a lo ni ta a ni. 1971 khan a hming chu Myanmar Baptist Convention tia thlak a ni leh a. Chutichuan, Myanmar rama Baptist kohhran hi khawvela Baptist kohhran lian ber pangate zingah a lo tel pha ta hial a ni. Chungte chu USA, Bazil, Nigeria, India leh Myanmarte an ni. Khawvela Baptist member zawng zawng chu 41.6 mtd nia hriat a nia, Nazarene member aiin a let sawmin an tam tihna a ni.

Sawiho tur:—

1. Baptist kohhran a lo pian chhuah dan hi Pathian ruatah kan ngai thei ang em?

2. Baptist kohhran khawvela a than lenna chhan j bul ber nia iangte chu engte nge ni ang?

BAPTIST KOHHRAN THURIN LEH INRELBAWL DAN (I)

Baptist kohhran chu local chakna leh thuneihnaa innghat a ni a. Chu chuan kohhran thurin leh inrelbawl danah zalenna thui tak a siam a. Chuvangin kohhran thurin leh local kohhran inrelbawl dan pawh a hrang hrangin a awm a ni. Ram khat chhungah pawh ngaih dan inpersan tak tak a awm thei. Tehkhin nan USA lama Baptist thenkhat chu General Baptists tiin an kova, Nazarene nen pawh thurin tlangpui (Armenians) a inmil. Thenkhat dang erawh chu Particular Baptists an ni a, ruatlawk (Calvinists) uar pawl an ni. Nimahsela, Baptist thuhriltu ropui pahnih Charles H. Spurgeon (kum zabi 19) leh Billy Graham (kum zabi 20)te chuan nasa takin Baptist kohhran a ti thang lian a. Chung atang chuan kohhran pawhin thurualna tlangpui kohhran thurin leh inrelbawl dan a hnuai ang hian an buatsaih ta a ni.

1. Baibul chauh hi rinna leh nunnaa thuneitu a ni:

Baibul hi mimal rinna leh nun kawng zima bul a ni a. Khawvelah thiamna sang tak tak leh hriatna sang tak tak awm mahsela, Baibul thu nena inmila hriat-a; nih chauhvin pawm leh awi tur a ni. Chuvangin conference ropui tak tak atanga thu tlukria pawh hi Baibul nena inmil lo deuhva hmuh chhuah a nih chuan an hnawl leh mai tiiin a ni. He zirtirna hi Martin Luthera kohhran siam thatna thupui ber pakhat kha a ni a. Chu chu Baptistte hian urh sun tajrin an la vawng zawm a. Chung zinga a kal na dduti phei chu fundamentalism takin an kal zuia Baibul chhuizauna leh hrilhfiahna pawh an pawm duh lo a ni.

Tin, Baptist Fundamental ho chuan English-a lehlin hmasak ber leh tawng un bera ziak King James Version (AO 1611) chauh hi Pathian thawkkhuma pek niin an ngai a. He Baibul lo chhuahna bul pawh Roman Catholic kut hnuaia awm reng duh lohna England ramah a lo lian ta zela, chutih hun laia England Lal King James-a thupek avanga mithiam awmchhunte ruaia Baibul lehlin a lo ni. Chung hun lai chuan Pope chuan Baibul hi Latin chauhva lehlin a phala, tawng dang reng renga lehlin awi loh a nih avangin English tawnga letling tuten thih huamin an lo letlinga, chu chu a hlutna chhan tak pawh a ni. Nimahsela, Martin Lutheran’ kohhran a siam that hnuah chuan Protestant kohhran mithiam ten Bible lehlin chi hrang hrang an rawn nei zel a.

Tin, kum 1960 hnu lamah Israel rama beram vengtu pakhat hian lungpuk pakhat atangin savun nena inziak (Hebrai, Aramaic, leh Greek) lekha zial tam tak a va hmu chhuak a. Chu ;chu khawvela mithiam tam takiii an han zir chiang chuan Kristian Bible a lo ni tih an hre chhuak ta a ni. Chumi chu chiang taka zira letling turin tuna Evangelical kohhran pawl hrang hrang insuihkhawmin mithiam rual tam tak an ruai a. Chutianga Baibul thar lehlinnaah chuan Nazarene Kohhran pawh hian mithiam tam tak leh thawhlawm tam tak a pe a ni. Tichuan, kum 1971-ah New International Version (NIV) tiin a lo chhuak ta a ni. He Baibul danglamna chu Baibul tawngkam leh chanchin chiang taka chhui a nih hnuah tunlai mite hriat thiam theih tur tawngkam mawi leh mawl zawka ziak a ni. Nazarene kohhran chuan he Baibul hi Nazarene Intemational Version (NIV) tiin an ko thin a. Khawvel pumpuia Nazarene kohhran chuan kan hman lar ber a lo ni ta a ni.

Nazarene kohhran pawh hian Baibul hi mimal rinna leh nun kawng zirna bulah kan ngai a, mahse Baibul chhuizauna leh hrilhfiahna dang dang hman hi kan uar zawk a ni.

2. Ringtu chu tuia hnimphuma baptistma pek tur a ni:

Bapistma chan danah chuan tuia hnim phum kher hi a Greek tawng (baptizo) awmzia a nih avangin kawng danga Baptistma chan hi Baibul nen inmil lovah an ngai a. Tin, Baptistma chang tur chuan mahni mimal duhthlanna leh rinna puan chhuah ngei tur a nih avangin naupang baptistma pek hi a thiang lo bawka ngaih a ni. Chuvangin kum tling (kum 16 chin) lo chu baptistma chan theih a ni lo. He dan lo siam chhuaktu kohhran puipate chuan mi piangthar lo chu Baptistma pek thiang lovah an ngai bawk. Chuvangin tuia hnimphuma Baptistma chang tawh phawt chu ringtu dik tak, mi piangthar, Krista nun neituah ngaih a ni. Chutianga Baptistma changte chu vanram thleng ngei tura ngaih a ni bawk. I le zirtima hi a tirah chuan tha hle angin lang mahse, hun a lo kal zela, kohhran mipuiten chhunglam piantharna aiin pawn lama Baptistma channa chu an rawn ngaipawimawh ta zawk a. Tichuan, kum tlinga Baptistma chang apiang chu vanram kai tura ngaih dan an lo nei ta thin a ni. He tih dan phung hian Krista nena nun inpawhna tak thlen lovin, mi tam tak ngaihthatna a siam ve thei bawk.

Nazarene erawh chuan ringtu nu leh pate ngenna avangin naupang pawh baptistma kan pe a. Tin, a changtu turte duh thlan dan azirin tuia hnim leh lu chunga theh/thlawrin Baptistma kan pe thei a ni. A chhan chu tuia Baptisma pek hi Pathian khawngaihna (Grace) hnathawh pawn 1am lan dan (outward sign) mai a ni a, chhung 1am nun (inward sign) hi a pawimawh zawkah kan ngai. Naupang ten piantharna an chana, Krista an rin tak zet chuan an mahni puala Baptisma pawh pek theih a ni. Chumi avanga ngaih thah tur leh chang lo pawha awm theih tihna erawh a ni lo. Chhungrila Krista nun neitute chuan pawn lamah pawh dan zawh fakim thei turin Pathian Thlarau Thianghlim pek kan ni si a.

3. Rinnaa mi puitlingte (Piangthar) chauh kohhran membera lak luh tur a ni:

Kohhran hi mihring din pawl mai a ni lo va, Pathian ngeiin a din a ni. Chuvangin a thianghlimin leh a zahawm etn em a ni. Chu mi member ni tur chuan mi nazawng luhtir chi leh teltir chi a ni lo. Pathianina a vohbikleh,akohhrante amarawngbawl tura a mi thlante awmna a ni. Chuvangin Kristaa mi piang tharte, rilru thar neite, leh rinna puitling neite chauh full membera lak theih an ni. Piangthar lo leh ring tharte full' memberah an la mai duh thin lo. • '

Nazarene kohhran pawh hian full member ni turte chu mi piangthar leh tihthianghlimna changa Krista rawngbawl tura inpe theite chauh ruat an ni. Chumi avang chuan member nih lawmna inhlanna leh membership certificate te pawh kan inpe a. Chutianga hun an hmannaah chuan rawngbawltuten memberte ringtu nun kawng tha zawh tura intiamna leh tawngtaia inhlanna kan nei thin tur a ni.

Sawiho tur:—

1. Baibul lehlin chi hrang hrang hman hi a tha nge tha lo?

2. Nazarene leh Baptist kohhranin member ni tura an beisei dan hi kohhran hian a takin kan hmang thei ang em?

BAPTIST KOHHRAN THURIN LEH INRELBAWL DAN (II)

4. Ringtu zawng zawng chu puithiam kan ni:

Kohhran hmasa lamah Roman Catholic puithiamten thlarau 1am thilah thuneihna vawrtawp an neih duh loh vanga protestant kohhran lo piang a ni a. Chuvangin ringtu mimal leh Pathian karah puithiam hran awm lovin, ringtu zawng zawngte chu mahnia sual thupha chawi te, leh tawngtaitein kan inpuithiam thei a. England leh America lama kohhran din a nih atang tawhin chu chu Baptist thupui berah neih a lo ni chho zel a ni. Ministerte erawh chu Berampu an nih angin ringtute fuih leh chhawmdawl hna an thawk mai tur a ni.

Nazarene kohhran pawhin hei hi kan tawmpui a, ringtu mimal tin nun hi kan ngai pawimawh em em a ni.

5. Local kohhran hian thuneihna tawp a nei:

Thuthlung Thar kohhrante angin local kohhran hi Krista Lalna leh thuneihna hnuaia direct taka awm tur a ni a. Chuvangin local kohhran chu (1) mahniin a intodelh tur a ni (self support), (2) mahniin ro a inrel tur a ni (self government), (3)mahni theihnain mission rawng a bawl tur a ni (self propagation). Chutianga local independent takin awm mahse, thawhhona kawng a that theih nan Baptists Association din a ni bawka, chutah chuan local tin mahni intodelhin, tanpui ngaite intanpuiho dan kawng an zawng zawk thin a ni. Association chu tawng hmang emaw, chi leh kuang zawngin local kohhran an insuihkhawm a. Tehkhin nan, Karen Baptists Association, Kachin Baptist Association, Chin Baptist Association, etc... Chung association hrang hrang chu Convention pakhatah thawhhona an nei leh zawk a ni. Mahse, heng association leh conventionte hian local pakhat chungah thuneihna a lek thei chuang lova, thawk ho turin an insuihkhawm mai a ni zawk. Chuvangin Baptist kohhranah chuan local tin hi an pawimawh ber ta a, rorelna khawl pawimawh ber pawh local committee a ni. Rawngbawltu pakhat la tur pawhin local kohhran atang lo chuan lak theih a ni lo.

Nazarene kohhran hian Baptist kohhran tih dan lain Local kohhran tia koh a ni a. Rorelna khawl pawimawh ber pawh local annual meeting a ni. Rawngbawltu lak leh nemnghehna pawh local annual meeting vote 2/3 hmu lovin a tih theih loh. Minister lak leh nemngheh tur reng reng chu local kohhran atanga thlan tur a ni. Local kaltlang lovin District Assembly leh General Assembly hian tumah directin a nemnghet thei lo. Tin, mahni intodelh local chuan rawngbawltu a duhzawng a sawm thei a, District Assemly chuan a nemnghehsak mai dawn a ni. Local intodelh chu District Assembly leh General Assembly chuan zalenna a pe thui telh telh thin bawk. Mahse, Nazarene kohhran chuan centralization hman thaa kan hriat avangin local tin chu District Assembly-ah khaikhawm a ni a, District hrang hrang chu General Assembly-in a khaikhawm bawk.

6. Kohhran leh ram sawrkarna hi a inthen tur a ni:

Kohhran Chanchina kan hmuh angin ram sawrkar roreltuten kohhran chunga thuneihna an neih chuan kohhran chu Pathian thu angin a kal thei lova. Sawrkar mi liante duhzawngin a kal fo thin avangin mipuite rinna kawngah an tla hniam thin. Chutiang bawk chuan kohhran hruaituten sawrkar lamah thuneihna an neihsan chuan Pathian thu ang ni lovin Pope thuneihna chu a kalsual nasa ve thei bawk. Chutianga harsatna nasa tak a lo awm tawh thin avangin Baptist kohhran chuan kohhran leh ram hi a hrang tur a ni tiin an ring. Chumi avanga sawrkar leh ram dan do dal tur tihna a ni lo va. Ram dan chu tha taka zawmin kohhran hian a rawngbawlna tur leh tih tur ringawt a buaipui tur a ni a, politic lamah engmah inhnam hnawihna a nei tur a ni lo. A thente phei chu sawrkar hna thawh leh sipai tan hi thil tulah an ngai lo.

Nazarene pawhin kohhran leh ram sawrkarna inthen hi kan thlawp a. Sawrkara hna nghet vuante hi minister-ah kan la thei lo. Mahse, sawrkar service chi hrang hranga thawk turin leh khawvel eng leh lei chi ni turin memberte kan fuih. A bik takin USA Sipai pastor (chaptain) tam tak hi kan kohhranin a chher chhuak a. Indopui Il-na hun lai vel khan American Nazarene sipai pastorte rawngbawlna leh hma lakna atangin Korea-ah te, Japahah te, Philippines-ah te, leh Europe ram tam takah mission field hawn a ni. Chutiang chuan Nazarene chuan a rorel zawng ni lovin, ram mipui tana hna tha thawk tur leh Chanchin Tha hril nan ram sawrkarah inhmang turin memberte kan zirtir a ni.

7. Kohhran chu mipui thuneihnaa rorel tur a ni:

Mihring hi Pathian anpuia siam kan nih avangin mimal tin hian zahawmna leh dikna (human dignity and human right) kan nei a. Chuvangin kohhrana full memberte (mi piangthar leh rinnaa mi puitling te) chuan Pathian thu ang takin kohhran chungchangah thuneihna sang ber an nei thei a ni. Local kohhrana harsatna leh buaina awm hi miniter rorel khawlin emaw, chung lama mimal thuneihna-in emaw a ching fel tur a ni lo. Local kohhrana mipui ten thuneihna sang ber an nei a, a tulna bik a awm chuan association (local hrang hrang insuihkhawm) lamah ngaihtuahpui tura thurawn lak theih a ni. Hetianga ngaih dan hian mimal zalenna te, mitin intluktlanna te, mimal zahawmna te, leh mipui lungrualna te a siam bik nia ngaih theih a ni. Local rorel khawlah pawh minister chu chairman a ni mai a, thu tlukna siam mai turin thuneihna a nei lova, member vote tam dan ang zelin kohhran chu a hruai mai tur a ni.

Nazarene kohhran pawh hi mipui thuneihnaa rorel kohhran a ni. Chuvangiri loeal annual meeting hi a pawimawh ber a. Kum tawp leh kum tirah local annual meeting kovin, full member zawng zawng an tel tur a ni. Chutah chuan rawngbawltu lak turte, nemngheh tur te, mipui aiawh palai tur locai board member thlanna te, District Assembly palai tur ruatna te, leh department hrang hrang din chungchang a ngaihtuah thin tur a ni. Tin, District Advisory Board (EC) leh General Board hnuaia rorel khawl (committee) tinah minister leh mipui aiawha thlan lay member a inzat zel tur a ni bawk. Hei hi Baptist kohhran atanga kan rochan hlu tak, democracy rorel khawl chu a ni. Heng avang hian kan dan buah (Manuel) pawh local kohhran inrelbawl dan a chip chiar ber a. Chumia inziak baka harsatna leh buaina lo awm chu local board rorel khawl (committee)-in Pathian thu nena inmil takin tawngtaina nasa tak nen a rel zawm tur a ni. District puipa te leh General Board puipa ten local intodelh chungah thuneih vak an rawn tum ngai lo, local kohhranin tanpui a dil erawh chuan a ngaihtuahpui sak thei bawk. Hei hian local kohhrana member mimal tinte zahawmna a ti lang bawk.

Sawiho tur:—

1. Baptist kohhrana local pakhatin thuneihna tawp a nei hi kohhran dangte tan a tha ber a ni thei ang em? A thatna kawng awm theite leh a that lohna tur awm theite sawiho nise.

2. Mipui rorel (democracy) hi Baibul zirtirna nen a ihmil em? Pathian kohhran thianghlim tana rorel dan tha ber ni awma kan ngaihte sawi ho nise.

PRESBYTERIAN KOHHRAN CHANCHIN ZIR CHIANNA

Presbyterian kohhran leh John Calvina chanchin:

Vawiin kan zirlai thupui tur chu Presbyte- rian kohhran atanga thlirin Nazarene kohhran kan tih hi eng nge ni ta ang le? tih 1am kan hawi dawn a. Sawi thiam a har mai thei, sawi fuh loh a hlauhawm bawk a. Chuvangin, Nazarene mite chuan keimahni kan inhriat chian theih nana ti kan ni tih kan hriatthiam a pawimawh hle ang. Nazarene kohhran mi leh sa-te chuan, mahni kohhran kalphung hre lo lutuka kan awm a hlauhawm a. Chutih laiin kohhran reng reng hi mahni kohhran kal dan te kalsan a, mi kohhran tih dan chu kan tih dan emaw tia kan lo ngaih maite hi thil awm thei a ni a. Thil pawi tak phei zawng ni lo mahse, kan nih dan leh nihphung hriatehian hi kan tihtur ve reng niin a lang. Tin, hriat tur pawimawh tak pakhat chu, kohhran inbeihna emaw, insawichhiatna 1am a ni lo tih hi. Mormon kohhranhote lakah erawh chuan, insawi fihlim hmiah theih khawpin kan danglam a, Mormon hi a nihna takah chuan kohhran ni lovin zirtirna kal sualho (cult) an ni zawk a. Keini protestant kohhran anga ngaih fin ehi a ni lo. Chuvangin, protestant kohhran peng hnih, Nazarene leh Presbyterian kohhrante hian inanna lai tam tak an nei a. Kohhran insorkar dan leh inkhaidiat dan, inkaihhruaina department hming koh dante leh, inzirtirna thurin tlem azawng erawh a hrang mai chauh a ni. Azawng aza chuan sawi kim sen a ni lo vang a, hriat tul pawimawh nia langte chauh kan thlir ang. •

Presbyterian kohhran lo din dan:

Kum zabi laihawl (Middle age)-a kohhran siamthatna (Reformation) a thlen khan, Roman Catholic kohhran atangin Protestant kohhran peng hrang hrang a rawn ding chuak a. Nazarene leh Presbyterian kohhran pawh Kohhran siamthatnain a hrin chhuah protestant kohhran ve ve an ni a. Amaherawhchu, Nazarene kohhran chu kum zabi 20 tir lama piang chauh a ni a. Chutih lai chuan Presbyterian kohhran erawh chu 1533-ah French ramah John Calvina’n a lo din daih tawh a ni. Thlarau lama siamthat kohhran a tih theih bawk ang. Siamthatu pahnih John Calvina leh Zwingli- te thlarau nun rochungtute (Spiritual ancestors) an ni kan ti thei bawk ang. Presbyterian mite chuan thlarau 1am pa atan John Calvina chu an thlang a. Kohhran siamthatna leh an dinhmun sawifiah nan “Reformed” tih a ni. Kohhran inhruai dan lamah chuan pastor leh Upate (Presbyters) kaihhruai sawi nan ‘Presbyterian’ hman a ni thung.

John Calvina zirtima chuan Europe ram pum pui a fan chhuak thuai a. Khawtlang nun (Secular Society) a siam tha bawk a. Great .Britain leh Netherland ramahte chuan a zirtimate chuan mipui nun a hneh hle.

John Calvina (1509-1564) hi French leh Swit- zerland rama kohhran siamthatna hmahruaitu (Re- former) ropui tak a ni. French ram hmarchhak 1am Picardy biala Noyon khuaah 1509 July 10 khan a piang a. Paris University-ah Latin tawng leh theol- ogy a zir a, M.A. a passed hnuin Dan zir turin a pain a tir a. Mahse, rei a zir hmain dan zir chu a bansan ta a. Lehkhabu hmingthang tak “The Institutes the Christian Religion” (Kristian Sakhaw Din Dan) a ziak a. Hei hi Protestant thurin humhalh nana ziak a ni. Mahse, French ram chuan an duh lo hle a; a lehkhabu ziah chu vantlang zingah an halsak a. Dodalna nasa tak karah siamthat hna chu a thawk zui zel tho a. Chutianga kawng hrang hrang a zawh hnu chuan 1536 July thlaah Geneva a lo lut a. A awmna khuaah Farel-a nen Bible zirtir hna an thawhtir a. Mahse, Lalpa zanriah kil tlak leh tlak lo rorel chungchangah Geneva council nen thuneihna an inchuh ta a. Luthera leh Zwingli-a te kha chuan kohhran chhungkua rorelna chu lal leh thuneitute kutah an dah vek a. Calvin-a erawh chuan kohhran chu ama chhungkaw thuah chuan amahin a invawng tur a ni, a ti. Tichuan, an inrem hlei thei ta lo va, Geneva atangin Farel-a nen chuan an hnawtchhuak ta a ni. A chhuahsan hnu chuan Geneva chu a fel hlei thei ta chuang lo va. Kohhran siamthatte enkawl turin Calvin-a chu hreh tak chung chuan a kir leh a. A lo luh veleh Geneva council chuan kohhran inrelbawl dan (Ecclesiasti- cal Ordinances) an siamtir nghal vat a. Kohhran enkawl dan a siam dan chu hetiang hian a ni;—

1. Pastorte chu nemngheh tawhten an thlang ang a, inkhawrtipui leh mipuiin an pawmpui ang. An tih tur chu Chanchin Tha hril, Sac- rament pek leh kohhran mite zilhhau a ni a. Hunbi ruatah an inhmukhawm thin ang.

2. Zirtirtute chuan thurin leh Bible an zirtir thin ang a, zirna pangngaiah pawh mawh an phur bawk ang a. Zirtirtu tur chu uluk takin inkhawmpuiin an thiamna an enfiah ang a, thurin leh zirtirnaah a him leh him loh an en ang.

3. Upate (Presbyters) chu council (mi 60)-in an thlang ang a, mi zahnih Council-in an pawmpui bawk ang. Upate hi Calvina duh dan chuan thlarau 1am enkawltu (Rulers) ni se a ti a, mahse council-in an pawmsak thei ta lo. An hna ber chu kohhran memberte zingah thuneihna ken kawh a ni a. Upate chu kumtin vawikhat tal anmahni bial theuh tlawh chhuak tura ngaih anni.

4. Decon-te chu upa thlan angin an thlang ang ; a. Rethei tanpui te, puih ngai leh damlo kan tur te, hmeithai fahrah leh damdawi inenkawlnaahte pastor puitu an ni ang.

John Calvin-a hian zirna 1am a uar hle a. Geneva-ah zirna chhawng thum a siam a. A sang ber chu Academy an ti a, tuna Geneva University lo ni ta khu a ni. Chutiang bawkin Nazarene kohhran pawh hian zima hi kan uar em em a. Nazarene koiihranin a then danah pawh zirna leh mission hna hi a zatve ve ve-in a hmu a. Zirna 50% Mission 50% tiin Nazarene kohhran awm tawhna ramah chuan zirna (education) hi a thiltum lian tak pakhat a ni fo.

Calvin-a chu mipui rorel sorkama (democracy) tihmasawntu a ni, an ti bawk. Kohhran leh ram inrelbawlnaah chu aiawh thlanten ro an rel tur a ni, a ti a. Chu chu Presbyterian inpawl dan lo chhuah dan pawh a ni. Kohhran leh sorkar hi Pathian siam ve ve an ni a, inrem takin an thawk dun tur a ni, a ti.

Kohhran inrelbawl danah kohhran nungchang tur a duhtui hle a. Abik takin Upate chuan kohhran mite nungchang tur leh awm dante a ngunthlukin a en thlithlai reng a. Zu dawr kal te, lehkha den te, milem chhuahna ina kal te, 1am te, anchhe lawh te, chhechham te an khap a. Sakhaw ngaihthah te, Pathian zah lo 1am thusawi te chu hrem theih an ni. Fakna hla kaihlek te khap tlat a ni a. Uire, Pathian sawichhia, dawithiam leh rinna kawnga kalsualte chu tihhlum theih an ni. Hlei hluak taka inchei-te phal a ni lo va, hmeichhe sam sawisak dan turte thlengin dan siam a ni. Roman Catholic mi pasala neih khap tlat a ni.

Hetia dan khauh tak leh chipchiar tak a lek kawh avangin, amah hawtuten tihhlum hial an duh a. Bible zirtir anga kal zel a duh a, dodaltu chu Pathian thu hmusittuah a ngai. Nazarene kohhran pawh hian, Kristian nun thianghlimna a uar em em a, pawn 1am lang thei leh chhungril 1am thlenga thianghlimna hi Kristiante nungchang tur leh awm dan tur a ni tih a zirtir nasa em em a. Isua min chhandamna hian taksa, rilru leh thlarau 1am thleng a huam a. Abik takin nun thianghlimna zirtir kawngah hian a duhtui lehzual a ni, a tih theih hial awm e. Hengte hi Krista min rintirtu ni lovin, Krista ringtu kan nih tawh vang zawka kan tih turte nun thianghlim taka kan nun theih nana inzirtir kan ni.

Sawiho tur:—

1. Calvin-a hun lai anga Roman Catholic kohhran atanga siamthatna (Reformation) ang hi keini zingah te tih ve kher a la ngai em?

2. Calvin-a chuan kohhran leh sorkar hi inlaichin tlatin a ngai a. Eng chenin nge inlaichinna a neih a, a neih loh tih hi sawiho teh ang.

3. Presbyterian kohhran leh John Calvina chanchin atang hian keini Nazarene kohhran nen eng nge inanna leh danglamna kan neih kan hriatte sawiho ila.

ARMINIANISM Vs CALVINISM AN ZIRTIRNATE

Vawiina kan zir tur chu John Calvm-a zirtima leh Arminius-a zirtirna khaikhinna tlangpui a ni ang a; a bikin Nazarene kohhranin John Calvina zirtirna lar tak pakhat ruatlawk chungchang thu a thlir dan hi kan thupui khel deuh bik tur a ni ang. Ruatlawk pawmtute chuan Pathianin boral tur chhandam turte a ruatlawk vekah an ngai a. A kal thui deuhte chuan kan ke pen dan tur thleng thlenga ruatlawk sa vekah an ngai a. Kan awm dan leh hawiher te thlengin a lo ruatlawk sa vek a, a ruatlawk sa vekah kan awmin kan che a ni, an ti. Chutianga ruatlawk ringtute chu an kal thui deuh avangin Hyper-Calvinist an ti a. Hetiang zirtirna hi Nazarene kohham chuan a zui ve lem lo. Nazarene kohhran zirtirna zung kaihna hnar ber John Wesley chuan John Calvina zirtima eng emaw chen a zui rualin ruatlawk a zirtir dan erawh a zui lo bawk a. Hei hi John Calvina zirtima leh John Wesley zirtima danglamna pakhat a ni a. Arminianism hi John Wesley-a theology thu lakna hnarpui a ni tih hre sa bawk ila a tha ang.

Jacob Arminius (1560-1609): Hi Dutch theologian a ni a. Dutch ram hi France ram hmar lama awm a ni a. Armmius hi Dutch ram kohhran siamthat hunlaia Pathian thu thiam tak, theologian ropui tak a nih avangin Dutch 'rama: Leiden University- zirtirtu (professor) hna chelh pha hial a ni. Arminius hian John Calvina ruatlawk thurin paih thlain Pathianin boral tur emaw, chhandam tur emaw a ruatlawk lo va, mi zawng zawng hi chhandama awmah a duh a ni, a ti. “Pathian khawngaihna azara mihringin Pathian kohna a chhan theih” thu a uar a. Ruatlawk thurina Pathianin boral turte chu a ruatlawk sa vek tih thu hian Pathian thianghlimnate chu a chingpenin a ngai a. Pathian hian thlei bik emaw^ duhsak bik emaw tumah a neiin a hre lo. Chuvangin Arminius hian Pathian khawngaihna hi thlci bik leh ruatlawk bik nei lovin mi zawng zawng chungah angkhatin a awm vek a ni tiin' ruatlawk thurin hi paihthlak a tum a ni.

John Galvin-an ruatlawk chungchang a zirtir dan:

Pathianin chhandam turate chu mihring a siam hma leh suala an tluk hma daih atang tawhin an hresa vek a, chhandam turte chu a ruatlawk sa diam tawh a ti. Khawvel hi Pathianin a ropuina atan a siam a, tlukchhiatna pawh a duh dan ang ngeiin a awmtir niin a ngai a. Mi therikhatte chauh chu chhandam tura rUat bik niin a ruat ve loh ate chu chatuan hremhmuri charig tur niin a ngai bawk. Isua khawvela a lo kal pawh kha Pathianin a ruatlawk sa te chauh chhandam tura a rawn tirh niin a hre bawk. Pathian khawngaihna pawh ruatlawk vangin engmah a dang zo lo angin a ngai a. Chutianga Pathianin a thlan bik, ruat bikte chu an chhandamna bosan thei tawh lovin sualah an tlu thei tawh lo, a ti bawk.

Arminius-a thlirna: Heng ruatlawk zirtir dan chungchangah Arminius chuan hnial kalhin thurin a duang chhuak ta a. Arminius chuan Pathianin a chhandam turte chu a ruatlawk kher lo va, Isua Krista ring apiangte chu tupawh chhandamna an chang thei a ni, a ti a. Chu chu chhandamna kan chan dan tura kawng dik niin a sawi. Pathian chuan chhandam tur tlan bik a rieih chuan Isua Krista ring hauh lo te pawh chhandam theih hial angin a lang a, chutiang chu ni lovin tlanna chu a duh apiangte an ni zawk a ni. Pathian khawngaihna hmahruai chuan mitinte ring thei turin min tanpui reng a. Pathian khawngaihna tel lo chuan mihringin amah mai chuan a inchhandam thei lo; Amaherawh chu khawngaihna hnathawh chu daii rual ni lo mahse, mihringin a duh'loh chuan a hnawl thei a ni; chu mai chu a la tawk lo. Pathian khawngaihna chu mihringin dawng mahse a inthlahdah avangin a chhandamna chu a tluksan, bansan theih a ni tiin a hnial a ni.

Nazarene kohhran hian Reformed Christian thurin (Calvin-a zirtima) nen hmun thenkhatah chuan inanna lai tam tak a awm a. A bikin Thumkawp Pathian (Holy Trinity), Bible thuneihna (Authority of Scripture), Ringtu zawng zawngte Puithiam hna thawk tura ruat chungchang (Priest- hood of all believers), Khawngaihna avanga chhandam kan nihna te (Salvation by Grace) hi a ni. Hmun thenkhatah ehuan danglamna kan nei a. Calvina Pathian thu innghahna lai chu TULIP hi a ni. TULIP hi a kaihtawi a ni a. Hei hi Pathian ruatiawk innghahna a ni. A awmzia chu;—

T = Total depravity (Chhelailetder)

U = Uncoditional Election (Chhandam tura thlan bik awm tura ngaihna)

L = Limited Atonement (A thlan bik te chauh chhandam tura ngaihna)

I = Irresistible Grace (Uar taka khawngaihna sawina)

P = Perseverance of Saints (A chhandama te chu sualah an tlu thei tawh lo)

A chunga kan tarlan takah khan TULIP thurin mal te te hi han thlir hian John Wesley-a Pathian zirtir dan nen a inpersan hle tih kan hmu thei awm e.

Heng hi kan ring:

1. Krista tlanna chu mitinte tan a ni (Thlanbik ni lovin).

2. Chhandamna chu sual sima amah kan rin veleh (Not unconditional election).

3. Khawngaihna avanga chhandamna chu miin a hnawl thei (Not irresistible Grace).

4. Chhandam tling khawngaihna chu sual sim duh lo tan a hloh theih.

5. Khawngaihna hmahruai chu chhandamna kan lo chan theihna tura min pawt hnaitu a ni.

Tunlai hian Reformed kohhran hi America- ah khuan an tam hle a. Tunlaia an dinhmun chu hetiang hi a ni;

(a). Presbyterian church (USA), members = Maktaduai 3.7

(b). United Church of Christ, members = Maktaduai 1.5

(c). Reformed Church in America, members = 309,000

(d). Presbyterian church in America, members = 268,000 an awm a ni.

Kum zabi 20th hunlaia theologian ropui tak pakhat Paul Tillich chuan John Calvina ruatlawk chungchangah Pathian hmangaihna hi hlamchhiah hle niin a sawi a. Calvinan Pathian hmangaihna a sawi hian a thlanbik ate chauh tan a ni, ati a. Chu chuan khawvel huapa Pathian hmangaihna tluantling hi a hnawl a ni, a ti. Calvina ngaihdanah chuan rin theihna hi mi tlem te hnenah chauh Pathianin a pe a, chu chu a thlanbik ate chauh a ni. John Calvina hian Luthera te leh Zwingli te ang bawkin naupang baptisma (infant baptism) hi a pawm a. A pawm dan erawh chu Pathian leh a mi Juda inkara thuthlung chhinchhiahna serhtan kha an inlaichinna lantirna a ni a. Naupang chu a tet laiin (baptisma a chan hmain) lo thi palh ta se la, Pathianin a ruatlawk chuan chhandamin a awm ang, a ti a. Herrii chungchangah chuan Pu John John Wesley chuan Universal benefit of salvation tiin naupang chhia leh tha hriatna la nei lo chu a nu leh pa te rinna zarah chhandamin an awm theih thu a sawi thung.

John Calvina hunlaia a thil tum pakhta chu Geneva kohhran tundin thar leh a ni a. Chu chuan a zirtir dan leh kohhran a siamthat danah thui takin kawng ro a su em em a. Zirlai hmasaa kohhran inkaihhruai dan chi li (4) kan sawi tawh angin, Geneva kohhran inkaihhruai dan pawh democracy takin a kalpui a. Chu chu tunlai thlengin kohhran inkaihhruaina innghahna laipui ber pawh a ni.

Kan ramah ngei pawh Pathian thuhril mi thenkhat ten “Hremhmun aikaih” tih tawngkam an chelek zeuh zeuh. Mi thenkhat chu chanchin tha hrilh mah ila sawt in an ring lo. Ramthim 1am veina a lian lo hle. Buddhist an ni emaw, Hindu emaw, Muslim te hi chanchin tha hrilh theihah an ngai lo. Thil harsa tak pawh a ni reng a. Kan inbuatsaihna leh thiamnain a la tlin loh vang pawh a ni mai thei. Pu John Wesley-a zirtima atang chuan heng zawng zawng pawhin Pathianin chhandama awmah a duh vek a ni. Tupawh hi Pathianin ama anpuia a siam, a hmangaihna angkhata changte kan ni.

Sawiho tur:—

1. Pathianin a rawngbawl tur hian mi a ruatbik i ring em?

2. Tunlai hian Myanmar ram Kristiante zingah evangelical Wings leh Ecumenicle Wings kohhran inzawmkhawm pawl chihnih lian tak tak a awm a. Nazarene hi eng dinhmunah chiah nge a din? :

3. Kan kohhran rawngbawlute leh hruaitute hian Nazarene thurin inkaihhruai dante kan hrechiang tawkin i hria em?

4. Rawngbawltute zingah hian tanbik neih chu thil a fel lo thei a. John Wesley-a emaw, John Calvin-a einaw zirtima inanna leh danglamna kan hriat sawiho ila.

Table of Contents

NAZARENE

KA NIH CHHAN

NAZARENE

KA NIH CHHAN

ZIAKTU THUHMA

NAZARENE KA NIH CHHAN

NAZARENE THURIN LAR TAK CHU!

NAZARENE KOHHRANIN ISUA KRISTA LEH BIBLE A PAWM DAN

NAZARENE-IN CHHANDAMNA LEH NAKIN HUN A PAWM DAN

NAZARENE KOHHRAN THAN CHHOH ZEL DAN CHU ENG-NGE Nl?

MORMON KOHHRAN CHANCHIN ZIR CHIANNA

MORMON LEHKHABU CHHUIFIAHTUTE TARLAN CHU ENG NGE Nl?

JOSEPH SMITH-A CHU TUNGE ANIH?

MORMON-HO INNEIH LEH MITTHI CHUNGCHANG DANTE

MORMON-HOVIN ISUA KRISTA, CHHANDAMNA LEH BIBLE AN PAWM DAN

MORMON NI LOVA NAZARENE KA NIH CHHAN

ROMAN CATHOLIC CHANCHIN ZIR CHIANNA

ROMAN CATHOLIC LEH MARI

ROMAN CATHOLIC-TEN TAWNGTAI, SACRAMENT LEH ISUA AN PAWM DAN

ROMAN CATHOLIC-TEN BIBLE LEH CHHANDAMNA AN PAWM DAN

ROMAN CATHOLIC-TE THIH HNU CHUNGCHANG THEN (l)-NA

ROMAN CATHOLIC-TE THIH HNU CHUNGCHANG THEN (ll)-NA

ROMAN CATHOLIC Nl LO VA NAZARENE KA NIH CHHAN

JEHOVA WITNESS CHANCHIN ZIR CHIANNA

JEHOVA WITNESS LEH KOHHRAN, FLAG, ISUA KRISTA CHU

JEHOVA WITNESS LEH BIBLE LEH CHHANDAMNA CHUNGCHANG

JEHOVA WITNESS LEH NAKIN HUN CHUNGCHANG

JEHOVA WITNESS THURIN LEH KALPHUNG KHAIKHAWMNA

JEHOVA WITNESS Nl LOVA NAZARENE KA NIH CHHAN

SEVENTH-DAY ADVENTIST CHANCHIN ZIR CHIANNA

SEVENTH-DAY ADVENTIST-TEN SABBATH Nl AN SERH CHHAN CHU

SEVENTH-DAY ADVENTIST-TEN ISUA KRISTA LEH BIBLE AN RIN DAN CHU

SEVENTH-DAY ADVENTIST LEH CHHANDAMNA CHUNGCHANG

SEVENTH-DAY ADVENTIST-TEN NAKIN HUN CHUNGCHANG AN RIN DAN

SEVENTH-DAY ADVENTIST Nl LOVA NAZARENE KA NIH CHHAN

KHAIKHAWMNA

MORMON, JEHOVAH'S WITNESS, ROMAN CATHOLIC LEH SEVENTH-DAY ADVENTIST

UNITED PENTECOSTAL CHANCHIN ZIR CHIANNA

UNITED PENTECOSTAL LEH LALPA ZANRIAH SACRAMENT

UNITED PENTECOSTAL LEH CHHANDAMNA BO THEI LEH THEI LO CHUNGCHANG

BAPTIST KOHHRAN CHANCHIN ZIR CHIANNA

BAPTIST KOHHRAN THURIN LEH INRELBAWL DAN (I)

BAPTIST KOHHRAN THURIN LEH INRELBAWL DAN (II)

PRESBYTERIAN KOHHRAN CHANCHIN ZIR CHIANNA

ARMINIANISM Vs CALVINISM AN ZIRTIRNATE